pathological laughter health issues നിങ്ങൾ വെറുതെ ഇരുന്ന്\nHealth Latest NewsNews\nഅനിയന്ത്രിതമായ ചിരി ഒരു രോഗമാണോ? പരിശോധിക്കാം\nBy : 24 Web Desk January 2, 2022 comments\nചിരി നമ്മുടെ ശാരീരികവും മാനസികവുമായ ആരോഗ്യത്തിന്റെ പ്രധാന ഘടകമാണ്. സന്തോഷം, സംതൃപ്‌തി, സമാധാനം തുടങ്ങിയ വികാരങ്ങൾ പ്രകടിപ്പിക്കുന്ന ഭാവ പ്രകടനമാണ് ചിരി. അത്യധികമായ അത് സന്തോഷത്തിൽ നിന്ന് ഉണ്ടാകുന്നുവെന്ന് പറയാം. ഒരു നല്ല നർമ്മം കേൾക്കുമ്പോഴും ഒരാൾ പഴത്തൊലിയിൽ തെന്നി വീഴുന്നത് കാണുമ്പോഴും ഒരു പോലെ ചിരിക്കുന്നവരുണ്ട്. ആദ്യത്തേത് സ്വാഭാവികമായി ഉണ്ടാവുന്ന ചിരിയാണ്. എന്നാൽ രണ്ടാമത്തേതിൽ ഒരു നെഗറ്റിവ് വശം ഉണ്ടാകുമ്പോഴും നർമ്മം തോന്നുക എന്നത് ചിലപ്പോൾ വിചിത്രമായി തോന്നിയേക്കാം. ഇതാണ് അനവസരത്തിലുള്ള ചിരി. (pathological laughter health issues)\nനിങ്ങൾ ഒത്തിരി ചിരിക്കുന്നവരാണോ? സാധാരണയിൽ നിന്നും വ്യത്യസ്തമായി ടെൻഷൻ ഉണ്ടാകുമ്പോഴോ, ഭയം ഉണ്ടാകുമ്പോഴോ നിങ്ങൾക്ക് ചിരി വരാറുണ്ടോ? നിയന്ത്രിക്കാനാവാതെ ചിരിയുമായി നിങ്ങൾ ബുദ്ധിമുട്ട് അനുഭവിക്കുന്നുണ്ടെങ്കിൽ മനസ്സിലാക്കുക അതൊരു രോഗലക്ഷണമാണ്.\nപാത്തോളജിക്കൽ ചിരിയുടെ അപകടം എന്താണ്?\nപ്രത്യേകിച്ച് ഒരു കാരണവും ഇല്ലാതെ ഇരിക്കുന്ന അവസ്ഥയിൽ ഉണ്ടാകുന്ന ചിരി ഒരു സ്വാഭാവിക ചിരിയല്ല, അതൊരു രോഗലക്ഷണമാവാം. ചിരിയുടെ ഈ അവസ്ഥയെ ആണ് പാത്തോളജിക്കൽ ചിരി എന്ന് പറയുന്നത്. ഇത് സൈക്കോപാത്തോളജി, ന്യുറോളജിക്കൽ രോഗങ്ങൾ എന്നിവയുമായി ബന്ധപ്പെട്ടുകിടക്കുന്നു.\nപാത്തോളജിക്കൽ ചിരിക്ക് അതിനെ ഉത്തേജിപ്പിച്ച വൈകാരിക പ്രവർത്തിയുമായി യാതൊരു ബന്ധവും ഉണ്ടായെന്ന് വരില്ല. തീർത്തും അനവസരത്തിൽ ഉണ്ടാകുന്ന ഇത്തരം ചിരിയുടെ പിന്നിലെ രോഗ സാധ്യതകൾ എന്തൊക്കെയെന്ന് നോക്കാം.\nപാത്തോളജിക്കൽ ചിരി കേന്ദ്ര നാഡീവ്യൂഹത്തിന്റെ ചില രോഗങ്ങളായ മുഴകൾ, മൾട്ടിപ്പിൾ സ്ക്ലിറോസിസ്, സെറിബ്രൽ വാസ്കുലർ രോഗങ്ങൾ, ഡിമെൻഷ്യകൾ, തലയ്ക്ക് പരിക്കുകൾ എന്നിവ മൂലം ഉണ്ടാകാറുണ്ട്.\n1.1 ബൾബാർ, സ്യൂഡോബൾബാർ പക്ഷാഘാതം\nബൾബാർ, സ്യൂഡോബുൾബാർ പക്ഷാഘാതം എന്നിവ പാത്തോളജിക്കൽ ചിരിയുമായി ബന്ധപ്പെട്ട് കിടക്കുന്ന ന്യുറോളജിക്കൽ രോഗങ്ങളാണ്. ഈ പക്ഷാഘാതങ്ങൾ ഉണ്ടാകുന്നതിന് മുൻപ് രോഗിയിൽ പാത്തോളജിക്കൽ ചിരി പ്രകടമാവാറുണ്ട്. ഈ സാഹചര്യത്തിൽ, ചിരി അതിനുകാരണമായ വൈകാരിക ഉത്തേജകവുമായി പൊരുത്തപെടില്ല. വാസ്തവത്തിൽ, ഇത് പലപ്പോഴും വൈകാരിക അസന്തുലിതാവസ്ഥയായി കണക്കാക്കാം. ബൾബാർ, സ്യൂഡോബുൾബാർ പക്ഷാഘാതത്തിന്റെ മറ്റ് ലക്ഷണങ്ങളിൽ കരച്ചിലും ഉണ്ടാകാറുണ്ട്.\n1.2 ജെലാസ്റ്റിക് അപസ്മാരം\nഅസാധാരണമായ കോർട്ടിക്കൽ ഡിസ്ചാർജുകൾ മൂലമുണ്ടാകുന്ന നിയന്ത്രണ വിധേയമായ ചിരി ജെല്ലാസ്റ്റിക് അപസ്മാരത്തിന്റെ ലക്ഷണമാണ്. പകൽ സമയത്താണ് ഇത് അധികവും പ്രകടമാകുന്നത്. ഒപ്പം ഹൈപ്പോട്ടോണിയയും ഡയഫോറെസിസും (അമിതമായ വിയർപ്പ്) ഉണ്ടാകുന്നു. ഇത് ഏകദേശം 30 സെക്കന്റുവരെ നീണ്ടുനില്ക്കാറുണ്ട്. ഇത് ക്രമേണേ അമ്നേഷ്യയ്ക്കും വഴിവെക്കാം.\nഹൈപ്പോതലാമസിലെ മുഴകളാണ് ഇതിനു സാധരണമായി കണ്ടുവരുന്ന കാരണം. ഹൈപ്പോതലാമിക് ഹമാർട്ടോമസ് എന്ന് ഇതറിയപ്പെടുന്നു. ഈ രോഗാവസ്ഥയിലൂടെ കടന്നുപോകുന്ന പലർക്കും ബുദ്ധിപരമായ പ്രശ്നങ്ങൾ ഉണ്ടാവാറുണ്ട്.\n1.3 സെറിബ്രൽ വാസ്കുലർ രോഗം\nഹൃദയാഘാതം പോലുള്ള ഒരു സെറിബ്രോവാസ്കുലർ രോഗമുള്ളവരിൽ പാത്തോളജിക്കൽ ചിരി കാണാറുണ്ട്. റിഡന്റി സ്ട്രോക്ക് എന്ന അവസ്ഥയിൽ മണിക്കൂറുകളോ ആഴ്ചകളോ നീണ്ടുനിൽക്കുന്ന ചിരി ഉണ്ടാകും, അതിനുശേഷം ഹെമിപ്ലീജിയ, ബുദ്ധിവൈകല്യം അല്ലെങ്കിൽ ഡിമെൻഷ്യ. തുടങ്ങിയ സാഹചര്യത്തിലേക്ക് രോഗി പോയെന്നുവരാം.\nലഹരിയിൽ നിന്നുള്ള വിഷാംശം ഉള്ളിലുള്ളതിനാൽ\nപാത്തോളജിക്കൽ ചിരി വിഷം അല്ലെങ്കിൽ മയക്കുമരുന്ന് ദുരുപയോഗം മൂലമുണ്ടാകാം. സാധാരണമല്ലാത്ത ചിരിക്ക് കാരണമാകുന്ന പദാർത്ഥങ്ങളുടെ ഉദാഹരണങ്ങളാണ് കഞ്ചാവ്, എൽഎസ്ഡി, മദ്യം, നൈട്രസ് ഓക്സൈഡ് (ചിരിക്കുന്ന വാതകം), കീടനാശിനികളുടെ ശ്വസനം, കുറഞ്ഞ സാന്ദ്രതയിൽ ബെൻസോഡിയാസെപൈനുകൾ അല്ലെങ്കിൽ പ്രാദേശിക അനസ്തെറ്റിക്സ് പ്രയോഗിക്കൽ തുടങ്ങിയവ. വിൽസൺസ് രോഗത്തിന്റെ ലക്ഷണമായ മസ്തിഷ്ക കോശങ്ങളിൽ ചെമ്പ് അടിഞ്ഞുകൂടുന്നതും ഇതിന് കാരണമാകാം.\nപാത്തോളജിക്കൽ ചിരി വിവിധ മാനസിക വൈകല്യങ്ങളുടെയും ലക്ഷണമാണ്. സാധാരണയായി, മാനസിക വൈകല്യങ്ങളുമായി ബന്ധപ്പെട്ട പാത്തോളജിക്കൽ ചിരി സ്കീസോഫ്രീനിയയിൽ നിന്നും വരുന്നതാണ്.\nസ്കീസോഫ്രീനിയ ഉള്ള രോഗിയിൽ ചിരി യാതൊരു വൈകാരിക കാരണവുമില്ലാതെ പ്രത്യക്ഷപ്പെടുന്നു. ചിലപ്പോൾ അത് അനിയന്ത്രിതമായ വൈകാരിക പൊട്ടിത്തെറിയുടെ രൂപത്തിലാവാം. എന്തിനാണ് താൻ ചിരിക്കുന്നത് എന്നുപോലും രോഗിക്ക് അറിയാൻ കഴിഞ്ഞെന്ന് വരില്ല. അതുകൊണ്ട് തന്നെ സ്കീസോഫ്രീനിയയിലെ ചിരി വളരെ പാത്തോളജിക്കൽ ആയി കണക്കാക്കപ്പെടുന്നു. തങ്ങൾ ചിരിക്കാൻ നിർബന്ധിതരാണെന്ന് അവർക്ക് തോന്നുന്നു. ചിലപ്പോൾ രോഗികൾക്ക് പെട്ടെന്ന് കരച്ചിലായിരിക്കാം വരുന്നത്.\n3.2. ഹിസ്റ്റീരിയയും മറ്റ് ന്യൂറോസുകളും\nഹിസ്റ്റീരിയയുടെ കാര്യത്തിൽ, പാത്തോളജിക്കൽ ചിരി പ്രത്യക്ഷപ്പെടുന്നത് വളരെ വൈകാരികമായി രോഗി തളർന്നു പോകുന്ന അവസ്ഥയിലാണ്. ഉദാഹരണത്തിന് സാമ്പത്തിക പ്രശ്നങ്ങൾ, ഉത്കണ്ഠ, കുറ്റബോധം, സ്വത്വം നഷ്ടപ്പെടൽ എന്നീ വികാരങ്ങൾ മൂലം പാത്തോളജിക്കൽ ചിരി ഉണ്ടാവാം.\nഅമിതമായ പകൽ ഉറക്കം, ഹിപ്നാഗോജിക് ഭ്രമം, കാറ്റപ്ലെക്സി, ഉറക്കമില്ലായ്മ, ഉറക്ക പക്ഷാഘാതം എന്നിവ നാർകോലെപ്സി രോഗിക്ക് ഉണ്ടാവുന്ന പ്രശ്നങ്ങളാണ്. രോഗി പൂർണ്ണമായി ഉണർന്നിരിക്കുന്ന സമയത്ത്,ബോധത്തോടെ തന്നെ പാത്തോളജിക്കൽ ചിരി ഉണ്ടാവുന്നു.\nപാത്തോളജിക്കൽ ചിരി ലക്ഷണമാവുന്ന ശിശുരോഗങ്ങൾ\nകുട്ടിക്കാലത്ത് ഉണ്ടാകുന്ന നിരവധി മാനസിക വൈകല്യങ്ങളും രോഗങ്ങളും ഉണ്ട്, അതിൽ പാത്തോളജിക്കൽ ചിരി വഴി തിരിച്ചറിയാൻ കഴിയും\n4.1. ഏഞ്ചൽമാൻ സിൻഡ്രോം\nഇത് ഒരു മൾട്ടിപ്പിൾ മാൽഫോർമാറ്റീവ് സിൻഡ്രോം ആണ്, ഇത് ആൺ പെൺ വ്യത്യസമില്ലാതെ ബാധിക്കുന്നു. പ്രേഡർ വില്ലി സിൻഡ്രോമിനോട് ഇതിന് സാമ്യമുണ്ട്.\nഈ സിൻഡ്രോമിന്റെ പ്രധാന ലക്ഷണങ്ങൾ ഇവയാണ്: കഠിനമായ ബുദ്ധിമാന്ദ്യം, പ്രത്യേകിച്ച് ഭാഷാ മേഖലയിൽ, പതിവ് ചിരിയും സന്തോഷകരമായ രൂപവും. ചിരി സിൻഡ്രോമിന്റെ ഒരു സ്വഭാവ സവിശേഷതയാണ്, അതിനൊപ്പം അപൂർവ്വമായി അല്ലെങ്കിൽ ഒരിക്കലും കരയാത്ത സന്തോഷകരമായ രൂപം.\n4.2. ഓട്ടിസം സ്പെക്ട്രം ഡിസോർഡേഴ്സ് (ASD)\nഓട്ടിസം സ്പെക്ട്രം ഡിസോർഡേഴ്സ് എന്നതൊരു ഡയഗ്നോസ്റ്റിക് ലേബലാണ്. മറ്റ് കുട്ടികളുമായി ബന്ധപ്പെടുന്നതിലും കളിക്കുന്നതിലും ബുദ്ധിമുട്ടുകൾ, ബധിരരെപ്പോലെ പെരുമാറുക, ഏത് പഠനത്തിനും വലിയ ബുദ്ധിമുട്ട് അനുഭവപ്പെടുക, ഭയമില്ലാതിരിക്കുക, പതിവ് മാറ്റങ്ങളോടുള്ള പ്രതിരോധം, ആംഗ്യങ്ങളിലൂടെയുള്ള ആവശ്യങ്ങൾ സൂചിപ്പിക്കൽ, പാത്തോളജിക്കൽ ചിരി എന്നിവ ASD- യിൽ ഉണ്ടാകുന്ന ലക്ഷണങ്ങളാണ്.\nASD- കൾ സാധാരണയായി മൂന്ന് വയസ്സിന് മുമ്പാണ് ഉണ്ടാകുന്നത്.\n4.3 റെറ്റ് സിൻഡ്രോം\nഈ സിൻഡ്രോം ബാധിച്ച ആളുകൾക്ക് ഓട്ടിസ്റ്റിക് സ്വഭാവവും നടക്കാനുള്ള കഴിവില്ലായ്മയും വളർച്ചാ മാന്ദ്യവും നേത്രരോഗങ്ങളും കൈകളിലെ സ്റ്റീരിയോടൈപ്പ് ചലനങ്ങളും ഒക്കെയാണ് രോഗ ലക്ഷണങ്ങൾ. 80% ത്തിലധികം കേസുകളിലും രോഗി രാത്രിയിൽ പെട്ടെന്നുള്ള പാത്തോളജിക്കൽ ചിരിയിൽ അടിമപ്പെടാറുണ്ട്.\nStory Highlights : pathological laughter health issues\nഅടുക്കളയിൽ പതിയിരിക്കുന്ന അപകടം\nനിസ്സാരമായി കാണരുത്; സൂക്ഷിക്കാം ഈ പനിക്കാലം…\nഇത് കുഞ്ഞ് നൊമ്പരങ്ങളല്ല; കുഞ്ഞുങ്ങളിലെ സമ്മർദ്ദവും വഴിവെക്കുന്ന പ്രശ്നങ്ങളും…\nഗുണങ്ങളാൽ സമ്പന്നം; സൗന്ദര്യ സംരക്ഷണത്തിനും ബെസ്റ്റാണ് അവോക്കാഡോ…\nഅമിതവണ്ണം ഹൃദയസംബന്ധമായ രോഗങ്ങൾക്ക് കാരണമാകുമോ; അറിയാം….\nസമൂഹമാധ്യമങ്ങൾ മുതിർന്നവരെയും ബാധിക്കുന്നുണ്ടോ? കൂടുതൽ സമയം സമൂഹ മാധ്യമങ്ങളിൽ ചെലവഴിക്കുന്നവർ അറിയാൻ…


ട്രംപ് - കിം ആദ്യ കൂടിക്കാഴ്ച വിജയകരം; ചർച്ച വളരെ നന്നായിരുന്നുവെ...\nട്രംപ് - കിം ആദ്യ കൂടിക്കാഴ്ച വിജയകരം; ചർച്ച വളരെ നന്നായിരുന്നുവെന്ന് ട്രംപ്; സമാധാനത്തിലേക്കുള്ള മികച്ച ചുവടുവയ്പ്പെന്ന് കിം\nMuhammed Salavudheen | Tuesday, June 12, 2018 8:34 AM IST\nലോകമെമ്പാടുമുള്ള ജനങ്ങളെ സാക്ഷിനിർത്തി യുഎസ് പ്രസിഡന്റ് ഡോണൾ‍ഡ് ട്രംപും ഉത്തരകൊറിയൻ ഭരണത്തലവൻ കിം ജോങ് ഉന്നും തമ്മിൽ നടത്തിയ ആദ്യ കൂടിക്കാഴ്ച വിജയകരം. രാവിലെ 6.30ന് സിംഗപ്പൂരിലെ സെന്റോസ ദ്വീപിലുള്ള കാപെല്ല ഹോട്ടലിലാണ് ഇരുവരും തമ്മിൽ കൂടിക്കാഴ്ച നടത്തിയത്. ആദ്യം നടത്തിയ വൺ–ഓണ്–വൺ ചർച്ച വളരെ നന്നായിരുന്നുവെന്ന് ഡോണൾഡ് ട്രംപ് പറ‍ഞ്ഞു.\nഉത്തര കൊറിയയുമായി മികച്ച ബന്ധമുണ്ടാകുമെന്നും അക്കാര്യത്തില് സംശയമില്ലെന്നും ട്രംപ് കൂട്ടിച്ചേർത്തു. അതേസമയം, പഴയകാല മുൻവിധികളും വ്യവഹാരങ്ങളും ഞങ്ങളുടെ മുന്നിൽ തടസ്സങ്ങൾ സൃഷ്ടിക്കുകയായിരുന്നു. അവയൊക്കെ മറികടന്നാണ് ഇന്നിപ്പോൾ ഇവിടെയെത്തിയിരിക്കുന്നതെന്ന് കിം പ്രതികരിച്ചു.\nആണവ നിരായുധീകരണമടക്കമുള്ള കാര്യങ്ങൾ ചർച്ച ചെയ്യുന്നതിനുള്ള രണ്ടാമത്തെ ചർച്ചയ്ക്കു മുൻപ് ഇതിനായി ഒന്നിച്ചുപ്രവർത്തിക്കുമെന്നായിരുന്നു ട്രംപിന്റെ പ്രസ്താവന. ഉച്ചകോടിയെക്കുറിച്ചുള്ള അവിശ്വാസങ്ങളും ഊഹപോഹങ്ങളും ഞങ്ങൾ മറികടക്കുമെന്നും സമാധാനത്തിലേക്കുള്ള മികച്ച ചുവടുവയ്പ്പായിരിക്കും ഇതെന്നാണു വിശ്വാസമെന്നും കിം ജോങ്ങും പ്രതികരിച്ചു. വൺ–ഓൺ–വൺ കൂടിക്കാഴ്ചയ്ക്കുശേഷം പ്രതിനിധികളുമൊത്താണ് രണ്ടാമത്തെ കൂടിക്കാഴ്ച.\nഇതാദ്യമായാണ് അധികാരത്തിലിരിക്കെ ഒരു യുഎസ് പ്രസിഡന്റും ഉത്തര കൊറിയന് ഭരണാധികാരിയും കൂടിക്കാഴ്ച നടത്തുന്നത്. കഴിഞ്ഞ നാല് യുഎസ് പ്രസിഡന്റുമാര് ഈ കൂടികാഴ്ച്ചക്ക് വേണ്ടി ശ്രമിച്ചിരുന്നെങ്കിലും ഫലമുണ്ടായിരുന്നില്ല. ഉത്തര കൊറിയക്ക് മുൻപിൽ യാതൊരു ഉപാധികളോടെയുമല്ലാതെ ഉള്ള ഈ ചർച്ച ട്രംപിന്റെ വിജയമായാണ് ലോകം കാണുന്നത്.


വിശ്വസിക്കുന്ന ഈശ്വരന്മാരാണ് ഞങ്ങളെ ഒന്നിപ്പിച്ചത്; അത് മറ്റെന്തിനെക്കാളും ഞാന് വിലമതിക്കുന്ന ഒന്നാണ്; എനിക്ക് വേണ്ടി ജീവന് വരെ കൊടുക്കാന് തയ്യാറാണ് എലിസബത്ത്; ബാല തുറന്ന് പറയുന്നു..!! - Skylark Pictures\nകഴിഞ്ഞിടയ്ക്കായിരുന്നു നടൻ ബാല രണ്ടാമതും വിവാഹിതനായത്. ഡോക്ടറായ എലിസബത്ത് ആണ് ബാലയുടെ ഭാര്യ. ഇരുവരുടെയും വിവാഹം വലിയ രീതിയിലായിരുന്നു സോഷ്യൽ ലോകത്ത് ചർച്ചയായത്. ഗായിക അമൃത സുരേഷുമായുള്ള വിവാഹ ബന്ധം വേർപെടുത്തിയതിനു ശേഷമാണു ബാല എലിസബത്തിനെ വിവാഹം കഴിച്ചത്. ഇന്നിപ്പോൾ എന്തുകൊണ്ടാണ് എലിസബത്തിനെ വിവാഹം കഴിച്ചതെന്ന് തുറന്നു പറയുകയാണ് താരം. ‘മറ്റൊന്നും നോക്കാതെ എന്നെ ആത്മാര്‍ഥമായി സ്‌നേഹിക്കുന്ന ഒരു മനസ്. അതാണ് എലിസബത്തിലേക്ക് എന്നെ ആകര്‍ഷിച്ച ഏറ്റവും വലിയ സവിശേഷത.\nസ്‌നേഹിക്കുക എന്ന് പറയുന്നത് പോലെ സ്‌നേഹിക്കപ്പെടുക എന്ന് പറയുന്നതും വളരെ പ്രധാനപ്പെട്ട ഒന്നാണ്. എലിസബത്തിന്റെ സ്‌നേഹത്തില് നിഷ്‌കളങ്കമായൊരു സൗന്ദര്യമുണ്ട്. അത് മറ്റെന്തിനെക്കാളും ഞാന് വിലമതിക്കുന്ന ഒന്നാണ്. പൊതുവേ വളരെ കുറച്ച് മാത്രം സംസാരിക്കുന്ന സ്വഭാവമാണ് എലിസബത്തിന്റേത്. പിന്നെയും കുറച്ചെങ്കിലും സംസാരിക്കുന്നത് എന്നോടാണ്. ആഗ്രഹിച്ചിരുന്ന പ്രൊഫഷനായ എംബിബിഎസ് എലിസബത്ത് പൂര്‍ത്തിയാക്കി. പണ്ട് മുതലേ എന്നോട് അവള്‍ക്ക് ഇഷ്ടമുണ്ടായിരുന്നു. സോഷ്യല് മീഡിയ വഴിയാണ് ഞങ്ങള് പരിചയപ്പെടുന്നത്. ആദ്യം പ്രൊപ്പോസ് ചെയ്യുന്നതും എലിസബത്ത് തന്നെയാണ്. ഇത് വേണോ എന്ന് ആ സമയത്ത് ഞാന് ചോദിച്ചിരുന്നു. ആള് ഒരു ഡോക്ടര് ആണെന്ന് അറിഞ്ഞപ്പോള് ഞാന് പിന്തിരിപ്പിക്കാന് ഏറെ ശ്രമിച്ചു. പക്ഷേ അവള് തയ്യാറായില്ല. എനിക്ക് വേണ്ടി ജീവന് വരെ കൊടുക്കാന് തയ്യാറായി നില്‍ക്കുന്ന തരത്തിലുള്ള സ്‌നേഹം. അങ്ങനെയാണ് ഞാന് എലിസബത്തിലേക്ക് കൂടുതല് അടുത്തത്. അവളുടെ പ്രണയം വളരെ സീരിയസ് ആയിരുന്നു.\nആ പ്രണയം തിരിച്ചറിഞ്ഞപ്പോള് എലിസബത്തിന്റെ ഹൃദയവിശാലത എന്നെ ആകര്‍ഷിച്ചെന്ന് പറയാം. ഞാന് വിശ്വസിക്കുന്ന ഈശ്വരന്മാരാണ് ഞങ്ങളെ ഒന്നിപ്പിച്ചത്.’ എന്നായിരുന്നു ബാല പറഞ്ഞത്. ബാലയുടെ ഈ വാക്കുകൾ തന്നെയാണ് ഇപ്പോൾ വൈറൽ ആയിരിക്കുന്നതും. പൊതുവേ വളരെ കുറച്ച് മാത്രം സംസാരിക്കുന്ന സ്വഭാവമാണ് എലിസബത്തിന്റേത്. പിന്നെയും കുറച്ചെങ്കിലും സംസാരിക്കുന്നത് എന്നോടാണ്. ആഗ്രചിച്ചിരുന്ന പ്രൊഫഷനായ എംബിബിഎസ് എലിസബത്ത് പൂര്‍ത്തിയാക്കി. പണ്ട് മുതലേ എന്നോട് അവള്‍ക്ക് ഇഷ്ടമുണ്ടായിരുന്നു. സോഷ്യല് മീഡിയ വഴിയാണ് ഞങ്ങള് പരിചയപ്പെടുന്നത്. ആദ്യം പ്രൊപ്പോസ് ചെയ്യുന്നതും എലിസബത്ത് തന്നെയാണ്. ഇത് വേണോ എന്ന് ആ സമയത്ത് ഞാന് ചോദിച്ചിരുന്നു. ആള് ഒരു ഡോക്ടര് ആണെന്ന് അറിഞ്ഞപ്പോള് ഞാന് പിന്തിരിപ്പിക്കാന് ഏറെ ശ്രമിച്ചു. പക്ഷേ അവള് തയ്യാറായില്ല.


മുംബൈ: ‘ക്രിക്കറ്റില് നിന്നും എപ്പോള് വിരമിക്കണമെന്ന് ഞാന് തീരുമാനിക്കും. കളി തുടങ്ങിയത് എന്റെ തീരുമാനത്തിലാണ്. കളി അവസാനിക്കലും അങ്ങിനെ തന്നെയാവട്ടെ’ നൂറില് നൂറും നേടി ക്രിക്കറ്റിന്റെ ഉന്നതിയിലെത്തി നില്‍ക്കുന്ന സച്ചിന് ടെന്‍ഡുല്‍ക്കര് മാസങ്ങളായി തന്റെ വിരമിക്കലിനെ കുറിച്ച് വേവലാതിപ്പെടുന്ന മുന് താരങ്ങള്‍ക്കും വിമര്‍ശകര്‍ക്കും വായടപ്പന് മറുപടിയാണ് നല്‍കുന്നത്. മുംബൈയില് മാധ്യമപ്രവര്‍ത്തകര്‍ക്കു മുന്നിലെത്തിയ സച്ചിന് അവരുടെ ചോദ്യങ്ങള്‍ക്ക് മറുപടി പറയവെയാണ് തന്റെ വിരമിക്കലിനെക്കുറച്ചുള്ള ചോദ്യങ്ങള് കടുത്ത മറുപടി നല്‍കിയത്.\nഇപ്പോള് കളിയുടെ ഉന്നതിയിലെത്തി നില്‍ക്കെ വിരമിക്കുന്നത് സ്വാര്‍ത്ഥമായ തീരുമാനമാവും. ഏറ്റവും ഉന്നതിയില് നില്‍കുമ്പോഴാണ് രാജ്യത്തിന് നമ്മളെ ആവശ്യമുള്ളത്. അരങ്ങേറ്റം കുറിച്ചപ്പോഴുള്ള അതേ മാനസികാവസ്ഥയിലാണ് ഇപ്പോഴും കളിക്കുന്നത്. ഓരോ മത്സരവും ആസ്വദിക്കുന്നതില് പഴയ പതിനാറുകാരന്റെ അതേ മനോനിലയാണ് എനിക്ക് ഇപ്പോഴുള്ളത്-സച്ചിന് മാധ്യമപ്രവര്‍ത്തകരോടു പറഞ്ഞു.\n2015 ലെ ലോകകപ്പില് ഇന്ത്യന് കുപ്പായത്തില് കാണുമോയെന്ന മാധ്യമ പ്രവര്‍ത്തകരുടെ ചോദ്യത്തിന്, പ്രവചനം നടത്താന് ഒരുക്കമല്ലെന്നും എന്നാല് ടൂര്‍ണമെന്റില് കളിക്കില്ലെന്ന് ഉറപ്പിച്ചു പറയാന് കഴിയില്ലെന്നുമായിരുന്നു മുപ്പത്തെട്ടുകാരനായ സച്ചിന്റെ മറുപടി.\nഒരു മണിക്കൂറോളം മാധ്യമപ്രവര്‍ത്തകരുമായി സംസാരിച്ച സച്ചിന് ഏറ്റവും കൂടുതല് നേരിട്ടത് വിരമിക്കലിനെക്കുറിച്ചുള്ള ചോദ്യങ്ങളായിരുന്നു. എനിക്കിനി സ്വപ്നങ്ങളൊന്നുമില്ല. രണ്ട് വലിയ സ്വപ്‌നങ്ങളായിരുന്നു എനിക്കുണ്ടായിരുന്നത്. ഒന്ന് ഇന്ത്യക്ക് വേണ്ടി കളിക്കുക, മറ്റൊന്ന് ലോകകപ്പ് സ്വന്തമാക്കുക. രണ്ടും സാക്ഷാത്കരിച്ചു-സചിന് പറഞ്ഞു.\nതന്റെ 100-ാം സെഞ്ച്വറിയെന്ന നേട്ടം മറികടക്കുന്നുവെങ്കില് അത് അത് ഇന്ത്യക്കാരനായിരിക്കണമെന്നാണ് തന്റെ ആഗ്രഹമെന്ന് സച്ചിന് പറഞ്ഞു. നൂറാം സെഞ്ചുറിക്കു വേണ്ടിയുള്ള കാത്തിരിപ്പു നീണ്ടുപോയല്ലേ എന്ന ചോദ്യത്തിന്, ഒരു വര്‍ഷമല്ലേ കാത്തിരുന്നുള്ളൂ, ലോകകപ്പ് നേടാന് 22 വര്‍ഷം കാത്തിരുന്നല്ലോ എന്നായിരുന്നു സച്ചിന്റെ മറുപടി.


ബി ജി എന്' ന്റെ ലോകം: നിലവിളികള്‍ക്കു കാതോര്‍ക്കാം ...... തോമസ് ചെറിയാന്\nനിലവിളികള്‍ക്കു കാതോര്‍ക്കാം ...... തോമസ് ചെറിയാന്\nനിലവിളികള്‍ക്കു കാതോര്‍ക്കാം (കഥകള് )\nകഥകള്‍ക്ക് കവിതകളേക്കാള് ഭംഗിയുണ്ടാകും എന്നൊരു സംഗതി പറഞ്ഞു കേട്ടിട്ടുണ്ട് . പക്ഷെ അവ വിസ്താരഭംഗിയും വിവരണപാടവവും കൊണ്ട് മാത്രം കരഗതമാകുന്ന ഒന്നാണ് . നോവല് ഒരു ജീവിതം അപ്പാടെ വിശാലമായി പറിച്ചു നടല് ആണ് . കഥകള് ആ ജീവിതത്തിന്റെ സംക്ഷിപ്തരൂപം മാത്രം . കവിത അതിന്റെ രൂപകങ്ങളും . . പലപ്പോഴും കഥകള് വായിക്കാന് ആണ് വായനക്കാരന് കൂടുതല് താത്പര്യം കാട്ടുക. പരത്തിപ്പറഞ്ഞു നഷ്ടപ്പെടുന്ന സൌന്ദര്യ ഭയം ആകാം അതിനെ ഗുളികരൂപത്തില് സ്വീകരിക്കാന് വായനക്കാരനെ പ്രേരിപ്പിക്കുന്നത് .\nതോമസ് ചെറിയാന് എഴുതിയ ദേശാഭിമാനിയിലും മറ്റും പ്രസിദ്ധീകരിക്കപ്പെട്ട പതിനാലു കഥകള് എഴുത്തുകാരന് സേതു വിന്റെ ആമുഖത്തോടെ ആണ് ഒലിവ് പ്രസിദ്ധീകരിച്ചിരിക്കുന്നത് . ഇതില് പതിനാലു കഥകളും പല തലത്തില് നിന്നുമാണ് എഴുതിയിരിക്കുന്നത് എന്ന് കാണാം . എങ്കിലും പൊതുവായി ഒരു ഐക്യരൂപം അതായത് എഴുത്തുകാരന്റെ അടയാളപ്പെടുത്തല് ഓരോ കഥയിലും പതിഞ്ഞിട്ടുണ്ട് . ശ്രീ തോമസ് ചെറിയാന് എഴുതുമ്പോള് പലപ്പോഴും ശ്രദ്ധിക്കപ്പെട്ട ഒരു കാര്യം പ്രസ്ഥാവനകളോ അല്ലെങ്കില് ചിത്രീകരണങ്ങളോ ആണ് ഓരോ രചനയിലെയും വായനകള് എന്ന് തോന്നിപ്പിക്കല് ആണ് . ഓരോ വസ്തുതയും പറഞ്ഞു നിര്‍ത്തുകയാണ് . വാക്യങ്ങള്‍ക്കിടയില് ഒരു ഉറപ്പില്ലായ്മ അത് സൃഷ്ടിക്കുന്നു .\nഇവയിലെ പല കഥകളിലും കുടുംബങ്ങളിലെ പുരുഷ മേല്ക്കൊയ്മയിലെ ആണ് ചിന്തകള് കൊണ്ട് മാത്രം കുടുംബത്തെ നോക്കിക്കാണുകയാണ് കഥാകൃത്ത് . അസംതൃപ്തരായ കുടുംബങ്ങളുടെ ആകെത്തുകയാണ് ഓരോ കുടുംബപശ്ചാത്തലവും . ശാരീരികവും മാനസികവും സാമ്പത്തികവുമായ അസുരക്ഷിതത്വങ്ങള് അനിശ്ചിതത്വങ്ങള് , അവയില് പെട്ടുഴലുന്ന മനസ്സുകള് ഇവയാണ് മിക്കവാറും കഥകളുടെ പശ്ചാത്തലം . ആധുനികജീവിതത്തിന്റെ ഇന്ന് പഴകിയ ഒരു വസ്തുതയാണ് എങ്കിലും ചാറ്റ് ജീവിതത്തിന്റെ അത്ര പഴകാത്ത വസ്തുതകള് തുറന്നുകാട്ടുന്നതും അതുപോലെ നമുക്ക് തോന്നുംപോലെ കുട്ടികളുടെ ജനനം തീരുമാനിക്കപ്പെടുന്ന മാതാപിതാക്കളുടെ ആധുനികവത്കരണ മനോഭാവത്തെയും അങ്ങനെ പിറക്കുന്ന കുഞ്ഞുങ്ങളുടെ സ്വഭാവവൈകല്യങ്ങളെയും നല്ല രീതിയില് പറഞ്ഞു തരുന്നുണ്ട് കഥാകൃത്ത് . ഫണ് റെയ്സ് എന്ന കഥ തികച്ചും വ്യത്യസ്തമായി അവതരിപ്പിക്കുമ്പോള് പണ്ട് ഗ്രീസിലെ കൊളോസങ്ങളില് നടന്നിരുന്ന അടിമ മനുഷ്യരോട് കാട്ടിയ ക്രൂരതകളെ ഓര്‍മ്മ വരുന്നുണ്ട് . ഭാവനസംബുഷ്ടവും അതെ സമയം എഴുതാനുള്ള വൈക്ലബ്യവും ഒരുപോലെ വേട്ടയാടുന്ന ഒരു മനസ്സിനെ ഈ കഥകളില് കാണാന് കഴിയും . കൂടുതല് മനോഹരങ്ങളായ കൃതികള് മലയാളത്തിനു സമ്മാനിക്കാന് കഴിയട്ടെ ഈ എഴുത്തുകാരന് എന്ന ആശംസകളോടെ ബി. ജി . എന് വര്‍ക്കല\nCv Thankappan June 8, 2017 at 4:57 PM


കടപത്രങ്ങളിലൂടെ 750 കോടി രൂപ സമാഹരിക്കാനൊരുങ്ങി മുത്തൂറ്റ് ഫിനാന്‍സ് - Kerala Vision Online\nകൊച്ചി: മുത്തൂറ്റ് ഫിനാന്‍സ് ഓഹരിയാക്കി മാറ്റാനാകാത്ത കടപത്രങ്ങളുടെ 19ാമത് ഇഷ്യൂ പ്രഖ്യാപിച്ചു. ഇഷ്യൂവിന്റെ അടിസ്ഥാന തുക 100 കോടിയാണെങ്കിലും ഓവര് സബ്‌സ്‌ക്രിപ്ഷന് ആയി ലഭിക്കുന്ന 650 കോടി രൂപ വരെയുള്ള നിക്ഷേപം നില നിര്‍ത്താനുള്ള ഓപ്ഷനുണ്ടാകും. ഫെബ്രുവരി 14ന് ആരംഭിക്കുന്ന ഇഷ്യൂ മാര്‍ച്ച് 14ന് അവസാനിക്കും. ഡയറക്ടര് ബോര്‍ഡിന്റെ തീരുമാന പ്രകാരം കടപത്രം പുറത്തിറക്കുന്നത് ദീര്‍ഘിപ്പിക്കാനോ നേരത്തെയാക്കാനോ സാധിക്കും.\nക്രിസി , ഐസിആര്‍എ എന്നീ ക്രെഡിറ്റ് റേറ്റിംഗ് ഏജന്‍സികളുടെ എഎ/സ്റ്റേബിള് റേറ്റിംഗ് കടപത്രങ്ങള്‍ക്കുണ്ട്. വളരെ കുറഞ്ഞ ക്രെഡിറ്റ് റിസ്‌കും ഉയര്‍ന്ന സുരക്ഷയുള്ളതുമാണ് കടപത്രങ്ങളെന്നാണ് ഈ ഏജന്‍സികളുടെ വിലയിരുത്തല്.\nകടപത്രങ്ങളുടെ നിക്ഷേപ മാര്‍ഗങ്ങള് പ്രതിമാസാടിസ്ഥാനത്തിലും വാര്‍ഷികാടിസ്ഥാനത്തിലും പലിശ ലഭിക്കുന്ന രീതിയിലാണ് ഇതിലെ9നിക്ഷേപമാര്‍ഗങ്ങള് ഒരുക്കിയിരിക്കുന്നത്. കാലാവധി പൂര്‍ത്തിയാക്കുമ്പോള് നേട്ടം ലഭിക്കുന്ന രീതിയിലും നിക്ഷേപം നടത്താം. 9.25 ശതമാനം മുതല് 10 ശതമാനം വരെയായിരിക്കും നിക്ഷേപത്തില് നിന്നുള്ള പലിശ.\nഎഡല്‍വീസ് ഫിനാന്‍ഷ്യല് സര്‍വീസസ്, എ.കെ ക്യാപിറ്റല് സര്‍വീസസ് എന്നിവയാണ് ലീഡ് മാനേജര്‍മാര്. ഐഡിബിഐ ട്രസ്റ്റീഷിപ്പ് സര്‍വീസസ് ആണ് കടപത്ര ട്രസ്റ്റി. ലിങ്ക് ഇന്‍ടൈം ആണ് ഇഷ്യൂവിന്റെ രജിസ്ട്രാര്.\nചെറുകിട, വന്‍കിട നിക്ഷേപകര്‍ക്കെല്ലാം നിക്ഷേപം നടത്താന് അനുയോജ്യമാണ് ഈ കടപത്രങ്ങളെന്ന് എംഡി ജോര്‍ജ് അലക്‌സാണ്ടര് മുത്തൂറ്റ് പറഞ്ഞു. ആകെ പുറത്തിറക്കുന്ന കടപത്രങ്ങളുടെ അറുപത് ശതമാനവും ഇവര്‍ക്കാണ് നീക്കിവെച്ചിരിക്കുന്നതെന്നും അദ്ദേഹം വ്യക്തമാക്കി.\nതിരഞ്ഞെടുപ്പ് പ്രചാരണങ്ങള്‍ക്ക് ശബരിമല മുറുകെപിടിച്ച് ബിജെപി; യോഗി ഇന്ന് പത്തനംതിട്ടയില്\nരൂപയുടെ മൂല്യം കുറയുന്നു


കന്യാസ്ത്രീയുടെ പരാതി; ബിഷപ് ഫ്രാങ്കോ മുളയ്ക്കലിനെ അറസ്റ്റ് ചെയ്തു |\nകന്യാസ്ത്രീയെ പീഡിപ്പിച്ച കേസിൽ ബിഷപ് ഫ്രാങ്കോ മുളയ്ക്കലിനെ പോലീസ് അറസ്റ്റ് ചെയ്തു. മൂന്ന് ദിവസം നീണ്ടു നിന്ന ചോദ്യം ചെയ്യലിനൊടുവിലാണ് ഫ്രാങ്കോയുടെ അറസ്റ്റ് പോലീസ് രേഖപ്പെടുത്തിയത്.\nഇന്ന് രാവിലെ ചോദ്യം ചെയ്യലിനായി എത്തിയപ്പോൾ തന്നെ അറസ്റ്റ് ചെയ്യേണ്ട സാഹചര്യമാണെന്ന് ഫ്രാങ്കോയെ പോലീസ് അറിയിച്ചിരുന്നു. ഇതോടൊപ്പം ഫ്രാങ്കോയുടെ അഭിഭാഷകരെയും പോലീസ് വിവരമറിയിച്ചു. ഇതോടെ ഇടക്കാല ജാമ്യത്തിനായി അഭിഭാഷകൻ ശ്രമങ്ങൾ നീക്കുകയും ചെയ്തു. ബിഷപിന്റെ വസ്ത്രങ്ങൾ എത്തിക്കാനും പോലീസ് അടുത്ത വൃത്തങ്ങൾക്ക് നിർദേശം നൽകിയിരുന്നു\nഅറസ്റ്റിന് മുന്നോടിയായി പരാതി നൽകിയ കന്യാസ്ത്രീയുടെ മൊഴി പോലീസ് ഇന്നും രേഖപ്പെടുത്തി. ഫ്രാങ്കോ ഇന്നലെ പറഞ്ഞ ചില കാര്യങ്ങളിൽ വ്യക്തത വരുത്തുന്നതിനായിട്ടായിരുന്നു വീണ്ടും മൊഴിയെടുത്തത്.\nതൃപ്പുണിത്തുറ ഹൈടെക് സെൽ ഓഫീസിൽ വെച്ച് മൂന്ന് ദിവസമാണ് ഫ്രാങ്കോ മുളയ്ക്കലിനെ പോലീസ് ചോദ്യം ചെയ്തത്. ആദ്യ ദിവസം ഏഴ് മണിക്കൂറും രണ്ടാം ദിവസം എട്ട് മണിക്കൂറും ചോദ്യം ചെയ്തു. വെള്ളിയാഴ്ച ഉച്ചയോടെ തന്നെ അറസ്റ്റ് രേഖപ്പെടുത്തുകയായിരുന്നു.\n← കോടിയേരിയെ തള്ളി മന്ത്രിമാരായ ഇപി ജയരാജനും മേഴ്‌സിക്കുട്ടിയമ്മയും\nആലപ്പുഴയിൽ യുവാവിന്റെ മൃതദേഹം ദുരൂഹ സാഹചര്യത്തിൽ; കൊലപാതകമെന്ന് സംശയം →


പിടിച്ചെടുത്തത് 63878 കിലോ കഞ്ചാവ്; കൂട്ടിയിട്ടു കത്തിച്ച് പൊലീസ്\nകഞ്ചാവ് പിടിച്ചെടുത്താൽ എന്ത് ചെയ്യും? കത്തിക്കുകയോ കുഴിച്ചിടുകയോ ചെയ്യാം. എന്നാൽ കുറേയധികം കിലോ കഞ്ചാവ് പിടിച്ചെടുത്താലോ? വിശാഖപട്ടണം റൂറൽ പൊലീസ് കൂടുതലൊന്നും ആലോചിച്ചില്ല. കൂട്ടിയിട്ടു കത്തിച്ചു. അതും ചില്ലറ ഗ്രാമോ കിലോയോ ഒന്നുമല്ല. 63878 കിലോ കഞ്ചാവാണ് പൊലീസുകാർ കൂട്ടിയിട്ടു കത്തിച്ചത്.\nകഴിഞ്ഞ 10 വർഷം കൊണ്ട് സംസ്ഥാനത്താകെ 455 കേസുകളിൽ നിന്നായി പിടിച്ചെടുത്തതാണ് 63 ടൺ കഞ്ചാവ്. സംസ്ഥാനത്തിൻ്റെ പല ഭാഗങ്ങളിൽ നിന്നുള്ള പൊലീസ് സ്റ്റേഷനുകളിൽ നിന്ന് വിശാഖപട്ടണം റൂറൽ പൊലീസ് സ്റ്റേഷൻ പരിധിയിലേക്കെത്തിച്ചാണ് കർമ്മം നടത്തിയത്.\n“കഴിഞ്ഞ വർഷം, 43341 കിലോ കഞ്ചാവ് ഞങ്ങൾ നശിപ്പിച്ചിരുന്നു. കഞ്ചാവ് ഉപയോഗിക്കുന്നവർ മറ്റു കൃഷികളോടൊപ്പം രഹസ്യമായി കഞ്ചാവ് കൃഷി നടത്താൻ കർഷകരെ പ്രോത്സാഹിപ്പിക്കുന്നുണ്ട്. എന്നാൽ അവരെ അതിൽ നിന്നു പിന്തിരിപ്പിക്കാനാണ് സർക്കാരിൻ്റെ ശ്രമം. മറ്റു വിളകൾ കൃഷി ചെയ്യാൻ സർക്കാർ കർഷകർക്ക് ബോധവത്കരണം നൽകുന്നുണ്ട്. ഇതാണ് ഇതുവരെ ഉണ്ടായതിൽ ഏറ്റവും വലിയ കഞ്ചാവ് നിർമാർജനം.”- ഡിഐജി രംഗറാവു പറഞ്ഞു.\nകഴിഞ്ഞ വർഷം മൂന്ന് തവണ വലിയ തോതിലുള്ള കഞ്ചാവ് നിർമാർജനം സംസ്ഥാനത്ത് നടന്നിരുന്നു. കഴിഞ്ഞ വർഷം ഫെബ്രുവരി 27ന് 11493 കിലോ കഞ്ചാവ് നിർമാർജനം നടത്തിയിരുന്നു. മാർച്ച് 13ന് 7,637 കിലോ കഞ്ചാവും ഓഗസ്റ്റ് മൂന്നിന് 43,341 കിലോ കഞ്ചാവും നിർമാർജനം ചെയ്തിരുന്നു.\nഇതോടൊപ്പം, കഞ്ചാവ് കടത്തലുമായി ബന്ധപ്പെട്ട് പിടിച്ചെടുത്ത 196 വാഹനങ്ങൾ ലേലം ചെയ്യുകയും ചെയ്തിട്ടുണ്ട്.


പൗരത്വ ഭേദഗതി ബില് രാജ്യസഭയിലും എളുപ്പം കടക്കാനാകുമെന്ന ആത്മവിശ്വാസത്തില് ബി.ജെ.പി – Ahlussunna Online\nHomeNEWS HIGHLIGHTSപൗരത്വ ഭേദഗതി ബില് രാജ്യസഭയിലും എളുപ്പം കടക്കാനാകുമെന്ന ആത്മവിശ്വാസത്തില് ബി.ജെ.പി\nപൗരത്വ ഭേദഗതി ബില് രാജ്യസഭയിലും എളുപ്പം കടക്കാനാകുമെന്ന ആത്മവിശ്വാസത്തില് ബി.ജെ.പി\nDecember 11, 2019 Ahlussunna Online NEWS HIGHLIGHTS, SPOT MEDIA0202 views\nന്യൂഡല്‍ഹി: ദേശീയ പൗരത്വഭേദഗതി ബില് ലോക്‌സഭയില് പാസായതിന് പിന്നാലെ രാജ്യസഭയും കടക്കുമെന്ന പ്രതീക്ഷയില് ബി.ജെ.പി. തിങ്കളാഴ്ച 12 മണിക്കൂറോളം നീണ്ട നടപടിക്രമങ്ങള്‍ക്കൊടുവിലാണ് ബില് പാസായത്. നാളെ വൈകിട്ട് മൂന്നോടെ ബില് രാജ്യസഭയിലും അവതരിപ്പിക്കും.\nലോക്‌സഭയില് ശിവസേനയുടെ വോട്ടുകള് ഉള്‍പ്പെടെ 334 അംഗങ്ങളുടെ പിന്തുണയാണ് എന്.ഡി.എക്ക് ലഭിച്ചത്. രാജ്യസഭയിലെ 240 അംഗങ്ങളില് ബില് പാസാവണമെങ്കില് 121 പേരുടെ പിന്തുണയാണ് വേണ്ടത്. ബി.ജെ.പി, എ.ഐ.ഡി.എം.കെ, ജെ.ഡി.യു, അകാലി ദള് എന്നിവരുള്‍പ്പെട്ട എന്.ഡി.എക്ക് 116 അംഗങ്ങളാണുള്ളത്. കൂടാതെ മറ്റുള്ള 14 അംഗങ്ങളുടെ പിന്തുണ കൂടി ലഭിക്കുമെന്നാണ് ബി.ജെ.പി നേതൃത്വത്തിന്റെ കണക്കുകൂട്ടല്. ഇതുകൂടി ലഭിക്കുകയാണെങ്കില് 130 പേരുടെ പിന്തുണയോടെ എളുപ്പം ബില് അവതരിപ്പിക്കാനാകും.\nഅതേസമയം കോണ്‍ഗ്രസ് നീരസം പരസ്യമായി പ്രകടിപ്പിച്ചതോടെ ലോക്‌സഭയില് ബി.ജെ.പിക്ക് അനുകൂലമായി വോട്ടു ചെയ്ത ശിവസേന കാര്യങ്ങള് കൃത്യമായി അവതരിപ്പിച്ചാലേ രാജ്യസഭയില് വോട്ട് രേഖപ്പെടുത്തൂ എന്ന് പ്രഖ്യാപിച്ചിട്ടുണ്ട്. രാജ്യസഭയില് സേനക്ക് മൂന്ന് എം.പിമാരാണുള്ളത്. പിന്തുണ നല്‍കുമെന്ന് ബി.ജെ.പി പ്രതീക്ഷിക്കുന്ന മറ്റുള്ളവരില് ഏഴ് പേര് നവീന് പട്‌നായിക്കിന്റെ ബി.ജെ.ഡിയില് നിന്നുള്ള അംഗങ്ങളാണ്.\nവൈ.എസ്.ആര് കോണ്‍ഗ്രസിലെ രണ്ട്‌പേരുടെയും തെലുങ്കുദേശം പാര്‍ട്ടിയിലെ രണ്ട് എം.പിമാരുടെയും പിന്തുണ ബി.ജെ.പി ഉറപ്പിച്ചിട്ടുണ്ട്. കോണ്‍ഗ്രസ് നേതൃത്വത്തിലുള്ള യു.പി.എക്ക് രാജ്യസഭയില് 64 അംഗങ്ങളാണുള്ളത്. ത്രിണമൂല് കോണ്‍ഗ്രസ്, സമാജ് വാദി പാര്‍ട്ടി, ടി.ആര്.എസ്, സി.പി.എം എന്നീ പാര്‍ട്ടികളില് നിന്നുള്ള 46 അംഗങ്ങള് യു.പി.എക്കൊപ്പം നിന്ന് ബില്ലിനെ എതിര്‍ക്കും.\nമൂസാ (അ); ഇസ്രായീല്യരുടെ രക്ഷകന് September 17, 2018 7,538 views 0


ജില്ലാ കലോത്സവത്തിന് മാറ്റുകൂട്ടാന് ആദിവാസി ഗോത്ര വിഭാഗത്തിന്റെ മംഗലംകളി – Malayalam today news\nജില്ലാ കലോത്സവത്തിന് മാറ്റുകൂട്ടാന് ആദിവാസി ഗോത്ര വിഭാഗത്തിന്റെ മംഗലംകളി\nകാസര്‍കോട്: ചെമനാട് ജമാഅത്ത് ഹയര് സെക്കണ്ടറി സ്‌കൂളില് നടക്കുന്ന 58-ാമത് കാസര്‍കോട് റവന്യു ജില്ലാ സ്‌കൂള് കലോത്സവത്തിന് മാറ്റുകൂട്ടാന് ആദിവാസി പ്രാക്തന ഗോത്ര വിഭാഗത്തിന്റെ മംഗലംകളി. 27ന് ഉദ്ഘാടന ചടങ്ങിന് ശേഷമാണ് 60 പേര് അണിനിരക്കുന്ന മംഗലംകളി അരങ്ങേറുന്നത്. മൈതാനത്തിന് നടുവിലായിരിക്കും പരിപാടി. രാവണേശ്വരം, അട്ടേങ്ങാനം, ബേളൂര്, പെരിയ എന്നിവിടങ്ങളില് നിന്നുള്ള കലാകാരന്മാരാണ് മംഗലംകളിയില് പങ്കെടുക്കുന്നത്. ആദിവാസി ഗോത്രവിഭാഗങ്ങള് കല്ല്യാണ ചടങ്ങുകളില് അവതരിപ്പിച്ചിരുന്ന തനത് കലാരൂപമാണ് വിസ്മയ വിരുന്നായി ചെമനാടിന് ലഭിക്കുന്നത്. ഇത്തവണ കലോത്സവത്തിന് മുന്നോടിയായുള്ള ഘോഷയാത്ര ഒഴിവാക്കിയിട്ടുണ്ട്.\nകുട്ടികളെ വെയിലത്ത് നിര്‍ത്തി ബുദ്ധിമുട്ടിക്കുന്നത് ഒഴിവാക്കാനാണ് ഘോഷയാത്ര വേണ്ടെന്ന് വെച്ചത്. പകരം സാംസ്‌കാരിക കമ്മിറ്റി ഉണ്ടാക്കി പൊതുജനങ്ങളെ കലോത്സവത്തോടടുപ്പിക്കുന്ന പ്രവര്‍ത്തനങ്ങള് സംഘടിപ്പിക്കാന് സംഘാടക സമിതി തീരുമാനിക്കുകയായിരുന്നു. മംഗലംകളിക്ക് ശേഷം ചെമനാട്ടെ നാടന് കലാകാരന്മാര് അവതരിപ്പിക്കുന്ന കൈകൊട്ടി പാട്ട് ഉണ്ടാവും. 29ന് വൈകിട്ട്5മണിക്ക് ഉസ്താദ് ഹസ്സന് ഭായിയുടെ സംഗീത കച്ചേരി അരങ്ങേറും. ചെര്‍ക്കള മാര്‍തോമ സ്‌കൂളിന്റെ ബാന്റ് മേളവും കലോത്സവ ചടങ്ങുകള്‍ക്ക് കൊഴുപ്പേകും. റഹ്മാന് പാണത്തൂര് കണ്‍വീനറും ഹസീന താജുദ്ദീന് ചെയര്‍മാനുമായ സാംസ്‌കാരിക കമ്മിറ്റിയാണ് കലോത്സവത്തിന് പുറമെയുള്ള കലാപരിപാടികള് ആസൂത്രണം ചെയ്യുന്നത്.\nസ്റ്റേജിതര മത്സരങ്ങള് 25ന് തുടങ്ങും. 27 മുതല് 30 വരെ 14 വേദികളിലായി കലാ മത്സരങ്ങള് നടക്കും. 27ന് ഉച്ചക്ക്2മണിക്ക് നടക്കുന്ന ചടങ്ങില് സ്വാഗതസംഘം ചെയര്‍മാന് കെ. കുഞ്ഞിരാമന് എം.എല്.എ.യുടെ അധ്യക്ഷതയില് മന്ത്രി ഇ. ചന്ദ്രശേഖരന് കലാമേളയുടെ ഔദ്യോഗിക നിര്‍വ്വഹണം നിര്‍വ്വഹിക്കും. മികച്ച പി.ടി.എ.ക്കുള്ള അവാര്‍ഡ് വിതരണം പി.ബി അബ്ദുല് റസാഖ് എം.എല്.എ നിര്‍വ്വഹിക്കും. എം. രാജഗോപാലന് എം.എല്.എ., ജില്ലാ പഞ്ചായത്ത് പ്രസിഡണ്ട് എ.ജി.സി ബഷീര്, ജില്ലാ കലക്ടര് കെ. ജീവന് ബാബു തുടങ്ങിയവര് സംബന്ധിക്കും. 30ന് വൈകിട്ട് നാല് മണിക്ക് നടക്കുന്ന സമാപന സമ്മേളനം എന്.എ നെല്ലിക്കുന്ന് എം.എല്.എ.യുടെ അധ്യക്ഷതയില് പി. കരുണാകരന് എം.പി ഉദ്ഘാടനം ചെയ്യും. ജില്ലാ പൊലീസ് മേധാവി കെ.ജി സൈമണ് മുഖ്യാതിഥിയായിരിക്കും.\nജില്ലയിലെ ഏഴ് ഉപജില്ലകളില് നിന്നായി 5000ത്തിലേറെ പ്രതിഭകളാണ് വിവിധ മത്സരങ്ങളില് പങ്കെടുക്കാനെത്തുക. ചെമ്മനാട് ജമാഅത്ത് ഹയര് സെക്കണ്ടറി സ്‌കൂള് മൈതാനത്താണ് പ്രധാന വേദി. ഹയര് സെക്കണ്ടറി ഹാള്, യു.പി ഇംഗ്ലീഷ് മീഡിയം സ്‌കൂള്, ചെമനാട് പുഴയോരം, ചെമനാട് ഗവ. യു.പി സ്‌കൂള് ഗ്രൗണ്ട്, പട്ടുവത്തില് ഗ്രൗണ്ട്, ചെമനാട് പാതയോരം, ചെമനാട് ഗവ. ഹയര് സെക്കണ്ടറി സ്‌കൂള് ഗ്രൗണ്ട്, പരവനടുക്കം വൈ.എം.എം.എ ഹാള് തുടങ്ങിയിടങ്ങളിലാണ് വേദിയൊരുങ്ങുന്നത്. വേദികളുടെ നിര്‍മ്മാണ പ്രവര്‍ത്തനങ്ങള് പുരോഗമിക്കുകയാണ്.\nകൗമാരകലയുടെ കനകകാന്തി പരത്തി നിറഞ്ഞാടുന്ന മേളയെ വരവേല്‍ക്കാനുള്ള വിപുലമായ ഒരുക്കങ്ങളാണ് ചെമനാട് നടന്നുവരുന്നത്.\nchemmanad, chemmanad jama ath highersecondary school, kasargod school kalothsavam, KASRGOD, magalam kali\nജില്ലാ കലോത്സവത്തിന് മാറ്റുകൂട്ടാന് ആദിവാസി ഗോത്ര വിഭാഗത്തിന്റെ മംഗലംകളി added by Mtoday on November 23, 2017


ഇരുചക്രവാഹനങ്ങളിൽ പുറകിലിരിക്കുന്നവർക്കും ഹെൽമറ്റ് നിർബന്ധമാക്കിയ കാര്യം 100% സ്വാഗതാർഹമാണ് - Boolokam\nHome Boolokam ഇരുചക്രവാഹനങ്ങളിൽ പുറകിലിരിക്കുന്നവർക്കും ഹെൽമറ്റ് നിർബന്ധമാക്കിയ കാര്യം 100% സ്വാഗതാർഹമാണ്\nഇരുചക്രവാഹനങ്ങളിൽ പുറകിലിരിക്കുന്നവർക്കും ഹെൽമറ്റ് നിർബന്ധമാക്കിയ കാര്യം 100% സ്വാഗതാർഹമാണ്\nരണ്ടു ഹെൽമറ്റുമായി ബൈക്കിൽ വരുന്ന ഒരേ ഒരാളെയേ ഞാൻ കണ്ടിട്ടുള്ളൂ. തിരോന്തരം മെഡിക്കൽ കോളേജിൽ പ്ലാസ്റ്റിക് സർജറിയിലെ ഡോക്ടർ രോഹൻ മാത്രം. ഞാൻ കാണുന്ന കാലം മുതലേ പുളളിയങ്ങനെയാണ്. ആരെങ്കിലും കൂടെ കയറിയാൽ അവർക്കാദ്യമാ ഹെൽമറ്റെടുത്ത് കൊടുക്കും. ഹെൽമറ്റ് വച്ചേ പുറകിലിരിക്കാൻ പറ്റൂ.\nഇരുചക്രവാഹനങ്ങളിൽ പുറകിലിരിക്കുന്നവർക്കും ഹെൽമറ്റ് നിർബന്ധമാക്കിയ കാര്യം 100% സ്വാഗതാർഹമാണ്. ബൈക്കപകടങ്ങളിൽ ഓടിക്കുന്ന ആളേക്കാൾ പരിക്കേൽക്കാനും മരിക്കാനും സാധ്യത പിലിയൻ റൈഡർ അഥവാ പുറകിലിരിക്കുന്ന ആളിനാണ്.\nപക്ഷെ, ഇതൊക്കെ എന്ത് മെനക്കേടാണെന്നായിരിക്കും നമുക്കാദ്യം തോന്നുക. ഒരെണ്ണത്തിന്റെ കാര്യം പറഞ്ഞാ തന്നെ നൂറു ന്യായങ്ങൾ കണ്ടെത്തുന്നവർക്കിത് ദഹിക്കാനൽപ്പം പാട് തന്നെയാണ്. പക്ഷെ പൊതുബോധമനുസരിച്ചല്ലല്ലോ ഗതാഗത സുരക്ഷാ നിയമങ്ങളിൽ തീരുമാനമെടുക്കേണ്ടത്. റോഡ് നന്നാക്കിയിട്ടുമതി പുതിയ നിയമമെന്നൊക്കെ പറയുന്നവരുമുണ്ട്. അവിടെ ചിന്തിക്കേണ്ടത്, നല്ല റോഡും നമുക്ക് വേണം, അതാവശ്യപ്പെടുകയും വേണം, പക്ഷെ വ്യക്തിപരമായ സുരക്ഷയ്ക്ക് പകരമൊന്നുമാവില്ല ചേട്ടാ, റോഡിന്റെ സൗന്ദര്യം.\nപിന്നെ, ഹെൽമറ്റ് വയ്ക്കുമ്പോ ചിൻ സ്ട്രാപ്പ് ഇടാൻ മടിക്കരുത്. ഇന്നുച്ചയ്ക്കും കണ്ടു, കുമാരപുരം ജംഗ്ഷനിൽ വച്ച്, ഒരു മെഡിക്കൽ റെപ്പാണെന്നാണ് തോന്നുന്നു, ട്രാഫിക് സിഗ്നലിനൊന്നും കാത്തുനിൽക്കാൻ വയ്യാതെ എങ്ങോട്ടോ അത്യാവശ്യപ്പെട്ട് പോകുന്നത്. ഹെൽമറ്റ് തലയിലുണ്ട്, പക്ഷെ ചിൻ സ്ട്രാപ് പറന്ന് നടക്കുന്നുമുണ്ട്. അപകടം നടന്നാൽ, ഇടിയുടെ ആഘാതത്തിലാദ്യം പറക്കുന്നത് ആ ഹെൽമറ്റായിരിക്കും.\nഈ ഹെൽമറ്റ് തലച്ചോറിനെ മാത്രമല്ലാ, നിങ്ങടെ മുഖത്തിനേം സംരക്ഷിക്കും, നേരാം വണ്ണം ഉപയോഗിച്ചാൽ മാത്രം. താഴത്തെ ചിത്രത്തിലെ പോലെയൊക്കെ മുഖം മൊത്തം പൊട്ടിപ്പൊളിഞ്ഞ്, ഷേപ്പൊക്കെ മാറി, ശ്വാസമെടുക്കാൻ കഴുത്ത് തുളച്ച് ട്യൂബൊക്കെയിട്ട് കിടക്കുന്നത് കാണാൻ ഒരു ഭംഗീം കാണൂല്ല. പെറ്റ തള്ള പോലും സഹിക്കൂല്ല. കാമുകിമാരെയൊക്കെ വെറുതെ തേപ്പുകാരികളുമാക്കും.\nഅതോണ്ട് നോക്കൂ, ഹെൽമറ്റ് നല്ലതിന്..\nനിങ്ങൾക്കും, പുറകിലിരിക്കുന്നാൾക്കും, രണ്ടുപേരുടെയും വീട്ടുകാർക്കും..\nപിന്നെയീ നിയമം വരുമ്പോ പെട്ടുപോകുന്നത് വഴിയിൽ നിന്ന് ലിഫ്റ്റ് ചോദിച്ചു കയറി പോകുന്നവരാണ്. ഞാൻ സാധാരണ ആരെങ്കിലും കൈ കാണിച്ചാൽ ലിഫ്റ്റ് കൊടുക്കാറുള്ളതാണ്. ഇനിയങ്ങനെ ചെയ്യണമെങ്കിൽ ഒരു ഹെൽമറ്റ് എക്സ്ട്രാ കരുതേണ്ടി വരുമെന്നാണ് തോന്നുന്നത്. ഇല്ലെങ്കിൽ കണ്ടില്ലാന്ന് നടിച്ച് പോരേണ്ടി വരും.\nPrevious articleകറുപ്പിൻ്റെ സൗന്ദര്യ സങ്കൽപ്പങ്ങൾ\nNext articleജെഎൻയുവിൽ സംഘപരിവാർ അജണ്ട നടപ്പാക്കുകയാണ് വൈസ് ചാൻസലർ ചെയ്യുന്നത്


Theatre, Cinema, Multiplex, Viewer, തിയറ്റര്, ചലച്ചിത്രം, മള്‍ട്ടി പ്ലക്‌സ്, പ്രേക്ഷകന് - Malayalam Filmibeat\nസിനിമാപ്രേമികളെ പുറത്താക്കുന്ന തിയറ്ററുകള്\nസിനിമ മാറുന്നു, തിയറ്ററുകളും മാറുന്നു. ഒപ്പം കാഴ്‌ചയുടെ സംസ്‌ക്കാരവും അപ്പാടെ മാറുന്നു എന്ന് തെറ്റിദ്ധരിക്കരുത്. മള്‍ട്ടിപ്ലക്‌സുകളും ന്യൂ ജനറേഷന് വികാരവും ഫെയ്‌സ്‌ബുക്ക് ട്രെന്‍ഡുകളും പുതിയ സിനിമയ്‌ക്ക് കരുത്തു പകരുന്നുണ്ടെങ്കിലും എക്കാലത്തും സിനിമയെ കൂടെ നിര്‍ത്തിയ അടിസ്ഥാന വര്‍ഗ്ഗ പ്രേക്ഷകര് ഇവിടെയുണ്ട്. ഗ്രാമങ്ങളിലും നഗരങ്ങളിലും ഇവരുടെ സാന്നിധ്യത്തില് വല്ലാതെ കുറവും വന്നിട്ടില്ല.\nമാറിമാറി വരുന്ന സിനിമകള് തിയറ്ററുകള് തോറും കയറിയിറങ്ങി കാണുന്ന ഇവര് ചുരുങ്ങിയ വേതനം കൊണ്ട് ജീവിക്കുന്ന വലിയ സഹൃദയന്‍മാരാണ്. അവര്‍ക്കാണ് വലിയ നഗരങ്ങളിലെ തിയറ്ററുകള് പണികൊടുത്തിരിക്കുന്നത്. മാസത്തില് പത്തു സിനിമകളെങ്കിലും തിയറ്ററില് പോയി കാണുന്ന ഇവര്‍ക്ക് അറുപതു രൂപയുടെ ടിക്കറ്റെടുക്കേണ്ട ഗതികേടാണ് കൊച്ചി പോലുളള നഗരം സമ്മാനിക്കുന്നത്.\nഫസ്‌റ്റ്, സെക്കന്റ്, തേര്‍ഡ്, ക്ലാസുകളുണ്ടായിരുന്ന തിയറ്ററുകളില് പലതും പരിഷ്‌കരിച്ചപ്പോള് തേര്‍ഡ് ക്ലാസ് ഇല്ലാതായി. തിയറ്ററുകളുടെ ഏകീകരണത്തിനും പരിഷ്‌കരണത്തിനും നിരവധി നടപടികള് പ്രാവര്‍ത്തികമാക്കികൊണ്ടിരിക്കുന്ന സര്‍ക്കാറും ഈ അവസ്ഥയെ കണ്ടില്ലെന്ന് നടിക്കുന്നു.\nമള്‍ട്ടിപ്ലക്‌സുകളില് ഏറ്റവും ചുരുങ്ങിയത് 150 രൂപയാണ് നിരക്ക്. സമ്പന്നര്‍ക്കും വല്ലപ്പോഴും സിനിമ കാണുന്നവര്‍ക്കും ഇതൊക്കെ അനുകൂലമാണ്. എന്നാല് സാധാരണക്കാരന്റെ വിനോദ കേന്ദ്രമായ തിയറ്ററുകള് എസിയുടെ മറവില് ഇങ്ങനെ കളം മാറിയത് കടുപ്പമായിപ്പോയി.\nഏറ്റവും പഴക്കമുള്ളതും നല്ല തിയറ്ററുകളുമായി ഇന്നും കണക്കാക്കുന്ന തൃശൂര് ജോര്‍ജ്ജേട്ടന്‍സ് രാഗവും, തിരുവനന്തപുരം ശ്രീപദ്‌മനാഭയുമൊക്കെ ഇപ്പോഴും പഴയരീതി പിന്‍തുടരുന്നത് ആശാവഹമാണ്. കൊച്ചിയാണ് ഏറ്റവും കടുത്ത അനീതി കാട്ടികൊണ്ടിരിക്കുന്നത്.\nനാട്ടിന്‍പുറത്തെ തിയറ്ററുകള് ഇല്ലാതാവുകയും നഗരത്തിലെ തിയറ്ററുകള് സമ്പന്നന്‍മാര്‍ക്കു വേണ്ടി മാത്രം പ്രവര്‍ത്തിക്കുകയും ചെയ്യുമ്പോള് നഷ്ടം സിനിമയ്‌ക്കാണ്. ചേമ്പറും എക്‌സിബിറ്റേഴ്‌സും മറ്റ് സംഘടനകളും ഇക്കാര്യത്തില് ഉടന് തീരുമാനമെടുക്കേണ്ടിയിരിക്കുന്നു.\nമുന്നിരിലിരിക്കുന്നവരുടെ ആവേശവും കമന്റുകളും, തിയറ്റര് വിട്ട് പുറത്തിറങ്ങിയാല് സിനിമയെ കുറിച്ചുള്ള അവലോകനങ്ങളും വളരെ പ്രസക്തമാണ് സിനിമയ്‌ക്ക്. ഇവരുടെ ആദ്യ അഭിപ്രായങ്ങളാണ് സിനിമയെ തുടര് ദിവസങ്ങളില് നിലനിര്‍ത്തുന്നതും നിഷ്‌കാസനം ചെയ്യുന്നതും പെട്ടെന്നുണ്ടായ യൂത്ത് കാമ്പസ് ട്രെന്‍ഡില് മാത്രം സിനിമ നിലനില്‌ക്കില്ല. കാമ്പസിനും അഭികാമ്യം കുറഞ്ഞ നിരക്കുകളാണ്.\nസിനിമയുടെ നിരന്തരകാഴ്‌ചക്കാരെ പുതുക്കിയ നിരക്കുകള് കൊണ്ട് തിയറ്ററില് നിന്ന് ഓടിക്കരുത്. കുറഞ്ഞ നിരക്കില് കൂടുതല് ആളുകള് എത്തുന്നത് തന്നെയാണ് തിയറ്ററുകള്‍ക്കും സിനിമയ്‌ക്കും അഭികാമ്യം.\nRead more about: theatre cinema തിയറ്റര് ചലച്ചിത്രം\nThe victory of film industry is based on the common man's passion for movies. He watches all releasing movies in theatre


മഹാപുരുഷവര്‍ണ്ണനയും ആദിത്യവ്യൂഹവും - ഭാഗവതം (364)\nശ്രീകൃഷ്ണ, കൃഷ്ണസഖ, വൃഷ്ണ്യഋഷഭാവനിധ്രുഗ്\nതീര്‍ത്ഥശ്രവഃ, ശ്രവണമംഗള പാഹി ഭൃത്യാന് (12-11-25)\nഅല്ലയോ സൂതാ, ദയവായി ഭഗവാന്റെ ശരീരം ഞങ്ങള്‍ക്ക് ധ്യാനിക്കുന്നതിനായി വിവരിച്ചു തന്നാലും. അങ്ങനെ ശരിയായ ഭാവത്തില് ഞങ്ങള്‍ക്ക് ധ്യാനം നടത്താമല്ലോ.\nവിശ്വാണ്ഡം ഒന്‍പതു പ്രാഥമികതത്വങ്ങള് (പ്രകൃതി, മഹത്, സൂത്രം, അഹങ്കാരം, അഞ്ച് സൂക്ഷ്മധാതുക്കള്). പതിനാറു പരിണിതരൂപങ്ങള് (മനസ്, പത്തിന്ദ്രിയങ്ങള്, അഞ്ച് സ്ഥൂലധാതുക്കള്) എന്നിവ ചേര്‍ന്നുളളതാണെന്നാണ് ശാസ്ത്രമതം. ഇതിനെ നയിക്കുന്നത് വിശ്വപുരുഷനത്രെ. വിശ്വപുരുഷന്റെ അവയവങ്ങളോരോന്നും ദ്യോതിപ്പിക്കുന്നതും അവയില് അധിവസിക്കുന്നതുമായ ദേവതകളെപ്പറ്റി ഞാന് നേരത്തെതന്നെ പറഞ്ഞു തന്നിട്ടുണ്ടല്ലോ. ബോധമെന്ന ജീവനാണ് അദ്ദേഹത്തിന്റെ മാറിലെ കൗസ്തുഭം. അതിന്റെ പ്രഭയാണ് ശ്രീവല്‍സം. ഗുണങ്ങള് പൂമാലയാകുന്നു. വേദങ്ങള് അദ്ദേഹത്തിന്റെ അരക്കെട്ടില് ചുറ്റിയ വസ്ത്രം. ഓം (അ, ഉ, മ) എന്നത് മൂന്നിഴകളുളള പൂണൂലത്രെ. സാംഖ്യവും യോഗവും കണ്ഠാഭരണങ്ങള് . ബ്രഹ്മലോകമാണ് കിരീടം . അപ്രകടിതാവസ്ഥയാണ് സര്‍പ്പമെത്ത. പത്മാസനം സത്വം. പ്രാണനാണ് വിശ്വപുരുഷന്റെ ഗദ. ശംഖ് ജലത്തെയും ചക്രം അഗ്നിയെയും പ്രതിനിധീകരിക്കുന്നു. ആകാശം വാളും കാലം അസ്ത്രവുമാണ്. ആവനാഴി നിറയെ സകലജീവജാലങ്ങളുടെയും കര്‍മ്മഫലങ്ങള് . മനസ്സാണ് സാരഥി. സൂര്യപഥത്തിലുളള ഭഗവാനെ ആരാധിക്കുന്നതുമൂലം പൂജകള് ഒന്നുകൊണ്ടുതന്നെ പാപങ്ങള് ഇല്ലാതാവുന്നു.\nഭഗവാന്റെ കയ്യിലുളള താമരപ്പൂ ആറ് ലോകസ്വഭാവങ്ങളെ പ്രതിനിധീകരിക്കുന്നു. വൈകുണ്ഠം കുടയാണ്. തന്റെ വാഹനമായ ഗരുഡന് വേദമാണ്. അദ്ദേഹം സ്വയം യജ്ഞമാണ്, ബലിയുടെ ആത്മസത്ത. തന്റെ സ്വശക്തിയാണ് ലക്ഷ്മി. വിശ്വസേനന് ഭഗവാന്റെ പ്രഥമസേവകനും പൂജാവിധികളും തന്ത്രങ്ങളുമത്രെ. ദിവ്യശക്തികള് അവിടുത്തെ സേവകരാണ്. അദ്ദേഹം നാലു രൂപങ്ങളോടെയാണ് സങ്കല്‍പ്പിക്കപ്പെട്ടിട്ടുളളത്. വാസുദേവന്, സംകര്‍ഷണന്, പ്രദ്യുമ്നന്, അനിരുദ്ധന് – ഇവ യഥാക്രമം വിശ്വന്, തൈജസന്, പ്രാജ്ഞന്, തുരീയന് എന്നീ ബോധാവസ്ഥകളെ പ്രതിനിധാനം ചെയ്യുന്നു.\nഅദ്ദേഹത്തെ പല രീതിയിലും വര്‍ണ്ണിച്ചിട്ടുണ്ടെങ്കിലും അദ്ദേഹം ഒന്നു മാത്രം – ഭക്തന്റെ ആത്മസത്ത തന്നെ. പ്രഭാതകാലത്ത് ഭഗവദ്ഭക്തന് ഈ ശ്ലോകം ഉരുവിടണം. ‘കൃഷ്ണാ, അര്‍ജ്ജുനസുഹൃത്തേ, വൃഷ്ണികളില് ഉത്തമനായുളളവനേ, ഗോവിന്ദാ, ദുഷ്ടരാജാക്കന്മാരെ നിഗ്രഹിച്ചവനേ, അനന്തശക്തിയുളളവനേ, ഗോപികമാരും മറ്റുളളവരും വാഴ്ത്തുന്ന മാഹാത്മ്യമേ, അവിടുത്തെ ഭക്തരെ സംരക്ഷിച്ചാലും.’ ഇതുമൂലം പരമപുരുഷനെ ഹൃദയത്തില് സാക്ഷാത്കരിക്കാന് ഭക്തനു സാധിക്കും.\nശ്രീഹരിതന്നെയായ സൂര്യദേവനെപ്പറ്റി പറഞ്ഞു തന്നാലും.\nഭഗവാന് ഹരിയുടെ അവതാരങ്ങളിലൊന്നാണെങ്കിലും മാമുനിമാര് പല വിധത്തിലാണ് സൂര്യനെ വിവരിച്ചിട്ടുളളത്. ഒന്നുതന്നെയെങ്കിലും, ശ്രീഹരിയെ കാലം, ആകാശം, കര്‍മ്മം, കര്‍മ്മി, ഉപകരണം, ക്രിയ, വേദം, ദ്രവ്യവസ്തുക്കളും കര്‍മ്മഫലങ്ങളും എന്നിങ്ങനെയെല്ലാം വര്‍ണ്ണിച്ചിട്ടുണ്ടല്ലോ. കാലമായി ഭഗവാന് ഹരി സൂര്യദേവന്റെ രൂപത്തില് പന്ത്രണ്ടു സൂര്യരാശികളായി മാസാമാസം പന്ത്രണ്ടു സേവകവൃന്ദങ്ങളുടെ അകമ്പടിയോടെ ചുറ്റിസഞ്ചരിക്കുന്നു.


emalayalee.com - എതിരാളികള് (കഥ- വിവര്‍ത്തനം: സി.എം.സി)\nഎപ്പോഴും ഒരു ഭീകരാന്തരീക്ഷത്തിന്റെ നടുവിലാണ് അവര് എത്തുന്നത്. തിക്കി തിരക്കി ഒരുകൂട്ടര് കമ്പാര്‍ട്ട്‌മെന്റിനുള്ളിലേക്കും മറ്റൊരു കൂട്ടര് പുറത്തേക്കും കടക്കുന്ന സമയം. അകത്തു കടന്നവര് ഇരിപ്പിടത്തിനുവേണ്ടി വഴക്കടിക്കുകയാകും. പള്ളിയില് അധികാരത്തിനുള്ള വടംവലി പോലെ. അതിനിടയില് രണ്ടു പേരേയും കാണാം. അവന്. അവള്....\nകിഴക്കൻ യൂറോപ്പിൽ കൂടിയുള്ള യാത്രയാണെങ്കിലും കഥാ പാത്രങ്ങൾ യഹൂദരെങ്കിലും ഇൻഡ്യയിൽക്കൂടിയുള്ള ഒരു യാത്രയായിട്ടാണ് എനിക്കനുഭവപ്പെട്ടത്, പ്രിയ വിവർത്തകാ. ഗാർഡ് തൊട്ട് തുട്ടു എറിഞ്ഞുകൊണ്ടുള്ള കച്ചവടങ്ങൾ ഇന്ത്യയിൽ മാത്രമേയുള്ളൂവെന്നാണ് ഞാൻ മനസ്സിലാക്കിയിരുന്നത്. ഇലനക്കികളുടെ കിറിനക്കികളെ കാണണമെങ്കിൽ പണ്ട് കൊച്ചി മുതൽ ദൽഹി വരെ യാത്ര ചെയ്യണമായിരുന്നു.\nഅയ്യോ ജോസഫേ, ഇത് സി. എം. സി എഴുതിയ കഥയോ, ഇന്ത്യയിൽ കൂടിയുള്ള ട്രെയിൻ യാത്രയോ അല്ല. മറിച്ച് ഷോളോം അലൈഹം എഴുതിയ, ഏതോ കിഴക്കൻ യൂറോപ്പ് രാജ്യത്തിൽ കൂടിയുള്ള ട്രെയിൻ യാത്രയുടെ കഥയാണ്. കഥാപാത്രങ്ങൾ യഹൂദരും ഭാഷ യിദ്ദിഷുമാണ്. സി. എം. സി കഥ ഭംഗിയായി വിവർത്തനം ചെയ്തിരിക്കുന്നു\n'സി.എം.സി' എന്ന എഴുത്തുകാരൻ എഴുതുന്ന ചെറുകഥകളെല്ലാം ഉദ്യോഗജനകവും അത്യാകാംക്ഷ ഉളവാക്കുന്നതുമാണ്. അതേ മാനദണ്ഡം തന്നെയാണ് അദ്ദേഹത്തിന്റെ ഈ കഥയിലെ പ്രതിപാദ്യവും. ഈ കഥ അവസാനത്തെ ലൈൻ വരെ വായിച്ചാൽ മാത്രമേ കഥയുടെ സ്പന്ദനം അനുഭവപ്പെടുകയുള്ളൂ. ഇന്ത്യയിലെ ഒരു ട്രെയിൻ യാത്രയിൽ ആരും ശ്രദ്ധിക്കാതെ പോവുന്ന നിത്യ രോദനങ്ങളാണ് ശ്രീ സിഎംസി ഒരു ചെറുകഥയിൽക്കൂടി തന്മയത്വത്തോടുകൂടി അവതരിപ്പിച്ചിരിക്കുന്നത്.\nഈ കഥ വായിച്ചപ്പോൾ ഒരു കാലത്ത് കിടക്കാനുള്ള ബെഡും തകരപ്പെട്ടിയും തൂക്കി കൊച്ചിയിൽ നിന്നും ഡൽഹിയിലേക്ക് ജനതാ എക്സ്പ്രസ്സിൽ യാത്ര ചെയ്തിരുന്ന കാലങ്ങളും അനുഭവങ്ങളുമാണ് മനസ്സിൽ വന്നത്. രണ്ടു മൂന്നു ദിവസമുള്ള നീണ്ട യാത്രയിൽ റിസവേർഷനില്ലാതെ യാത്ര ചെയ്യുക ദുഷ്ക്കരമായിരുന്നു.\nമദ്രാസിൽ ചെന്നുകഴിയുമ്പോഴാണ് അവിടുത്തെ പോർട്ടർമാരുടെ മഹത്വം അറിയുന്നത്. അവർ തമിഴ് ഭാഷ സംസാരിക്കുന്നതുകൊണ്ടു അന്നൊന്നും മനസിലാവില്ലായിരുന്നു. അഞ്ചു രൂപ കൊടുത്താൽ സീറ്റു പിടിച്ചു തരും. കൈവശമുള്ള പെട്ടിയും ബാഗും വഹിച്ചുകൊണ്ട് ആൾക്കൂട്ടത്തെ പിടിച്ചു പുറകോട്ടുതള്ളി സീറ്റു പിടിച്ചു തന്നുകൊള്ളും. അക്കൂടെ ഈ റൊട്ടി വിൽക്കുന്നവരും യാചകരും സ്ത്രീ ജനങ്ങളും തിക്കിലും തിരക്കിലും കാണും. ബർത്ത് വേണമെങ്കിൽ കൂടുതൽ രൂപ കൊടുക്കണം. അതിന്റെ മുഖ്യ വീതം പോർട്ടറിൽക്കൂടി പോവുന്നത് ടിടിആറിനായിരിക്കും.\nസി എം സി എന്ന തൂലിക നാമത്തിൽ എഴുതുന്ന എന്റെ ഈ സുഹൃത്തിനെ ഞാൻ വിളിക്കുന്നത് അപ്പച്ചനെന്നാണ്. ഞാൻ അമേരിക്കയിൽ വന്നപ്പോൾ ആദ്യം പരിചയപ്പെട്ട സുഹൃത്താണ് അദ്ദേഹം. കടലാസിൽ എഴുതുന്ന കഥകൾ പോലെ വ്യക്തി ജീവിതത്തിലും യുക്തികൾ നിറഞ്ഞ നർമ്മരസങ്ങൾ അവതരിപ്പിക്കുന്നതിലുള്ള അദ്ദേഹത്തിൻറെ കഴിവുകൾ ശ്ലാഘനീയമാണ്. അമേരിക്കൻ മലയാളികളിൽ ആദ്യം ചെറുകഥകൾ എഴുതാൻ തുടങ്ങിയതും സിഎംസി എന്നാണ് എന്റെ ഓർമ്മ.\nശ്രീ സിഎംസിയെ ഇ-മലയാളിയിൽക്കൂടി വികാരോദ്യോഗമായ ഒരു കഥയെഴുതിയതിൽ അഭിനന്ദിക്കുന്നു.


Campaign video case; Response of K.Sudhakaran | തുറന്നുകാട്ടിയത് ഒരു വ്യക്തിയുടെ 'കഴിവുകേടിനെ': സ്ത്രീത്വത്തെ അപമാനിച്ചിട്ടില്ലെന്ന് കെ.സുധാകരന് | Mangalam\nSunday, June 30, 2019 Last Updated9Min 43 Sec ago English Edition\nതുറന്നുകാട്ടിയത് ഒരു വ്യക്തിയുടെ 'കഴിവുകേടിനെ': സ്ത്രീത്വത്തെ അപമാനിച്ചിട്ടില്ലെന്ന് കെ.സുധാകരന്\nകണ്ണൂര്: പ്രചാരണ വീഡിയോയില് സ്ത്രീത്വത്തെ അപമാനിച്ചുവെന്ന ആരോപണത്തില് മറുപടിയുമായി കണ്ണൂര് ലോക്‌സഭാ മണ്ഡലത്തിലെ യുഡിഎഫ് സ്ഥാനാര്‍ത്ഥി കെ. സുധാകരന്. പ്രചാരണ വീഡിയോയില് സ്ത്രീത്വത്തെ അപമാനിച്ചിട്ടില്ല. ഒരു വ്യക്തിയുടെ കഴിവുകേടിനെ മാത്രമാണ് തുറന്നുകാട്ടിയതെന്നും സുധാരകന് പറഞ്ഞു.\nവനിതാ കമ്മീഷനെടുത്ത കേസിനെ നിയമപരമായി നേരിടുമെന്നും സുധാകരന് വ്യക്തമാക്കി. ജീവിതത്തില് ഇതുവരെ സ്ത്രീകളെ അപമാനിച്ചിട്ടില്ലെന്നും കെ.സുധാകരന് പറഞ്ഞു.\nലോകസഭാ തെരഞ്ഞെടുപ്പ് പ്രചാരണവുമായി ബന്ധപ്പെട്ട് കെ.സുധാരകന് പുറത്തിറക്കിയ വീഡിയോ സ്ത്രീത്വത്തെ അപമാനിക്കുന്നതാണെന്ന കണ്ടെത്തലിനെ തുടര്‍ന്ന് വനിതാ കമ്മിഷന് സ്വമേധയാ കേസെടുത്തത്. മാധ്യമ വാര്‍ത്തകളുടെ അടിസ്ഥാനത്തിലാണ് കണ്ണൂരിലെ യു.ഡി.എഫ് സ്ഥാനാര്‍ത്ഥിയായ സുധാകരനെതിരെ കേസെടുത്തിരിക്കുന്നത്. ഓളെ പഠിപ്പിച്ച് ടീച്ചറാക്കിയത് വെറുതെയായി എന്ന തലക്കെട്ടില് പുറത്തിറക്കിയ വീഡിയോ ആണ് വിവാദമായത്.\nവീഡിയോയിലെ കഥാപാത്രങ്ങള്‍ക്ക് പാര്‍ലമെന്റില് പ്രസംഗിച്ചവരുമായോ ജീവിച്ചിരിക്കുന്നതോ മരിച്ചതോ ആയ ആരുമായോ ബന്ധമില്ലെന്ന കമന്റോടുകൂടിയാണ് കെ. സുധാകരന് പ്രചാരണ വീഡിയോ സാമൂഹിക മാധ്യമങ്ങളില് പോസ്റ്റ് ചെയ്തത്.\nഇടത് സ്ഥാനാര്‍ത്ഥി പി.കെ ശ്രീമതിയെ അപമാനിക്കുന്ന വീഡിയോയാണ് സുധാകരന് പുറത്തിറക്കിയ വീഡിയോയെന്ന് നേരത്തെ സിപിഎം ആരോപിച്ചിരുന്നു. ഇതിന് പിന്നാലെയാണ് വനിതാ കമ്മിഷന് നടപടി.\nബിജെപിയിലേക്ക് പോകാന് കെ.വി. തോമസ് ടോം വടക്കനല്ലെന്ന് കെ. സുധാകരന്\nവിശ്വാസികള് ഒന്നിച്ചു നിന്നാല് ഒരു പോലീസും പട്ടാളവും ശബരിമലയില് കാലു കുത്തില്ല: വീണ്ടും ആക്രോശവുമായി കെ. സുധാകരന്\nവിവാഹേതര ലൈംഗീകബന്ധം: വിധി പറഞ്ഞത് സമനില തെറ്റിയ ജഡ്ജി,അധിക്ഷേപിച്ച് കെ. സുധാകരന്


ഡോളര് കടത്ത് കേസ്: സ്പീക്കറെ അനൗദ്യോഗികമായി അടുത്ത ആഴ്ച ചോദ്യം ചെയ്യും | www.vyganews.com\nഡോളര് കടത്ത് കേസ്: സ്പീക്കറെ അനൗദ്യോഗികമായി അടുത്ത ആഴ്ച ചോദ്യം ചെയ്യും\nതിരുവനന്തപുരം: ഡോളര് കടത്ത് കേസില് സ്പീക്കര് പി.ശ്രീരാമകൃഷ്ണനെ ചോദ്യംചെയ്യാനൊരുങ്ങി കസ്റ്റംസ്. അടുത്ത ആഴ്ച നോട്ടീസ് നല്‍കാതെ അനൗദ്യോഗി...\nതിരുവനന്തപുരം: ഡോളര് കടത്ത് കേസില് സ്പീക്കര് പി.ശ്രീരാമകൃഷ്ണനെ ചോദ്യംചെയ്യാനൊരുങ്ങി കസ്റ്റംസ്. അടുത്ത ആഴ്ച നോട്ടീസ് നല്‍കാതെ അനൗദ്യോഗികമായി ചോദ്യം ചെയ്യുമെന്നാണ് റിപ്പോര്‍ട്ട്.\nനേരത്തെ നിയമസഭാ സമ്മേളനത്തിന് ശേഷം സ്പീക്കറെ ചോദ്യംചെയ്യുമെന്ന് കസ്റ്റംസ് വ്യക്തമാക്കിയിരുന്നു. കസ്റ്റംസ് ഉദ്യോഗസ്ഥര് നേരിട്ടെത്തി ചോദ്യംചെയ്യുമെന്നാണ് സൂചന.\nകസ്റ്റംസ് നിയമത്തിന്റെ അടിസ്ഥാനത്തില് സ്പീക്കറെ ചോദ്യംചെയ്യാന് തടസമില്ലെന്നുള്ള നിയമോപദേശത്തിന്റെ അടിസ്ഥാനത്തിലാണ് കസ്റ്റംസ് നടപടി.\nഗള്‍ഫില് വിദ്യാഭ്യാസ മേഖലയില് സ്പീക്കര്‍ക്ക് നിക്ഷേപമുണ്ടെന്നുള്ള പ്രതികളുടെ മൊഴിയില് കഴമ്പുണ്ടെന്നുകണ്ടാല് കസ്റ്റംസ് നിയമനടപടികളുമായി മുന്‍പോട്ടുപോകുമെന്നാണ് സൂചന.\nKeywords: Dollar case, Speaker, Customs, Niyamasabha\nwww.vyganews.com: ഡോളര് കടത്ത് കേസ്: സ്പീക്കറെ അനൗദ്യോഗികമായി അടുത്ത ആഴ്ച ചോദ്യം ചെയ്യും


സംസ്ഥാനത്ത് വ്യാപക അവയവ കച്ചവടമെന്ന് ക്രൈംബ്രാഞ്ചിന്റെ കണ്ടെത്തല്. - Kannur Varthakal Online\nസംസ്ഥാനത്ത് വ്യാപക അവയവ കച്ചവടമെന്ന് ക്രൈംബ്രാഞ്ചിന്റെ കണ്ടെത്തല്.\nതിരുവനന്തപുരം: സംസ്ഥാനത്ത് വ്യാപകമായി അവയവക്കച്ചവടമെന്ന് ക്രൈംബ്രാഞ്ച് കണ്ടെത്തൽ. വിഷയത്തിൽ ക്രൈംബ്രാഞ്ച് കേസ് രജിസ്റ്റർ ചെയ്ത അന്വേഷണം ആരംഭിച്ചു. ഇത്തരം നടപടികൾക്ക് സർക്കാർ ജീവനക്കാർക്കു പങ്കുണ്ടെന്നും കിഡ്നി അടക്കമുള്ള അവയവങ്ങൾ നിയമവിരുദ്ധമായി ഇടനിലക്കാർ വഴി വിൽക്കുന്നുവെന്നുമാണ് ക്രൈംബ്രാഞ്ച് റിപ്പോർട്ട്\nകേസിൽ തൃശ്ശൂർ ക്രൈംബ്രാഞ്ച് എസ്.പിക്കാണ് അന്വേഷണ ചുമതല. കഴിഞ്ഞ രണ്ടു വർഷത്തിനിടെ വ്യാപകമായി അനധികൃത അവയവ ഇടപാടുകൾ നടന്നുവെന്ന ഐജി. ശ്രീജിത്തിന്റെ റിപ്പോർട്ടിന്റെ അടിസ്ഥാനത്തിലാണ് നടപടി. റിപ്പോർട്ട് പരിഗണിച്ച് അന്വേഷണത്തിന് ഡി.ജി.പി. ലോകനാഥ് ബെഹ്റ ഉത്തരവിടുകയായിരുന്നു.\nPrevious കുമ്മനത്തിനെതിരായ പരാതി ഒത്തുതീർപ്പാക്കാന് തിരക്കിട്ട നീക്കം\nNext കെ എം ഷാജി എം.എൽ.എയുടെ വീട് പൊളിച്ചുമാറ്റാൻ നോട്ടീസ്


ഈ വര്‍ഷത്തെ റമദാന് ആഘോഷം; അധികൃതര് പ്രാഥമിക ചര്‍ച്ച ആരംഭിച്ചു\n2021-02-03 03:17:15 pm IST\nകുവൈത്ത് സിറ്റി: കൊവിഡ് പ്രതിസന്ധികള്‍ക്കിടെ കുവൈത്തില് റമദാന് മുന്നൊരുക്കങ്ങള്‍ക്കായി ബന്ധപ്പെട്ട വകുപ്പുകള് ചര്‍ച്ച ആരംഭിച്ചു. കൊവിഡ് പകര്‍ച്ചവ്യാധി ഈ റമദാനിലും ആവര്‍ത്തിക്കുമെന്ന വിലയിരുത്തലുകള്‍ക്കിടയിലാണ് അധികൃതര് പ്രാഥമിക ചര്‍ച്ചകള് ആരംഭിച്ചത്.\nകഴിഞ്ഞവര്‍ഷം കൊവിഡിന്റെ ആരംഭഘട്ടത്തില് പള്ളികള് അടച്ചിടലും ലോക് ഡൗണും കര്‍ഫ്യൂവും എല്ലാമായി മുന് വര്‍ഷങ്ങളില് നിന്ന് വ്യത്യസ്തമായിരുന്നു റമദാന്. സംഘടിത നമസ്‌കാരവും ഭജനയിരിക്കലും സമൂഹ നോമ്പുതുറയും മറ്റു പൊതുപരിപാടികളും കഴിഞ്ഞവര്‍ഷം ഉണ്ടായില്ല.\nകൊവിഡ് പ്രതിരോധത്തിനായി പൊതു അവധിയുമായിരുന്നു. എന്നാല് ഇപ്പോള് പള്ളികള് നിയന്ത്രണങ്ങളോടെ പ്രവര്‍ത്തിക്കുന്നു. ഇഫ്താറുകള്‍ക്കും പൊതുപരിപാടികള്‍ക്കും അനുമതി നല്‍കാന് സാധ്യതയില്ല.\nസംഘടിത നമസ്‌കാരത്തിനും ഭജനയിരിക്കലിനും അനുമതി നല്‍കുന്നത് സംബന്ധിച്ച് തീരുമാനമെടുത്തിട്ടില്ല. അടുത്ത ആഴ്ചകളിലെ കൊവിഡ് വ്യാപന തോത് അനുസരിച്ചാകും ഇക്കാര്യത്തില് തീരുമാനം. സമീപ ദിവസങ്ങളില് കൊവിഡ് കേസുകള് വര്‍ധിച്ചുവരുകയാണ്. സംഘടനകള് തയാറെടുപ്പുകള് ആരംഭിച്ചിട്ടില്ല.\nസര്‍ക്കാര് അനുമതിയും നിയന്ത്രണങ്ങളും സംബന്ധിച്ച് വ്യക്തത വന്ന ശേഷമേ സംഘടനകള്‍ക്ക് കൂടുതല് മുന്നോട്ട് പോകാനാവൂ. പൊതുപരിപാടികള്‍ക്ക് അനുമതിയില്ലെങ്കില് സംഘടനകള് ഓണ്‍ലൈനായി ഉദ്‌ബോധന ക്ലാസുകള് നടത്തും.\nമുന് വര്‍ഷങ്ങളില് പള്ളികളിലെ നോമ്പുതുറ സൗകര്യം പ്രവാസികള്‍ക്ക് വലിയ ആശ്വാസമായിരുന്നു. കഴിഞ്ഞവര്‍ഷം പള്ളികള് അടഞ്ഞുകിടന്നതിനാല് ഇത് ഉണ്ടായില്ല. സന്നദ്ധ സംഘടനകളുടെ ഭക്ഷണക്കിറ്റ് വിതരണം ആണ് ഒരു പരിധിവരെ ഇതിന് പകരം നിന്നത്.\nഅതേസമയം, വിപണിയില് പൂഴ്ത്തിവെപ്പും കൃത്രിമ വിലക്കയറ്റവും ഇല്ലാതിരിക്കാന് വാണിജ്യ മന്ത്രാലയം പരിശോധനാ സംഘങ്ങള് രൂപവത്കരിക്കും.\nGulf News Ramadan 2021 Kuwait


ദുബായില് ലോക് ഡൗണിന് സമാനമായ നിയന്ത്രണങ്ങള്; ഭക്ഷണത്തിനും മരുന്നിനുമല്ലാതെ പുറത്തിറങ്ങരുത് - :: Garshom :: ‹ :: Garshom ::\nസ്വന്തം ലേഖകന്Sunday, April 5, 2020 7:35 pm\nദുബായ്: കൊവിഡ് വൈറസ് വ്യാപനത്തെ നേരിടാന് ദുബായില് ലോക് ഡൗണിന് സമാനമായ നിയന്ത്രണങ്ങള്. രണ്ടാഴ്ചത്തേയ്ക്ക് 24 മണിക്കൂറും യാത്രാനിയന്ത്രണം നിലവില് വന്നു. ഭക്ഷണം, മരുന്ന് തുടങ്ങിയ അടിയന്തര ആവശ്യങ്ങള്‍ക്കല്ലാതെ ആരും വീടുകളില് നിന്ന് പുറത്തിറങ്ങരുതെന്ന് അധികൃതര് നിര്‍ദേശിച്ചിട്ടുണ്ട്. വാഹനങ്ങളും നിരത്തിലിറക്കാന് പാടില്ല. നിലവില് ദുബായ് എമിറേറ്റില് മാത്രമാണ് സഞ്ചാര വിലക്കുള്ളത്.\nനിയമലംഘനം നടത്തുന്നവര് പിഴ ശിക്ഷ അടക്കമുള്ള നിയമനടപടികള്‍ക്ക് വിധേയരാകേണ്ടി വരും. യൂണിയന് കോഓപ്പറേറ്റീവ് സൊസൈറ്റികള്, സൂപ്പര്‍മാര്‍ക്കറ്റുകള്, ഫാര്‍മസികള്, ഭക്ഷ്യ-മരുന്ന് ഡെലിവറികള് എന്നിവ സാധാരണ പോലെ പ്രവര്‍ത്തിക്കും. ഭക്ഷ്യവസ്തുക്കള് വാങ്ങാന് ഒരു വീട്ടില് നിന്ന് ഒരാള് മാത്രമേ വരാന് പാടുള്ളൂ.\nരോഗ ബാധ കൂടുതലായി കണ്ടെത്തിയ പ്രദേശങ്ങള് അണുവിമുക്തമാക്കല് തുടരുമെന്നും അധികൃതര് അറിയിച്ചു. ജനസാന്ദ്രതയേറിയ സ്ഥലങ്ങളില് ആരോഗ്യ പരിശോധന ഏര്‍പ്പെടുത്തും. ദുബായ് മെട്രോ, ട്രാം എന്നിവ സര്‍വീസ് നിര്‍ത്തിവച്ചതായി ആര്‍ടിഎ അറിയിച്ചു. ഗള്‍ഫിലെ രോഗബാധിതരുടെ എണ്ണം 6453ആയി. 49 മരണമാണ് ഇതുവരെ റിപ്പോര്‍ട്ട് ചെയ്തത്.


www.akhilchandran.com: പറയാതെ പോയത്\n"ഡാ ഹരീ, എണീക്കെടാ. ഒന്നു വാതിലുതുറന്നേ"\nവാതിലിലെ ശക്തിയായ മുട്ടലും, രവിയേട്ടന്റെ ശബ്ദവും കേട്ടാണ് ഞാന് ഉണര്‍ന്നത്.\n"എന്താ രവിയേട്ടാ? എന്തുപറ്റി?"\nകട്ടിലിന്റെ മൂലയില് കിടന്നിരുന്ന ലുങ്കി ആ ഇരുട്ടത്ത് എങ്ങനെയൊക്കെയോ തപ്പിയെടുത്തുടുത്ത് ഞാന് എണീറ്റു.\n"നീ വാതില് തുറക്കെടാ"\n"സമയം എത്രയായി?ഇവിടെ കരണ്ടൊന്നും ഇല്ലേ?" വാതിലിന്റെ കൊളുത്ത് തപ്പുന്നതിനിടയില് ഞാന് ചോദിച്ചു.\nരവിയേട്ടന് ഞാന് താമസിക്കുന്ന ലോഡ്ജിന്റെ എല്ലാം എല്ലാം ആണ്. എല്ലാം നോക്കി നടത്തുന്ന ഒരു പാവം കൊല്ലംകാരന്. നമുക്കു വേണ്ട എല്ലാ സഹായങ്ങളും ചെയ്തു തരുന്ന, എല്ലാം തുറന്നു പറയാന് പറ്റിയ ഒരാള്. എന്തിനെക്കുറിച്ചും ആധികാരികമായി രവിയേട്ടന് സംസാരിക്കും. ഇവിടെ, എറണാകുളത്ത് ഈ ലോഡ്ജില് വന്നിട്ട് ഒരു നാല്‍പ്പതു കൊല്ലത്തോളമായി. എറണാകുളം നോര്‍ത്ത് ഓവര്‍ബ്രിഡ്ജിന്റെ ഇടതു വശത്താണ് (കലൂരില് നിന്ന് കച്ചേരിപടി ഭാഗത്തേക്ക് പോവുകയാണെങ്കില്) ഞാന് താമസിക്കുന്ന ഈ ലോഡ്ജ്. പ്രശസ്തരായ ഒരുപാട് പേര് ഇവിടെ താമസിച്ചിട്ടുണ്ടെന്ന് രവിയേട്ടന് എന്നും പറയാറുണ്ട്.\nപക്ഷെ, എന്തിനാണ് ഈ പാതിരാത്രിയ്ക്ക് എന്നെ വിളിക്കുന്നത്? മനസ്സില് ഒരുപാട് ചോദ്യങ്ങളുമായി ഞാന് വാതില് തുറന്നു. പുറത്ത് മഴ തകര്‍ത്തു പെയ്യുന്നു. മൂന്നു ദിവസമായി ഇപ്പോള് നിര്‍ത്താതെ മഴ പെയ്യാന് തുടങ്ങിയിട്ട്.\n"എന്താ രവിയേട്ടാ കാര്യം ?"\n" അത് അത് ..."\n"എന്താണെന്ന് പറ "\nഹൃദയമിടിപ്പ് വല്ലാതെ കൂടുന്നത് ഞാന് അറിയുന്നുണ്ടാരുന്നു.മുറിയില് നിന്ന് പുറത്തേക്ക് ഇറങ്ങിയ ഞാന്, രവിയേട്ടന്റെ കൈയിലെ മെഴുകുതിരി വെളിച്ചത്തില് രവിയേട്ടന് പുറകിലായി ഒരു പെണ്‍കുട്ടിയെ കണ്ടു.\n"ആരാ അത് ?"\n"ഇതു ഞാനാ, മായ."അവള് മെഴുകുതിരി വെളിച്ചത്തോടടുത്ത് വന്നു പറഞ്ഞു.\nഏതോ ഒരു ട്രെയിന് ഉച്ചത്തില് ഹോണും മുഴക്കി പോവുന്നുണ്ടാരുന്നു അപ്പോള്.നിന്നനില്‍പ്പില് ഞാന് ഇല്ലാതാകുന്നത് പോലെ തോന്നി.\nഎന്റെ കണ്ണുകള് മായയെ ആദ്യമായി കാണുന്നതുപോലെ, ആ മുഖത്ത് തന്നെ പതിഞ്ഞിരുന്നു. അരണ്ട വെളിച്ചത്തില്, അവളുടെ ആ പുഞ്ചിരി എന്റെ നെഞ്ചിലൂടെയുള്ള ഒരു കൊള്ളിയാന് ആയി മാറി. അവളുടെ മുഖത്തേക്ക് വീണ മുടിയിഴകളില്‍നിന്ന് മഴത്തുള്ളികള് അപ്പോഴും ഉറ്റി വീഴുന്നത് ഞാന് കണ്ടു.\n"നീ, ഈ സമയത്ത്.ഇവിടെ, എങ്ങനെ....?"\n"എല്ലാം അവള് പറയും. നീ വേഗം ആ തോര്‍ത്തെടുത്ത് കൊടുത്തേ. പാവം മഴ നന്നായി നനഞ്ഞു."\nകൈയിലെ മെഴുകുതിരി കെടാതിരിക്കാന് ശ്രമിക്കുന്നതിനിടയില് രവിയേട്ടന് പറഞ്ഞു.\n"ദാ.ഈ തിരി പിടിയ്ക്ക് .നീ ഇവളെ റൂമിലേയ്ക്ക് കൊണ്ടു പൊയ്ക്കോ. ഒരുപാട് കാര്യങ്ങള് പറയാനുണ്ടാവില്ലേ? വാതിലടയ്ക്കാന് മറക്കേണ്ട"\nഎനിക്കൊന്നും മനസിലാവുന്നുണ്ടായിരുന്നില്ല. എങ്കിലും രവിയേട്ടന് പറഞ്ഞ പോലെ ഞാന് ചെയ്തു.എന്തിനാണെന്ന് ചോദിച്ചാല്? എനിക്കറിയില്ല.\n"അതേ, ആ തോര്‍ത്തൊന്നു തരുവോ?" ഞങ്ങള്‍ക്കിടയിലുണ്ടാരുന്ന നിശബ്ദതയെ അവളുടെ സ്വരം ഇല്ലാതാക്കി.\n"നീ ഇവിടെ, ഈ സമയത്ത് ...?"\nതോര്‍ത്തെടുത്ത് കൊടുക്കുന്നതിനിടയില് വീണ്ടും ഞാനെന്റെ ചോദ്യം ആവര്‍ത്തിച്ചു.\n"പറയാം. ഞാന് ഒരു ടെസ്റ്റിനുവേണ്ടി തിരുവനന്തപുരത്ത് പോയിരുന്നു. അത് കഴിഞ്ഞ് രാത്രി എട്ടേ മുക്കാലിനുള്ള മംഗലാപുരം എക്സ്പ്രസ്സില് തിരിച്ചു കയറി. ഇവിടെ നോര്‍ത്തില് ഒന്നരയ്ക്ക് വന്നിറങ്ങി. ഇവിടുത്തെ ലോഡ്ജിലെ ലാന്‍ഡ് ഫോണ് നമ്പര് ഹരി പണ്ടു തന്നിരുന്നല്ലോ. ഞാന് രവിയേട്ടനെ രണ്ടു ദിവസം മുന്‍പ് വിളിച്ചിരുന്നു. എനിക്ക് നിന്നെ കാണണമായിരുന്നു. രവിയേട്ടനാ പറഞ്ഞത് ഇവിടെ ഇറങ്ങിക്കോ ഞാന് വന്നു കൂട്ടാം എന്ന്. "\nഅവളുടെ മറുപടിയില് ഞാന് വല്ലാതെ പകച്ചു പോയി.\n"അപ്പോള് വീട്ടില് ? അവര് രാവിലെ വീട്ടില് പ്രതീക്ഷിക്കില്ലേ? "\n" ഇല്ല. ഞാന് പറഞ്ഞിരുന്നു, തിരുവനന്തപുരത്തുള്ള എന്റെ ഫ്രെണ്ടിന്റെ വീട്ടില് പോവ്വുമെന്ന്. രാവിലെയുള്ള പരശുരാമിനേ വരൂ എന്നും."\nനിന്നെ ഞാന് സമ്മതിച്ചിരിക്കുന്നു എന്ന് ഞാന് മനസ്സില് പറഞ്ഞു പോയി.\n"ഇവിടെ എത്തിയപ്പോള് നല്ല മഴയുണ്ടാരുന്നു. എന്റെ കൈയില് കുട ഇല്ലായിരുന്നു. രവിയേട്ടനെ ഫോണ് വിളിച്ചു.രവിയേട്ടന്റെ കുടയില് അഡ്ജസ്റ്റ് ചെയ്ത് ഇങ്ങു പോന്നു. അതാ ഇങ്ങനെ നനഞത്."\nമായയുടെ ചുരിദാര് ഒരു വിധം നന്നായി നനഞ്ഞിരുന്നു. തല തോര്‍ത്തുന്നതിനിടയില് അവള് എന്നെ ശ്രദ്ധിക്കുന്നേയില്ലായിരുന്നു.പഴയ പോലെ പാറിപ്പറക്കുന്ന മുടി , കണ്ണുകളില് അതേ തിളക്കം. കുറച്ചുകൂടി തടിവച്ചു എന്നുതോന്നുന്നു. മെഴുകുതിരിയുടെ അരണ്ട വെളിച്ചത്തില് മായ പണ്ട് കണ്ടതിനേക്കാള് സുന്ദരിയായി തോന്നി എനിക്ക്.\n"ഒരു കാര്യം ചെയ്യോ? ഇത്തിരി നേരം ഒന്നുപുറത്തു നില്‍ക്കാവോ. ഞാന് ഈ നനഞ ഡ്രെസ്സൊക്കെ ഒന്നു മാറ്റട്ടെ"\nഞാനേതോ പുതിയ ലോകത്ത് നില്ക്കുന്ന പോലെ, ഒന്നും പറയാതെ, തലയാട്ടി പുറത്തിറങ്ങി. പുറത്ത് അപ്പോഴും നല്ല മഴ ആയിരുന്നു. നല്ല ഇരുട്ട്. ഇടയ്ക്ക് ഓവര്‍ബ്രിട്ജിലൂടെ പോകുന്ന വണ്ടികളും, ചെറിയ മിന്നലും മാത്രമായിരുന്നു ആകെ വെളിച്ചം തന്നിരുന്നത്.\nമായ. കണ്ണൂര് എഞ്ചിനീയറിംഗ് കോളേജില് ഗസ്റ്റ് ലക്ചറര് ആണ്.ഒരു കൊല്ലം മുന്പ് ട്രെയിനില് വച്ചു പരിചയപെട്ടതാണ് ഞങ്ങള്. പിന്നെ ഫോണിലൂടെ വല്ലപ്പോഴും സംസാരിക്കും. യാതൊരു ജാടയും ഇല്ലാത്ത, വളരെ കുറച്ചു സംസാരിക്കുന്ന, ഒരു പാവം. കഴിഞ്ഞ ഒരാഴ്ച ഞങ്ങള് ഒരുപാട് സംസാരിച്ചിരുന്നു. ജീവിതത്തെക്കുറിച്ചും, ജോലിയെക്കുറിച്ചും, ബാക്കിയുള്ളവരെ കുറിച്ചും, അങ്ങിനെ ഒരുപാട് കാര്യങ്ങള്.\nഎങ്കിലും എന്തിനാ അവള് ഈ സമയത്ത്, ഇവിടെ എന്നെ കാണാന്?\n"എപ്പോഴും നീ മഴ നോക്കി ഇരിക്കാരുണ്ടോ?" വാതില് തുറന്ന് അവള് ചോദിച്ചു.\nവെറുതെ ചിരിച്ചു കൊണ്ട് ഞാന് അവളെ തന്നെ നോക്കി. പച്ചയും, മഞ്ഞയും കോമ്പിനേഷന് ഉള്ള ചുരിദാര്. നന്നായി ചേരുന്നുണ്ട് അവള്‍ക്ക്.\n"ഹരീ, നീ എന്താ ഇങ്ങനെ ഒന്നും മിണ്ടാതിരിക്കുന്നത് ? ഞാന് വന്നത് ഇഷ്ട്ടപെട്ടില്ലേ ? പാതി രാത്രിക്ക് ഇവളെന്തിനാ വന്നത് എന്നാവും ആലോചിക്കുന്നത് ."\n"ഏയ്.... ഞാന് വെറുതെ ..." എനിക്കെന്തോ വായില് നിന്നും ഒന്നും വരുന്നില്ല.\nഞങ്ങള് അകത്തു കയറി. അവള് വാതിലടച്ചു.\n"എന്നും ഒരുപാട് സംസാരിക്കുന്ന ഹരിക്കെന്തു പറ്റി? എന്നെ കണ്ടു പേടിച്ചു പോയോ ?"\n"സത്യത്തില് പേടിച്ചതല്ല. ഒരു വല്ലാത്ത... ഒരു എക്സൈറ്റ്മെന്റ്റ്. പെട്ടെന്ന് നീ മുന്നില് ഈ രാത്രിയില്."\n"ഈ മുഖഭാവം ഞാന് പ്രതീക്ഷിച്ചതാ."\nഅവളുടെ മുഖത്ത് നിറഞ്ഞ ചിരി വിടര്‍ന്നു.ആ ചെറിയ മുറിയിലുള്ള കട്ടിലില് അവളും, അടുത്തുള്ള കസേരയില് ഞാനുമിരുന്നു.\n"മായ എന്തേ എന്നെ കാണണമായിരുന്നു എന്ന് പറഞ്ഞത് ?"\nപിന്നെ കുറച്ചു നേരത്തേക്ക് അവളുടെ മനസ്സ് എവിടെയോ പോയ പോലെ തോന്നി.ഒന്നും മിണ്ടാതെ കുറച്ചു മിനുട്ടുകള്.\n"പറയാം എന്ന് പറഞ്ഞിട്ട്...?" ആ നിശ്ശബ്ദത എന്നെ വിഴുങ്ങുന്നതിനു മുന്‍പ് ഞാന് അതിനെ വിഴുങ്ങി.\n"അത് .... അത് ...നിനക്കെന്നെ ഇഷ്ടമല്ലേ ?"\nഞാന് വല്ലാത്ത ഒരവസ്ഥയില് ആയി പോയി. എന്താണ് പറയേണ്ടത് . കുറച്ചു സമയം ഞാന് മായയെ തന്നെ നോക്കി ഇരുന്നു.\n"എന്തേ ഇപ്പൊ എങ്ങനെ ചോദിയ്ക്കാന് ?" എന്‍റെ ഉത്തരം മറുചോദ്യമായിരുന്നു.\n"അതല്ലലോ ഞാന് ചോദിച്ചതിനുള്ള ഉത്തരം?"\nകുറച്ചു നേരം ഞാന് മിണ്ടാതിരുന്നു.പിന്നെ പറഞ്ഞു.\n"എനിക്ക് ഇഷ്ടമാണ് നിന്നെ.ഒരുപാട്...ഒരു പക്ഷേ നീ ഊഹിക്കുന്നതിലും അപ്പുറം."\nഎന്‍റെ മനസ്സില് നിന്നും വല്യൊരു ഭാരം ഇറക്കി വെച്ച പോലെ തോന്നി അപ്പോള്. അവളുടെ കണ്ണുകള് വല്ലാതെ തിളങ്ങുന്നത് ആ മെഴുകുതിരി വെട്ടത്തിലും ഞാന് വ്യക്തമായി കണ്ടു.\n"എങ്കില്... ഹരീ.. നിനക്കെന്നെ കെട്ടിക്കൂടെ? എന്തിനാ വേറൊരാള്‍ക്ക് എന്നെ കൊടുക്കുന്നേ?നിനക്കെന്നെ നന്നായി അറിയില്ലേ?"\nമായയുടെ കണ്ണുകള് അത് പറയുമ്പോള് നിറയുന്നത് ഞാന് കണ്ടു.\n"അത് ......അത് ...മായേ ഞാന്.."\n"എനിക്കറിയാം. ഫാമിലി, നല്ലൊരു ജോലി,അങ്ങനെ ഒരുപാട് കാര്യങ്ങള്.അല്ലെ?"\n"ഞാന് കാത്തിരിക്കാം. സത്യായിട്ടും കാത്തിരിക്കാം."\nഎന്‍റെ കണ്ണും നിറയുന്നത് ഞാന് അറിയുന്നുണ്ടാരുന്നു. മനസ്സ് സന്തോഷം കൊണ്ട് വല്ലാതെ വീര്‍പ്പുമുട്ടി.നഷ്ട്ടപെട്ടതെല്ലാം ഒറ്റ രാത്രി കൊണ്ട് തിരിച്ചു കിട്ടിയപോലെ.\n"മായ എല്ലാം അറിഞ്ഞിട്ടാണോ ?"\n"ഹരീ, നിനക്കെന്നെ അറിയില്ലേ? നമ്മള് എല്ലാം തുറന്നു പറയാറില്ലേ. എനിക്ക് നിന്നെ പിരിഞ്ഞിരിക്കാന് ആവുന്നില്ല, ഒട്ടും ആവുന്നില്ല."\nഅവളുടെ കണ്ണുകള് നിറഞ്ഞ് ഒഴുകുന്നുണ്ടാരുന്നു അപ്പോള്.എന്താണ് പറയേണ്ടതെന്ന് എനിക്കറിയില്ലാരുന്നു.\nഞാന് പതുക്കെ എണീറ്റ് അവളുടെ കണ്ണുകള് തുടച്ചു.എന്‍റെ കൈകള് വിറക്കുന്നത് ഞാന് കണ്ടു.\nഎന്‍റെ കൈകള് രണ്ടും കൂട്ടി പിടിച്ച് അവളുടെ കൈയിലൊതുക്കി, മായ എന്നോട് ചോദിച്ചു.\n"നീ എന്നെ ആര്‍ക്കും വിട്ടു കൊടുക്കില്ലലോ?"\nമറുപടി ആയി എന്‍റെ കൈയില് ആ നനുത്ത മുഖം ഒതുക്കി ഞാന് അവളുടെ നെറ്റിയില് അമര്‍ത്തി ചുംബിച്ചു.\nഎങ്ങനെയാണ് അതിനുള്ള ധൈര്യം എനിക്ക് കിട്ടിയത് എന്നെനിക്കറിയില്ല.മായയോടുള്ള എല്ലാ ഇഷ്ടങ്ങളും എന്‍റെ ഉള്ളില് നിന്നും പുറത്ത് വന്ന പോലെ. പിന്നെയും ഞങ്ങള് ഒരുപാട് നേരം സംസാരിച്ചു.പുറത്ത് മഴ തോര്‍ന്നിരുന്നു, എന്‍റെ മനസ്സിലും. സമയം എത്രയായെന്നു അറിയില്ല.എങ്കിലും നേരം വെളുക്കാറായെന്നു തോന്നുന്നു.\n"ഹരീ.., എണീക്ക്. നോര്‍ത്ത് എത്താറായി"\nമായയുടെ ശബ്ദം കേട്ട് പെട്ടെന്ന് ഞാന് ഞെട്ടി ഉണര്‍ന്നു.\n"എന്തൊരു ഉറക്കമാ?.ഹരീടെ തല താങ്ങി എന്‍റെ തോള് വേദനിച്ചു."\nഞാന് ചിരിച്ചു കൊണ്ട് സീറ്റില് നേരെ ഇരുന്നു. മായയുടെ പാറുന്ന മുടിയിഴകള് എന്‍റെ കണ്ണില് ഉമ്മ വയ്ക്കുന്നുണ്ടാരുന്നു.\nഇന്ന് ഞങ്ങള് രണ്ടാളും കൂടി രവിയേട്ടന്റെ ലോഡ്ജിലേക്ക് പോവ്വാണ്.കല്യാണം വിളിക്കാന്. എല്ലാം ഇന്നലെ നടന്ന പോലെ.\nമായ പുറത്തുള്ള കാഴ്ചകളും നോക്കി ഇരിപ്പാണ് . വീണ്ടും ഞാന് അവളുടെ തോളിലേക്ക് എന്‍റെ തല ചായ്ച്ചു വച്ചു.കഴിഞ്ഞതെല്ലാം വീണ്ടും ഓര്‍ക്കാന്.\nപറയാതിരിക്കാന് വയ്യ, കലക്കി മാഷെ, കലക്കി...\ngood one Akhil...\n@niju and @sajith\nakhiletta ...ente computeril il illathe poya etho malayalam font karanam kurachu budhimutti engilum ...it was really worth reading... :)\nkeetitundu keetitundu ee katha njan nayakenteyum nayikeyudeyum vayill ninnu thanne keetitunde..\nAny resemblance of characters to actual persons, living or dead, is purely coincidental.\nenganeyo ee bloggilethiyathaanu..kollaam great..


സിന്‍സിയുടെ കൊലപാതകം: മുഖ്യമന്ത്രി അറസ്റ്റില്\nസിന്‍സിയുടെ കൊലപാതകം: മുഖ്യപ്രതി അറസ്റ്റില്\nAdministrator Saturday, February 11th, 2012 1:12 pm 11 February, 2012\nഗുഡ്ഗാവ്: മലയാളി സോഫ്റ്റ്‌വെയര് എന്‍ജിനീയര് സിന്‍സി സെബാസ്റ്റ്യന്റെ കൊലപാതവുമായി ബന്ധപ്പെട്ട് മുഖ്യപ്രതി ഗുഡ്ഗാവില് അറസ്റ്റിലായി. സിന്‍സി ജോലി ചെയ്തിരുന്ന കമ്പനിയിലെ ഡ്രൈവറായ മുകേഷ് കുമാര് ഷാ എന്നയാളാണ് പിടിയിലായത്. ബംഗാള് സ്വദേശിയാണിയാള്. പണയാഭ്യര്‍ത്ഥന നിരസിച്ചതാണ് കൊലപാതകത്തിന് കാരണമായതെന്ന് പോലീസ് പറഞ്ഞു.\nതിരുവനന്തപുരം ഗൗരീശപട്ടത്ത് കുന്നുകുഴി ബ്രിഗേഡിയര് ലെയ്‌നില് ലീനസ് ഹൗസില് സെബാസ്റ്റ്യന്റെയും തിരുവനന്തപുരത്ത് നഴ്‌സായ വിമലയുടെയും മകളായ സിന്‍സി (23) ജനവരി 11ന് രാവിലെ ഗുഡ്ഗാവിലെ വീട്ടിലാണ് കൊല്ലപ്പെട്ട നിലയില് കണ്ടെത്തിയത്. സംഭവം കൊലപാതകമാണെന്ന് പോലീസും മൃതദേഹം പോസ്റ്റ്‌മോര്‍ട്ടം ചെയ്ത ഡോക്ടര്‍മാരും സ്ഥിരീകരിച്ചു. പീഡനശ്രമങ്ങളൊന്നും നടന്നിട്ടില്ലെന്നും ഡോക്ടര്‍മാര് വ്യക്തമാക്കി.\nഐ.ടി കമ്പനിയായ എച്ച്.ഐ.പി.എല്ലില് സോഫ്റ്റ്‌വേര് എന്‍ജിനീയറായിരുന്നു സിന്‍സ്. സമീപത്ത് താമസിക്കുന്ന സഹപ്രവര്‍ത്തകയ്‌ക്കൊപ്പമാണ് പതിവായി ഓഫീസിലേക്ക് പോകുന്നത്. രാവിലെ സഹജീവനക്കാരി ഓഫീസിലേക്ക് പോകാന് പലതവണ സിന്‍സിയെ വിളിച്ചെങ്കിലും പ്രതികരണമുണ്ടായില്ല. തുടര്‍ന്ന് അവര് വീട്ടിലെത്തി അന്വേഷിച്ചപ്പോഴാണ് കൊല്ലപ്പെട്ട നിലയില് കണ്ടെത്തിയത്.\nസ്പോര്‍ട്സ് ഡെസ്‌ക് 8 mins\nന്യൂസ് ഡെസ്‌ക് 24 mins\nഎന്റര്‍ടെയിന്‍മെന്റ് ഡെസ്‌ക് 54 mins


ഇത് വാഹനലോകത്തെ രാവണൻ, 10 രൂപത്തിലേക്ക് മാറാൻ പറ്റുന്ന ഇലക്ട്രിക് കാർ | The eBussy Modular EV Transforms Into 10 Different Vehicles\nഇത് വാഹനലോകത്തെ രാവണൻ, 10 രൂപത്തിലേക്ക് മാറാൻ പറ്റുന്ന ഇലക്ട്രിക് കാർ\nമനോരമ ലേഖകൻ September 07, 2020 11:40 AM IST\nവാഹന ലോകത്തെ പത്തു തലയുള്ള രാവണനാണ് ജർമന് ഇലക്ട്രോണിക് സ്‌കൂട്ടര് നിര്‍മാതാക്കളായ ഇലക്ട്രിക് ബ്രാന്‍ഡ്‌സിന്റെ ആദ്യ വൈദ്യുത കാറായ ഇബസ്സി. പത്തു വ്യത്യസ്ത രൂപങ്ങളിലായിരിക്കും ഇബസ്സി ഉപഭോക്താക്കളുടെ കൈകളിലെത്തുക.\nചെറു ബസായും വാനായും ക്യാംപിംങ് വാഹനമായും പിക് അപ് ട്രക്കുമായുമൊക്കെ ഇബസ്സിയെ രൂപം മാറ്റാനാകും. ആഡംബര വൈദ്യുത കാര് നിര്‍മാതാക്കളായ ടെസ്‌ലയുടെ പകുതി വിലക്ക് അടുത്ത വര്‍ഷം വിപണിയിലെത്തിക്കാനാണ് പദ്ധതി.\n12 അടി മാത്രം നീളവും 5.4 അടി മാത്രം വീതിയും 6.2 അടി ഉയരവുമുള്ള ചെറു വാഹനമാണ് ഇബസ്സി. മൂന്നു മണിക്കൂര് ചാര്‍ജ് ചെയ്താല് 800 കിലോമീറ്റര് വരെ സഞ്ചരിക്കാനാകും. ഏതാണ്ട് 400 കിലോഗ്രാം വരെ ഭാരം വഹിക്കാനാകും. മണിക്കൂറില് 90 കിലോമീറ്ററാണ് പരമാവധി വേഗത.\nആകെ 10 കിലോവാട്ട് ശേഷി നല്‍കുന്ന എട്ടു ലിഥിയം അയണ് ബാറ്ററികളാണ് വാഹനത്തിന് ഊര്‍ജം നല്‍കുന്നത്. ഈ ബാറ്ററികളുടെ എണ്ണം 24 വരെയാക്കി ഉയര്‍ത്താനുമാകും. വാഹനത്തിന് മുകളില് സോളാര് പാനലുകള് ഘടിപ്പിച്ചാല് സഞ്ചരിക്കുമ്പോള്‍തന്നെ ബാറ്ററി റീചാര്‍ജ് ചെയ്യുകയുമാകാം.\nഇബസ്സി തിരഞ്ഞെടുക്കുമ്പോള് രണ്ട് ചേസിസുകളില് ഏതാണ് വേണ്ടതെന്നു കൂടി തിരഞ്ഞെടുക്കാനുള്ള അവസരമുണ്ട്. സ്റ്റാന്‍ഡേഡ്, ഓഫ് റോഡ് എന്നിങ്ങനെയുള്ള രണ്ട് ചേസിസുകളാണ് ഇബസ്സിനായി കമ്പനി ഇറക്കുന്നത്. ഇബസ്സി ഉപഭോക്താക്കളുടെ ആവശ്യാനുസരണം പത്ത് വ്യത്യസ്ത രൂപത്തില് ബോഡി നിര്‍മിച്ചു നല്‍കുമെന്നും വ്യക്തമാക്കിയിട്ടുണ്ട്.\nവാഹനത്തിനകത്തെ സീറ്റുകള് സിംഗിള് സീറ്റ് വേണോ ബെഞ്ച് സീറ്റ് വേണോ തീരുമാനിക്കാനാകും. റഫ്രിജറേറ്റര് വയ്ക്കാനും വാഹനത്തിനകത്ത് സൗകര്യമുണ്ട്. ഇരിക്കുന്ന ഭാഗം കിടക്കയായും എളുപ്പത്തില് മാറ്റാം. ടെലിവിഷന്, വാട്ടര് ടാങ്ക് തുടങ്ങി പല സൗകര്യങ്ങളും ഇബസ്സിയില് ഉള്‍പ്പെടുത്താനാകും. സ്റ്റിയറിങ്ങിന്റെ സ്ഥാനം ഇടത്തോ വലത്തോ നടുവിലോ എന്നും ഉടമകള്‍ക്ക് തീരുമാനിക്കാനാകും. വാഹനനിര്‍മാതാക്കള്‍ക്കൊപ്പം ഉടമകളുടെ ഇഷ്ടങ്ങള് കൂടി ചേരുമ്പോഴേ ഇബസ്സി പൂര്‍ണ്ണമാകൂ.\nബേസിക് രണ്ട് മോഡലുകള്‍ക്ക് പുറമേ പിക്ക്അപ്, കിപ്പര്, പിക്അപ്ബസ്, ട്രാന്‍സ്‌പോര്‍്ടര്, കോഫര്, കാബ്രിയോ, കാംപര് എന്നിങ്ങനെയുള്ള രൂപങ്ങളിലാണ് ഇബസ്സി ഉടമസ്ഥര്‍ക്ക് മുന്നിലെത്തുക. 18,500 ഡോളര്(ഏകദേശം 13.84 ലക്ഷം) വിലയുള്ള കാംപര് മോഡലിനാണ് കൂട്ടത്തില് ഏറ്റവും കുറവ് വില.\nചരക്ക് വാനിന്റേയും ഫാമിലി വാനിന്റേയും മോഡലുകള്‍ക്ക് 22,975 ഡോളര്(ഏതാണ്ട് 17.19 ലക്ഷം രൂപ) ആണ് വിലയിട്ടിരിക്കുന്നത്. അടുത്ത വര്‍ഷം തുടക്കത്തില് യൂറോപ്യന് വിപണിയിലാകും ഇബസ്സി ആദ്യം ഇറങ്ങുക.\nEnglish Summary: The eBussy Modular EV Transforms Into 10 Different Vehicles


Fiqhussunna: June 2015\nസകാത്ത് വിഹിതം സകാത്ത് സെല്ലില് തന്നെ കൊടുക്കേണ്ടതുണ്ടോ ?. ഒറ്റക്ക് കൊടുക്കാമോ ?.\nചോദ്യം: ഞങ്ങളുടെ മഹല്ലില് സകാത്ത് സെല് ഉണ്ട്. സകാത്തിന്‍റെ മുഴുവന് പണവും സെല്ലില് തന്നെ കൊടുക്കണോ ?.\nസകാത്തിന്‍റെ ആത്യന്തികമായ ലക്ഷ്യം അത് അതിന്‍റെ അര്‍ഹരിലേക്ക് എത്തുക എന്നുള്ളതാണ്. ആര് മുഖാന്തിരം ആണെങ്കിലും അര്‍ഹരിലേക്ക് സകാത്ത് എത്തുക എന്നതാണ് സുപ്രധാനം. നമ്മുടെ നാട്ടില് ഈ വിഷയത്തില് രണ്ട് അഭിപ്രായങ്ങള് കാണാം. യഥാര്‍ത്ഥത്തില് അവ രണ്ടും ശരിയല്ല.\nഒന്ന്: സകാത്ത് സെല്ലില് ഏല്‍പ്പിച്ചാല് മാത്രമേ സകാത്ത് വീടൂ. നേരിട്ട് അവകാശിക്ക് കൊടുത്താല് വീടില്ല എന്ന അഭിപ്രായക്കാര്.\nരണ്ട്: സംഘടിതമായി സകാത്ത് സംവിധാനം നടപ്പാക്കിയാല് സകാത്ത് വീടില്ല. നേരിട്ട് തന്നെ നല്‍കണം എന്ന അഭിപ്രായക്കാര്.\nയഥാര്‍ത്ഥത്തില് ഈ രണ്ട് അഭിപ്രായങ്ങളും തെറ്റാണ്. സകാത്ത് അതിന്‍റെ അവകാശികള്‍ക്ക് നല്‍കണം എന്ന് പ്രമാണങ്ങളിലുടനീളം നമുക്ക് കാണാന് സാധിക്കും. അതാണ് പ്രമാണം നിഷ്കര്‍ഷിക്കുന്നത്. അതിനാല്‍ത്തന്നെ ഒരാളുടെ സകാത്ത് നേരിട്ടോ അല്ലാതെയോ അവകാശിയുടെ കൈവശം എത്തിയാല് സകാത്ത് വീടും എന്നത് സുവ്യക്തമാണ്.\nസകാത്ത് സാമ്പത്തികമായ ആരാധനയാണ്. സാമ്പത്തികമായ ആരാധന 'തൗകീല്' അഥവാ മറ്റൊരാളെ ചെയ്യാന് ഏല്‍പ്പിക്കല് അനുവദനീയമായ ആരാധനയാണ് എന്നതില് ഇമാമീങ്ങള്‍ക്ക് എകാഭിപ്രായമാണ്. അതിനാല്‍ത്തന്നെ ഒരാള്‍ക്ക് തന്‍റെ സകാത്ത് നല്‍കാന് മറ്റൊരാളെ ചുമതലപ്പെടുത്താം. അതിനാല്‍ത്തന്നെ തന്‍റെ സകാത്ത്, സംഘടിത സകാത്ത് സെല് സംവിധാനങ്ങളെ ഏല്‍പ്പിക്കാം. അവര് കൃത്യമായ അവകാശികള്‍ക്ക് നല്‍കുന്നു എന്ന ഉറപ്പുണ്ടായിരിക്കണം എന്ന് മാത്രം.\nഅതുപോലെ ഒരാള് തന്‍റെ സകാത്ത് നേരിട്ട് നല്‍കിയാലും വീടും. കാരണം സംഘടിതമായി നല്‍കിയാലേ വീടൂ എന്ന് പറയാന് യാതൊരു തെളിവും ഇല്ല. റസൂല്(സ) യുടെ കാലത്തും പിന്നീട് ഖുലഫാഉ റാഷിദീങ്ങളുടെ കാലത്തും ഭരണകൂടമായിരുന്നു സകാത്ത് പിരിചിരുന്നത്. അവര്‍ക്ക് അതിനുള്ള ശറഇയ്യായ അധികാരം അഥവാ വിലായത്ത് ഉണ്ടായിരുന്നു. അവരെ ഏല്‍പ്പിക്കാത്ത ആളില് നിന്നും വീണ്ടും അതാവശ്യപ്പെടാം. അതിനാല്‍ത്തന്നെ അവരെ ഏല്‍പ്പിക്കാന് ഒരാള് നിര്‍ബന്ധിതനാണ്. എന്നാല് ഇസ്‌ലാമിക ഭരണകൂടം ഇല്ലാത്ത ഇടങ്ങളില് മുസ്ലിമീങ്ങളുടെ പൊതുമസ്'ലഹത്തിന് വേണ്ടി വിശ്വാസികള് ആരംഭിക്കുന്ന സകാത്ത് സംവിധാനങ്ങള്‍ക്ക് ഈ വിലായത്ത് ഇല്ല. തൗകീല് അനുവദനീയമായ ആരാധന ആയതുകൊണ്ട് അപ്രകാരം ഒരു സംവിധാനം ഉണ്ടാകുന്നത് അനുവദനീയമാണ് എന്ന് മാത്രം. അതുകൊണ്ട് അത്തരം സംവിധാനം നടപ്പാക്കുന്നവര്‍ക്ക് തങ്ങളെ ഏല്‍പ്പിച്ചാലേ സകാത്ത് വീടൂ എന്ന് പറയാന് യാതൊരു തെളിവും ഇല്ല. മാത്രമല്ല ഇസ്‌ലാമിക ഭരണകൂടം ഉള്ളിടത്ത് പോലും അവകാശിക്ക് നേരിട്ട് നല്‍കിയാല് സകാത്ത് വീടും എന്ന് തന്നെയാണ് പണ്ഡിതന്മാര് രേഖപ്പെടുത്തിയിട്ടുള്ളത്. പക്ഷെ ഭരണാധികാരി ഭരണകൂടത്തെ ഏല്‍പ്പിക്കണം എന്ന് കല്പ്പിചിട്ടുണ്ടെങ്കില് അവിടെ ഭരണാധികാരിയെ അനുസരിക്കുക എന്നത് ഒരു വിശ്വാസിക്ക് ബാധ്യത ആയതുകൊണ്ട് അവരെ ഏല്‍പ്പിക്കല് നിര്‍ബന്ധമാണ് എന്ന് മാത്രം. ഈ വിലായത്ത് അഥവാ ശറഇയ്യായ അധികാരം മറ്റൊരു സംവിധാനത്തിനും ഇല്ല.\nഇനി ഭരണകൂടം ഇല്ലാത്തിടത്ത് മുസ്ലിമീങ്ങള്‍ക്ക് ഇങ്ങനെ പൊതുസംവിധാനങ്ങള് തുടങ്ങാന് പാടുണ്ടോ എന്നാണ് സംശയം എങ്കില്. സകാത്ത് 'തൗകീല്' അനുവദനീയമായ ആരാധന ആയതുകൊണ്ട് അത് തുടങ്ങാം എന്നതില് തര്‍ക്കമില്ല. പക്ഷെ അവകാശികളുടെ കയ്യിലേക്ക് സകാത്ത് എത്തുന്നുവെങ്കില് മാത്രമേ അപ്പോഴും ഒരാളുടെ സകാത്ത് വീടൂ. മാത്രമല്ല പൊതു സംവിധാനങ്ങള് വിശ്വാസികളെ സംബന്ധിച്ചിടത്തോളം ആവശ്യമാണ്. കാരണം സകാത്തിന് അര്‍ഹരായ ആളുകളെ സംബന്ധിച്ചിടത്തോളം ഓരോ ആളുകളോടും സകാത്ത് ചോദിച്ചു നടക്കാന് സാധിക്കില്ലല്ലോ. അതുകൊണ്ട് തന്നെ അര്‍ഹരായ ആളുകളെ കണ്ടെത്തി നല്‍കാനും, അവരുടെ പരാതികള് അന്വേഷിക്കാനും ഒരു പൊതു സംരംഭം ഏറെ ആവശ്യമാണ് എന്നതില് സംശയമില്ല. അതുകൊണ്ട് സത്യസന്ധമായും സുതാര്യമായും അവകാശികളെ കണ്ടെത്തി അവര്‍ക്ക് സകാത്ത് എത്തിക്കുന്ന പൊതു സംവിധാനങ്ങളെ നാം വിജയിപ്പിക്കേണ്ടതുണ്ട്. അത് സമൂഹത്തിന്‍റെ ആവശ്യമാണ്. ഏതായാലും രണ്ട് രൂപത്തില് കൊടുത്താലും കൃത്യമായ അവകാശിക്ക് ലഭിക്കുകയാണ് എങ്കില് ഒരാളുടെ സകാത്ത് വീടും. ദരിദ്രന്റെ മസ്'ലഹത്ത് പരിഗണിച്ചുകൊണ്ട് ഒരാള്‍ക്ക് അത് ചെയ്യാവുന്നതാണ്. തനിക്ക് കൂടുതല് സൂക്ഷ്മതയോടെ ചെയ്യാന് പറ്റുന്നതേതോ അതും ഒരാള്‍ക്ക് ഈ വിഷയത്തില് പരിഗണിക്കാവുന്നതാണ്. നാമറിയാത്ത ഒട്ടനേകം അര്‍ഹരായ അവകാശികള്‍ക്ക് ലഭിക്കാന് പൊതു സംരംഭം ആവശ്യമെങ്കില് അതിലേക്ക് നല്‍കുക. അതുപോലെ തന്റെ അറിവിലുള്ള അടുത്ത ബന്ധുക്കളും മറ്റും സകാത്തിന് ഏറെ അര്‍ഹരായവര് ഉണ്ടെങ്കില് അവര്‍ക്കും നല്‍കുക. ഒന്ന് മറ്റൊന്നിന് തടസ്സമാകരുത്. ഓരോരുത്തരുടെയും ഉദ്ദേശലക്ഷ്യങ്ങളെക്കുറിച്ച് അല്ലാഹു കൃത്യമായി അറിയുന്നു.\nശൈഖ് ഇബ്നു ബാസ് (റഹിമഹുല്ല) യോട് ഒരു ചോദ്യം:\nസകാത്ത് സഹായസഹകരണ സ്ഥാപനങ്ങളെ ഏല്‍പിക്കാന് പാടുണ്ടോ ?.\nഉത്തരം: അതിന്‍റെ നടത്തിപ്പുകാര് സകാത്തിന്‍റെ കൃത്യമായ അവകാശികളെ കണ്ടെത്തി നല്‍കുന്ന വിശ്വസ്ഥരും അമാനത്ത് കാത്തുസൂക്ഷിക്കുന്നവരുമാണ് എങ്കില് അവരെ സകാത്ത് ഏല്‍പിക്കുന്നതില് തെറ്റില്ല. അത് പുണ്യത്തിലും, തഖ്വയിലും അധിഷ്ടിതമായ സഹകരണത്തില് പെട്ടതാണ്.\n[ഈ ഫത്'വയുടെ അറബി ലഭിക്കാന് ഇവിടെ ക്ലിക്ക് ചെയ്യുക].\nനല്‍കല് നിര്‍ബന്ധമല്ല എന്നുള്ളതും, എന്നാല് നല്‍കുന്നതില് തെറ്റില്ല എന്നും ശൈഖിന്റെ ഫത്'വയില് നിന്നും വ്യക്തമാണ്.\nഒറ്റക്ക് നല്‍കുന്നത് പലപ്പോഴും സകാത്തിന് അവകാശികളായ ആളുകള്‍ക്ക് തന്നെ അര്‍ഹതയില് കൂടുതല് കിട്ടുവാനും, അര്‍ഹരായ പല അവകാശികള്‍ക്കും കിട്ടാതിരിക്കാനും ഒക്കെ കാരണമായേക്കാം. അതുപോലെ മുഴുവന് സകാത്തും സംഘടിത സംവിധാനത്തിന് നല്‍കുന്നത് പലപ്പോഴും, നമ്മില് നിന്നും ലഭിക്കുമെന്ന് പ്രതീക്ഷിക്കുന്ന, മറ്റൊരാളില് നിന്നും ലഭിക്കാന് സാധ്യത ഇല്ലാത്ത ഏറെ അര്‍ഹരായ ആളുകള്‍ക്ക് കിട്ടാതിരിക്കാനും കാരണമാകും. അതുകൊണ്ടാണ് രണ്ടും ആവശ്യമാണ്, ഒന്ന് ഒന്നിന് തടസ്സമാകാത്ത വിധം മസ്'ലഹത്ത് മനസ്സിലാക്കി നല്‍കണം എന്ന് ഞാന് സൂചിപ്പിച്ചത്. അടിസ്ഥാനപരമായി സകാത്ത് അവകാശിക്ക് ലഭിക്കുക എന്നുള്ളതാണ് ശറഇന്‍റെ നിയമം. അത് അവകാശിക്ക് നല്‍കപ്പെട്ടാല് ധനികന്റെ ബാധ്യത വീടി. ഇനി സംഘടിതമായോ അല്ലാത്ത നിലക്കോ ആകട്ടെ, നല്‍കുന്നത് അവകാശിക്കല്ല എങ്കില് സകാത്ത് വീടുകയുമില്ല.\nPosted by Abdu Rahman Abdul Latheef at 4:11 PM\n(ശ്രദ്ധിക്കപ്പെടാത്ത എന്നാല് ലളിതവും അമൂല്യവുമായ ചുരുക്കം ചില ദിക്റുകളും ദുആകളും അവക്ക് ഹദീസുകളില് പരാമര്‍ശിക്കപ്പെട്ട പ്രതിഫലവുമാണ് താഴെ കൊടുക്കുന്നത്.)\nقال رسول الله صلى الله عليه وسلم : " لأن أقول سبحان الله ، والحمد لله ، ولا إله إلا الله ، والله أكبر ، أحب إلي مما طلعت عليه الشمس".\nറസൂല് (സ) പറഞ്ഞു: “സുബ്ഹാനല്ലാഹ്, അല്‍ഹംദുലില്ലാഹ്, ലാ ഇലാഹ ഇല്ലല്ലാഹ്, അല്ലാഹു അക്ബര് എന്ന് പറയലാണ് സൂര്യപ്രകാശത്തിന് താഴെയുള്ള സകലതിനേക്കാളും എനിക്കിഷ്ടം” – [സ്വഹീഹ് മുസ്‌ലിം].\nقال رسول الله صلى الله عليه وسلم : " يا عبد الله بن قيس ألا أدلك على كلمة هي كنز من كنوز الجنة ؟! ، لا حول ولا قوة إلا بالله "\nറസൂല് (സ) പറഞ്ഞു: അല്ലയോ അബ്ദുല്ലാഹിബ്നു ഖൈസ്, സ്വര്‍ഗ്ഗത്തിലെ നിധികളില് ഒരു നിധിയായ ഒരു വാക്ക് ഞാന് നിനക്ക് പറഞ്ഞു തരട്ടെയോ ?!. ‘ലാ ഹൗല വലാ ഖുവ്വത ഇല്ലാ ബില്ലാഹ്”. [സ്വഹീഹുല് ബുഖാരി].\nഅന്ത്യദിനത്തില് നന്മയുടെ തുലാസ് കനം തൂങ്ങാന്:\nقال رسول الله صلى الله عليه وسلم : "كلمتان خفيفتان على اللسان، ثقيلتان في الميزان ، حبيبتان إلى الرحمن: سُبْحَانَ اللَّهِ وَبِحَمْدِهِ سُبْحَانَ اللَّهِ الْعَظِيمِ "\nറസൂല് (സ) പറഞ്ഞു: “നാവിന് പറയാന് ഏറെ എളുപ്പമുള്ളതും, എന്നാല് മീസാനില് ഏറെ കനം തൂങ്ങുന്നതും, അല്ലാഹുവിന് ഏറെ ഇഷ്ടമുള്ളതുമായ രണ്ട് വാക്കുകളാണ് : സുബ്ഹാനല്ലാഹി വബി ഹംദിഹി, സുബ്ഹാനല്ലാഹില് അളീം” - [ബുഖാരി, മുസ്‌ലിം].\nقال رسول الله صلى الله عليه وسلم : "من قال سُبْحَانَ اللهِ الْعَظِيم وَبِحَمْدِهِ ، غرست له بها نخلة في الجنة ".\nറസൂല് (സ) പറഞ്ഞു : “ആരെങ്കിലും ‘സുബ്ഹാനല്ലാഹില് അളീം വബിഹംദിഹി’ എന്ന് ചൊല്ലിയാല് അവന് സ്വര്‍ഗത്തില് ഒരീത്തപ്പന നടപ്പെടുന്നതാണ്”. – [തിര്‍മിദി, അല്‍ബാനി: സ്വഹീഹ്].\nഇരട്ടി പ്രതിഫലമുള്ള ദിക്ര്:\nقال رسول الله صلى الله عليه وسلم : " لقد قلت بعدك أربع كلمات ثلاث مرات ، لو وزنت بما قلت منذ اليوم لوزنتهن : سُبحَان الله وبِحمدهِ عَددَ خَلقهِ ، ورِضا نَفسِه ، وزِنةَ عَرشهِ ، ومِدادَ - أو مِدد – كَلماتِه ".\nറസൂല് (സ) പറഞ്ഞു: “ഞാന് നിനക്കുശേഷം നാല് വാചകങ്ങള് മൂന്നുതവണ ഉരുവിട്ടു. നീ ഇന്ന് മുഴുവന് ചൊല്ലിയ ദിക്റുകളെക്കാളും (മീസാനില്) കനം തൂങ്ങുന്നവയാണവ:\n‘سُبحَان الله وبِحمدهِ عَددَ خَلقهِ ، ورِضا نَفسِه ، وزِنةَ عَرشهِ ، ومِدادَ كَلماتِه ".” – [സ്വഹീഹ് മുസ്‌ലിം].\nഅര്‍ത്ഥം: അല്ലാഹുവിന്‍റെ സൃഷ്ടികളുടെ അത്രയും, അവന്‍റെ തൃപ്തിയുടെ അത്രയും, അവന്‍റെ അര്‍ശോളവും, അവന്‍റെ വചനങ്ങള് എഴുതപ്പെടുന്നതെന്തുകൊണ്ടോ അത്രയും ഞാന് അവനെ പരിശുദ്ധപ്പെടുത്തുകയും സ്തുതിക്കുകയും ചെയ്യുന്നു എന്നാണ് ഈ ദിക്ര് അര്‍ത്ഥമാക്കുന്നത്. അല്ലാഹുവിനെ അത്രമാത്രം സ്തുതിക്കുകയും വാഴ്ത്തുകയും ചെയ്യുന്നു എന്നതാണ് അപ്രകാരം പറയുന്നതുകൊണ്ടുള്ള ഉദ്ദേശം. അവന്‍റെ തൃപ്തിയോ അവന് തൃപ്തിപ്പെട്ടവരുടെ എണ്ണമോ തിട്ടപ്പെടുത്താന് സാധിക്കില്ല. അത്രമാത്രം അവനെ സ്തുതിക്കുന്നു. സമുദ്രങ്ങള് മഷിയായാല് അല്ലാഹുവിന്‍റെ വചനങ്ങള് തീരുന്നതിന് മുന്‍പ് അവ തീരുന്നതാണ്. അപ്പോള് അവന്‍റെ വാക്കുകള് രേഖപ്പെടുത്തപ്പെടുന്നത് എന്തുകൊണ്ടോ അത്രയും അവന്‍റെ സൃഷ്ടിജാലങ്ങള് എത്രമാത്രമുണ്ടോ അത്രയും, അവന്‍റെ സൃഷ്ടികളില് അതിമഹത്തായ സൃഷ്ടിയായ അര്‍ശ് എത്രമാത്രമുണ്ടോ അത്രയും ഞാന് അവനെ പരിശുദ്ധപ്പെടുത്തുകയും വാഴ്ത്തുകയും ചെയ്യുന്നു.\nقال رسول الله صلى الله عليه وسلم : " من سأل الله الجنة ثلاث مرات ، قالت الجنة : اللهم أدخله الجنة ، ومن استجار من النار ثلاث مرات ، قالت النار : اللهم أجره من النار".\nറസൂല് (സ) പറഞ്ഞു: “ ആരെങ്കിലും അല്ലാഹുവോട് മൂന്നുതവണ സ്വര്‍ഗത്തെ ചോദിച്ചാല്, സ്വര്‍ഗം പറയും: ‘അല്ലാഹുവേ നീ അവനെ സ്വര്‍ഗത്തില് പ്രവേശിപ്പിക്കണേ’. ആരെങ്കിലും അല്ലാഹുവോട് മൂന്ന് തവണ നരകത്തില് നിന്നും രക്ഷ ചോദിച്ചാല്, നരകം പറയും: ‘അല്ലാഹുവേ നീ അവനെ നരകത്തില് നിന്നും സംരക്ഷിക്ക്”. [തിര്‍മിദി, നസാഇ, അല്‍ബാനി: സ്വഹീഹ്].\nഅല്ലാഹുവിന്‍റെ സന്നിധിയില് പ്രശംസിക്കപ്പെടാന്:\nقال رسول الله صلى الله عليه وسلم : "من صلى علي واحدة ، صلى الله عليه بها عشرا ".\nറസൂല് (സ) പറഞ്ഞു: “ആരെങ്കിലും എന്‍റെ മേല് ഒരു സ്വലാത്ത് ചൊല്ലിയാല്, അല്ലാഹു അവന്‍റെ മേല് പത്ത് സ്വലാത്ത് ചൊല്ലും.” [സ്വഹീഹ് മുസ്‌ലിം].\nഅല്ലാഹു സ്വലാത്ത് ചൊല്ലും എന്നാല് അവന്‍റെ സന്നിധിയില് ഉള്ളവരോട് അവരെപ്പറ്റി പ്രശംസിച്ച് പറയും എന്നര്‍ത്ഥം.\nമരണമല്ലാതെ സ്വര്‍ഗത്തിന് തടസ്സമില്ല:\nقال رسول الله صلى الله عليه وسلم : "من قرأ آية الكرسي دبر كل صلاة مكتوبة، لم يمنعه من دخول الجنة إلا أن يموت".\nറസൂല് (സ) പറഞ്ഞു: “ ആരെങ്കിലും ഓരോ ഫര്‍ള് നമസ്കാരശേഷവും ആയത്തുല് കുര്‍സിയ്യ് പാരായണം ചെയ്യുന്നുവെങ്കില്, അവനും സ്വര്‍ഗത്തിനുമിടയില് തടസ്സമായി അവന് മരണപ്പെടുക എന്നതല്ലാതെ മറ്റൊന്നുമില്ല.” [ത്വബറാനി : 7408, അല്‍ബാനി: സ്വഹീഹ്].\nقال رسول الله صلى الله عليه وسلم : "أيعجز أحدكم أن يكسب كل يوم ألف حسنة ؟! ، يسبح الله مائة تسبيحة ، فيكتب الله له بها ألف حسنة ، ويحط عنه بها ألف خطيئة ".\nറസൂല് (സ) പറഞ്ഞു: “നിങ്ങളിലൊരാള്‍ക്ക് ഒരുദിവസം ആയിരം നന്മകള് കരസ്ഥമാക്കാന് വല്ല പ്രയാസവും ഉണ്ടോ ?!. നൂറുതവണ തസ്ബീഹ് (സുബ്ഹാനല്ലാഹ്) ചൊല്ലിയാല് അല്ലാഹു അതവന് ആയിരം നന്മകളായി രേഖപ്പെടുത്തും. അതുമുഖേന ആയിരം തിന്മകള് പൊറുക്കപ്പെടുകയും ചെയ്യും.” [സ്വഹീഹ് മുസ്‌ലിം].\nഓരോ അക്ഷരത്തിനും പത്തിരട്ടി പ്രതിഫലം:\nقال رسول الله صلى الله عليه وسلم : "من قرأ حرفا من كتاب الله فله به حسنة ، والحسنة بعشر أمثالها ، لا أقول (الم) حرف ، ولكن ألف حرف ، و لام حرف ، و ميم حرف ".\nറസൂല് (സ) പറഞ്ഞു: “അല്ലാഹുവിന്‍റെ ഗ്രന്ഥത്തില് നിന്നും ആരെങ്കിലും ഒരു ഹര്‍ഫെങ്കിലും പാരായണം ചെയ്‌താല് അതൊരു ഹസനതാണ്. ഓരോ ഹസനാതുകള്‍ക്കും പത്തിരട്ടി പ്രതിഫലം ലഭിക്കുന്നു. الم (അലിഫ്-ലാം-മീം) എന്നത് ഒരു ഹര്‍ഫാണ് എന്ന് ഞാന് പറയുന്നില്ല. അലിഫ് ഒരു ഹര്‍ഫാണ്. മീം ഒരു ഹര്‍ഫാണ്. ലാം ഒരു ഹര്‍ഫാണ്.” - [തിര്‍മിദി, അല്‍ബാനി: സ്വഹീഹ്].\nقال رسول الله صلى الله عليه وسلم : " من سبح الله دبر كل صلاة ثلاثا وثلاثين ، وحمد الله ثلاثا وثلاثين ، وكبر الله ثلاثا وثلاثين ، فتلك تسع وتسعون ، وقال تمام المائة : لا إله إلا الله ، وحده لا شريك له ، له الملك وله الحمد ، وهو على كل شيء قدير ، غفرت له خطاياه وإن كانت مثل زبد البحر".\nറസൂല് (സ) പറഞ്ഞു: “ആരെങ്കിലും നമസ്കാരശേഷം ‘സുബ്ഹാനല്ലാഹ്’ മുപ്പത്തിമൂന്ന് തവണയും, ‘അല്‍ഹംദുലില്ലാഹ്’ മുപ്പത്തിമൂന്ന് തവണയും, ‘അല്ലാഹു അക്ബര്’ മുപ്പത്തിമൂന്ന് തവണയും, ചൊല്ലിയാല് അതായത് അവ തൊണ്ണൂറ്റി മൊത്തം ഒന്‍പതും, ശേഷം നൂറ് തികച്ചുകൊണ്ട് ‘ലാ ഇലാഹ ഇല്ലല്ലാഹ് വഹ്ദഹു ലാ ശരീക്ക ലഹു, ലഹുല് മുല്‍ക്കു, വലഹുല് ഹംദു വഹുവ അലാ കുല്ലി ശൈഇന് ഖദീര്’ എന്നും ചൊല്ലിയാല് അവന്‍റെ പാപങ്ങള് സമുദ്രത്തോളമുണ്ടെങ്കിലും അവയെല്ലാം പൊറുക്കപ്പെടും.” – [സ്വഹീഹ് മുസ്‌ലിം].\nسبحان الله : അല്ലാഹു ഏറെ പരിശുദ്ധനാകുന്നു\nالحمد لله : അല്ലാഹുവിനാകുന്നു സര്‍വ്വ സ്തുതിയും\nالله أكبر : അല്ലാഹുവാകുന്നു ഏറ്റവും\nلا إله إلا الله وحده لا شريك له له الملك وله الحمد وهو على كل شيء قدير :\n“അല്ലാഹുവല്ലാതെ ആരാധ്യനക്കര്‍ഹാനായി മറ്റാരുമില്ല. അവന് ഏകനാകുന്നു. അവന് പങ്കുകാരില്ല. സര്‍വാധിപത്യവും സര്‍വ്വസ്തുതിയും അവനാകുന്നു. അവന് എല്ലാത്തിനും കഴിവുള്ളവാനാണ്.\nPosted by Abdu Rahman Abdul Latheef at 5:49 AM


സമരം തുടര്‍ന്ന് ബി.എസ്.എന്.എല് ജീവനക്കാര്; നടപടിയെടുക്കാതെ സര്...\nസമരം തുടര്‍ന്ന് ബി.എസ്.എന്.എല് ജീവനക്കാര്; നടപടിയെടുക്കാതെ സര്‍ക്കാര്\nജൂലൈ ഒന്നുമുതൽ തൊഴിലാളികൾ അനിശ്ചിതകാല സമരത്തിലാണ്. ഒക്ടോബർ അഞ്ചിന് തിരുവനന്തപുരത്ത് ഉന്നതതല ചർച്ച നടന്നെങ്കിലും തീരുമാനമായില്ല\n08 Nov, 2019 at 05:41 AM\nമാസങ്ങളായി വേതനം ലഭിക്കാത്തതിനാൽ ദുരിത ജീവിതം നയിക്കുകയാണ് ബിഎസ്എൻഎൽ കരാർ ജീവനക്കാർ. ഏറെക്കാലമായി സമര രംഗത്ത് തുടരുമ്പോഴും ബിഎസ്എൻഎൽ അധികൃതരോ സർക്കാരോ വിഷയത്തിൽ ഇടപെടുന്നില്ലെന്നാണ് ആക്ഷേപം. ശമ്പളം മുടങ്ങിയതിനെ തുടർന്ന് നിലമ്പൂരിൽ കരാർ തൊഴിലാളി ആത്മഹത്യ ചെയ്തതോടെ സമരം കൂടുതൽ ശക്തമാക്കാനൊരുങ്ങുകയാണ് ജീവനക്കാർ.\nഏഴായിരത്തോളം വരുന്ന ബിഎസ്എൻഎൽ കരാർ തൊഴിലാളികൾ സംസ്ഥാന വ്യാപകമായി സമരത്തിലാണ്. കോൺട്രാക്ട് ജോലിക്കാരുടെ യൂണിയന്‍റെ നേതൃത്വത്തിലാണ് അനിശ്ചിതകാല സമരം നടക്കുന്നത്. അനധികൃതമായി പിരിച്ചു വിട്ടവരെ തിരിച്ചെടുക്കണമെന്നും, സ്വീപ്പർ തസ്തികയിൽ ജോലി ചെയ്തിരുന്ന വർക്ക് എട്ടുമാസത്തെ കുടിശികയും ഹൗസ് കീപ്പിംഗ് ഡാറ്റാ എൻട്രി വിഭാഗത്തിൽ അഞ്ച് മാസത്തെ കുടിശികയും കേബിൾ തൊഴിലാളികൾക്ക് നാലുമാസത്തെ കുടിശ്ശികയും തീർത്തു നൽകണമെന്ന് സമരക്കാർ ആവശ്യപ്പെടുന്നു. ഉത്രാട ദിവസത്തിലെ പട്ടിണിസമരം, മനുഷ്യചങ്ങല പ്രതിഷേധമാർച്ച് ഉൾപ്പെടെ ഇതിനകം നിരവധി സമരങ്ങൾ നടത്തിയെങ്കിലും ബന്ധപ്പെട്ടവർ അനുഭാവ പൂർണ്ണമായ സമീപനം സ്വീകരിച്ചിട്ടില്ല.\nജൂലൈ ഒന്നുമുതൽ തൊഴിലാളികൾ അനിശ്ചിതകാല സമരത്തിലാണ്. ഒക്ടോബർ അഞ്ചിന് തിരുവനന്തപുരത്ത് ഉന്നതതല ചർച്ച നടന്നെങ്കിലും തീരുമാനമായില്ല. നിലമ്പൂരിൽ കരാർത്തൊഴിലാളി ആത്മഹത്യ ചെയ്ത സംഭവത്തോടെ തൊഴിലാളികളുടെ പ്രതിഷേധം ശക്തിപ്പെടുകയാണ്.


Wednesday 14 June 2017 4:12 pm IST\nഅമ്പലപ്പുഴ: സ്വത്ത് തര്‍ക്കത്തെതുടര്‍ന്ന് ഭര്‍ത്താവ് ഭാര്യയെ വെട്ടിക്കൊന്നു. അമ്പലപ്പുഴവടക്ക് പഞ്ചായത്ത് മൂന്നാം വാര്‍ഡില് ഇടവഴിക്കല് വീട്ടില് കബീര്- ആബിത ദമ്പതികളുടെ മകള് സബിത(28)യാണ് കൊല്ലപ്പെട്ടത്. സംഭവവുമായി ബന്ധപ്പെട്ട് ഇവരുടെ ഭര്‍ത്താവ് പുന്നപ്ര ആനന്ദ മന്ദിരത്തില് സല്‍മാനെ(38) പുന്നപ്ര പോലീസ് അറസ്റ്റുചെയ്തു. ഇന്നലെ ഉച്ചയ്ക്ക് 2.15 ഓടെയായിരുന്നു സംഭവം. ഇരുവരുടെയും പേരിലുള്ള വീടും സ്ഥലവും സല്‍മാന്റെ പേരിലാക്കണമെന്നാവശ്യപ്പെട്ട് നിരന്തരം സബിതയെ ഇയാള് ഉപദ്രവിക്കുമായിരുന്നു ഇതേതുടര്‍ന്ന് സബിത അവരുടെ കുടുംബവീട്ടില് പോയി താമസിക്കുകയായിരുന്നു. ഇന്നലെയാണ് ഇവര് തിരികെ അമ്പലപ്പുഴയിലെ വീട്ടില് എത്തിയത്. വീട്ടില് വന്നുകയറിയ ഇവരെ സല്‍മാന് വെട്ടുകത്തി ഉപയോഗിച്ച് കഴുത്തിന്റെ ഇരുഭാഗത്തും വെട്ടുകയായിരുന്നു. ബഹളം കേട്ടെത്തിയ നാട്ടുകാര് രക്തമൊലിക്കുന്ന വെട്ടുകത്തിയുമായി നില്‍ക്കുന്ന സല്‍മാനെയാണ് കണ്ടത.് ഉടന്‍തന്നെ പുന്നപ്ര പോലീസില് വിവരംഅറിയിക്കുകയായിരുന്നു. പോലീസ് എത്തിയപ്പോള് ഇയാള് മുറിക്കുള്ളില്‍കയറി വാതിലടച്ചു. ഇതേ തുടര്‍ന്ന് നാട്ടുകാരുടെ സഹായത്തോടെ വാതില് തകര്‍ത്താണ് പോലീസ് സല്‍മാനെ പിടികൂടിയത്. എട്ടുവര്‍ഷം മുമ്പാണ് ഇവരുടെ വിവാഹം. പ്രണയവിവാഹമായിരുന്നു. സബിതയെ വിവാഹം കഴിക്കാനായി സന്ദീപ് മതം മാറി സല്‍മാനാകുകയായിരുന്നു. ഇവര്‍ക്ക് ഒരുകുട്ടിയുണ്ട്. ഇയാളെ ഇന്ന് കോടതിയില് ഹാജരാക്കും.\nഭാര്യയെ കൊലപ്പെടുത്തി മുങ്ങിയ ഭര്‍ത്താവിനായി അന്വഷണം ഊര്‍ജിതം\nസ്വത്ത് തട്ടിയെടുക്കാന് ഭര്‍ത്താവ് ഭീഷണിപ്പെടുത്തുന്നതായി യുവതി\nപ്രവാസിയായ ഭര്‍ത്താവ് ഉപേക്ഷിച്ചു; കേന്ദ്രത്തോട് സഹായം തേടി യുവതി


വിവാഹാഭ്യർഥന നിരസിച്ച കാമുകന്റെ ഹൃദയം മുറിച്ചു പുറത്തിട്ട് അരുംകൊല; വഞ്ചിച്ചതിന് ക്രൂരമായ കൊലപാതകം നടത്തിയ യുവതിക്ക് വധശിക്ഷ – Kairali News | Kairali News Live\nധാക്ക: വിവാഹ വാഗ്ദാനം നൽകി ലൈംഗികബന്ധത്തിലേർപ്പെടുകയും പിന്നീടു പിൻമാറുകയും ചെയ്ത യുവാവിന്റെ ഹൃദയം മുറിച്ചു പുറത്തിട്ട യുവതിക്കു വധശിക്ഷ. പ്രണയിച്ചു വഞ്ചിച്ചതിലെ പ്രതികാരം തീർക്കാൻ അരും കൊല നടത്തിയ യുവതിക്കാണ് ബംഗ്ലാദേശ് കോടതി ശിക്ഷ വിധിച്ചത്. 21 വയസുകാരിയായ സൊണാലിയെയാണ് ശിക്ഷിച്ചത്. ശിക്ഷ നടപ്പായാൽ ബംഗ്ലാദേശിൽ ആദ്യമായി തൂക്കിലേറ്റപ്പെടുന്ന സ്ത്രീയായിരിക്കും ഇവർ.\n23 വയസുകാരനും ഖുൽനയിലെ മെഡിക്കൽ ഇൻസ്റ്റിറ്റിയൂഷൻ ആൻഡ് സയൻസ് ടെക്‌നിക് കോളജിലെ വിദ്യാർഥിയുമായിരുന്ന ഷിപ്പോണുമായി സൊണാലി കുറച്ചുകാലം പ്രണയത്തിലായിരുന്നു. വിവാഹം ചെയ്യുമെന്ന ഉറപ്പിൽ യുവാവുമായി യുവതി ലൈംഗികബന്ധവും പുലർത്തിയിരുന്നു. എന്നാൽ വിവാഹം ചെയ്യണമെന്ന ആവശ്യം ആവർത്തിച്ചപ്പോൾ യുവാവ് പിൻമാറി. മറ്റു പല സ്ത്രീകളുമായും യുവാവിന്റെ ലൈംഗിക ബന്ധത്തിന്റെ ദൃശ്യങ്ങൾ യുവതി ലാപ്‌ടോപ്പിൽനിന്നു കണ്ടെത്തുകയും ചെയ്തു. കാമുകനെ യുവതി ഹൃദയം മുറിച്ചു പുറത്തിട്ടു കൊന്നത്.\nശീതള പാനീയത്തിൽ ഇരുപത് ഉറക്കഗുളിക നൽകി മയക്കിക്കിടത്തിയ ശേഷമായിരുന്നു കൊലപാതകം. ബോധം നശിച്ച കാമുകന്റെ കാലുകൾ കൂട്ടിക്കെട്ടിയശേഷം കഴുത്തറുക്കുകയായിരുന്നു. തുടർന്നു നെഞ്ചിൽ കത്തികുത്തിയിറക്കി ഹൃദയം പുറത്തിട്ടു. പല സ്ത്രീകളുമായും ബന്ധം പുലർത്തിയ കാമുകന്റെ ഹൃദയം എത്രമാത്രം വലിയതാണെന്നു കാണാനുള്ള ആഗ്രഹം കൊണ്ടാണ് ഹൃദയം മുറിച്ചു പുറത്തിട്ടതെന്നു യുവതി കോടതിയിൽ പറഞ്ഞു\nTags: bangladeshDeath PenaltyDhakaheartMurderWoman


ഭർത്താവിന്റെ ചിതയൊരുങ്ങിയ സെമിത്തേരിയിൽ ഹിന്ദുമതാചാരപ്രകാരം ഭാര്യയ്ക്കും അന്ത്യവിശ്രമത്തിന് ഇടംനൽകി എടത്വാ സെയ്ന്റ് ജോർജ് ഫൊറോന പള്ളി - Media Malayalam (മീഡിയ മലയാളം)\nഭർത്താവിന്റെ ചിതയൊരുങ്ങിയ സെമിത്തേരിയിൽ ഹിന്ദുമതാചാരപ്രകാരം ഭാര്യയ്ക്കും അന്ത്യവിശ്രമത്തിന് ഇടംനൽകി എടത്വാ സെയ്ന്റ് ജോർജ് ഫൊറോന പള്ളി\nഎടത്വാ: ഭർത്താവിന്റെ ചിതയൊരുങ്ങിയ സെമിത്തേരിയിൽ ഹിന്ദുമതാചാരപ്രകാരം ഭാര്യയ്ക്കും അന്ത്യവിശ്രമത്തിന് ഇടംനൽകി എടത്വാ സെയ്ന്റ് ജോർജ് ഫൊറോന പള്ളി. കോയിൽമുക്ക് പുത്തൻപുരയിൽ(അശ്വതി) പരേതനായ ശ്രീനിവാസന്റെ ഭാര്യ കൃഷ്ണവേണിയുടെ(85) മൃതദേഹമാണ് സെമിത്തേരിയിൽ സംസ്കരിച്ചത്. കോവിഡ് ബാധയെ തുടർന്ന് കഴിഞ്ഞ ചൊവ്വാഴ്ചയാണ് കൃഷ്ണവേണി മരിച്ചത്. മൃതദേഹം സംസ്‌കരിക്കാൻ വീട്ടിൽ സ്ഥലമില്ലാത്തതിനാൽ എടത്വാ ഗ്രാമപ്പഞ്ചായത്ത് അംഗം ബാബു മണ്ണാത്തുരുത്തിൽ പള്ളിയെ സമീപിച്ചു. കുടുംബത്തിന്റെ ബുദ്ധിമുട്ടുകൾ തിരിച്ചറിഞ്ഞ പള്ളിവികാരി ഫാ. മാത്യൂ ചൂരവടി സഹായികളുമായും പാരിഷ് സബ്കമ്മിറ്റി അംഗങ്ങളുമായി ആലോചിച്ചശേഷം കൃഷ്ണവേണിയുടെ സംസ്കാരച്ചടങ്ങുകൾ പള്ളിയിൽ നടത്താൻ അനുവാദം നൽകുകയായിരുന്നു.\nഒരുമാസം മുൻപാണ് ഇവരുടെ ഭർത്താവ് ശ്രീനിവാസൻ കോവിഡ് ബാധിച്ചു മരിച്ചത്. അദ്ദേഹത്തെയും സംസ്‌കരിച്ചത് ഇതേ പള്ളിസെമിത്തേരിയിൽ തന്നെയാണ്. ഇവരുടെ മക്കൾ: രമേഷ്, വിജയ, സുരേഷ്(അമ്മൂസ് ത്രെഡ്ഹൗസ് എടത്വാ), ശാന്തി. മരുമക്കൾ. രഘു, ആശ, മഞ്ജു, രാജ. സംസ്കാരച്ചടങ്ങിന് സ്ഥലം വിട്ടുനൽകിയ പള്ളി അധികൃതർക്ക് നന്ദിപറഞ്ഞാണ് കുടുംബം മടങ്ങിയത്. ചമ്പക്കുളം ബ്ലോക്ക് പഞ്ചായത്ത് അംഗം അജിത്ത്കുമാർ പിഷാരത്ത്, സഹായി കെ.എം. മാത്യു തകഴിയിൽ, പാരീഷ് കമ്മിറ്റി അംഗങ്ങളായ ബിൽബി മാത്യു കണ്ടത്തിൽ, അലക്‌സ് മഞ്ഞുമ്മൽ, ആന്റപ്പൻ, സാജു കൊച്ചുപുരയ്ക്കൽ, നിയമോൾ എന്നിവർ നേതൃത്വം നൽകി.\nSt. George Forona Church\nPrevious articleഅനിതയെയും രജനിയെയുംകൂടാതെ ഒട്ടേറെ സ്ത്രീകൾ പ്രബീഷിൻ്റെ വലയിൽ അകപ്പെട്ടിട്ടുണ്ടെന്ന് പോലീസ്; ഗൂണ്ടയായി വിലസി; കൈയ്യിൽ എപ്പോഴുമുണ്ടാകും തോക്ക്; സ്വർണ കടത്തുകാരനെന്ന് അവകാശവാദം; അധോലോക ബന്ധങ്ങൾ !\nNext articleവീടിനുമുൻപിൽ നിർത്തിയിട്ടിരുന്ന ജീപ്പ് സ്റ്റാർട്ടാക്കുന്നതിനിടെ നിയന്ത്രണംവിട്ട് കുഴിയിൽവീണു; മുൻ ജില്ലാപഞ്ചായത്ത് അംഗം ജമീലാ രാഘവന് പരിക്ക്


എരുമപ്പെട്ടിയില് നിര്‍ധനരോഗികള്‍ക്ക് ശരിയായ ചികിത്സ നല്‍കുന്നില്ലെന്ന് പരാതി\nഎരുമപ്പെട്ടി: എരുമപ്പെട്ടി സര്‍ക്കാര് ആശുപത്രിയിലെത്തുന്ന നിര്‍ധന രോഗികള്‍ക്ക് ശരിയായ രീതിയില് ചികിത്സ നല്‍കുന്നില്ലെന്ന് പരാതി. പ്രതിഷേധവുമായി എ.ഐ.വൈ.എഫ് രംഗത്ത്. കൊറോണ പ്രതിരോധ പ്രവര്‍ത്തനങ്ങളുടെ ഭാഗമായി സര്‍ക്കാര് ആശുപത്രിയില് ഡോക്ടര്‍മാരുടെ അധിക സമയ സേവനം ലഭ്യമാക്കാന് സര്‍ക്കാര് നിര്‍ദേശം നല്‍കിയ സാഹചര്യത്തിലും എരുമപ്പെട്ടി സാമൂഹിക ആരോഗ്യ കേന്ദ്രത്തില് മതിയായ ചികിത്സ സേവനം ലഭിക്കുന്നില്ലെന്നാണ് പരാതിയുയര്‍ന്നിട്ടുള്ളത്.പല രോഗികള്‍ക്കും ചികിത്സ നിഷേധിക്കുന്നതായും ആരോപണമുണ്ട്. ചില ഡോക്ടര്‍മാര് ഒ.പി. സമയം തീരുന്നതിന് മുമ്പ് തന്നെ പരിശോധന നിര്‍ത്തിവെച്ച് ആശുപത്രിയില് നിന്നും പോകുന്നതായും ആരോപണമുണ്ട്. കിടത്തി ചികിത്സയും പേരിന് വേണ്ടി മാത്രമാണ് നടത്തുന്നത്. കിടത്തി ചികിത്സയും തുടര് ചികിത്സയും ആവശ്യമുള്ള രോഗികളോട് മറ്റ് ആശുപത്രികളിലേക്ക് പോകുവാന് ഡോക്ടര്‍മാര് നിര്‍ദേശം നല്‍കുന്നതായും പരാതിയുയര്‍ന്നിട്ടുണ്ട്. ഉച്ചയ്ക്ക് ശേഷം ഡോക്ടറുടെ സേവനം ലഭ്യമാകാത്ത സാഹചര്യമാണ് നിലവിലുള്ളത്. ഒരു മാസം മുമ്പ് അവധിയില് പോയിട്ടുള്ള ആശുപത്രി സൂപ്രണ്ട് തിരികെയെത്തിയിട്ടില്ല. സൂപ്രണ്ടില്ലാത്തതാണ് ആശുപത്രിയുടെ പ്രവര്‍ത്തനം അവതാളത്തിലാക്കാന് കാരണമെന്നാണ് ആക്ഷേപം. അടിയന്തിര സാഹചര്യത്തില് അധികൃതര് കാണിക്കുന്ന അനാസ്ഥക്കെതിരെ ശക്തമായ പ്രക്ഷോഭ പരിപാടികള് ആരംഭിക്കുമെന്ന് എ.ഐ.വൈ.എഫ് മണ്ഡലം കമ്മറ്റി സെക്രട്ടറി എം.പി.റഫീക്ക് തങ്ങള്, പ്രസിഡന്റ് എ.ച്ച്.ഹസന്‍കുട്ടി എന്നിര് അറിയിച്ചു.\nജനവാസമേഖലയില് സെപ്റ്റിക് മാലിന്യം തള്ളുന്നത് പതിവാകുന്നു\nതൃശ്ശൂര്: ജില്ലയില് ജനവാസമേഖലയില് സെപ്റ്റിക് മാലിന്യം തള്ളുന്നത് പതിവാകുന്നു. അമ്മാടം-തൃപ്രയാര് റോഡില് പുത്തന്‍തോട് പാലത്തിനരികെ മാലിന്യം തള്ളിയത് മൂലം യാത്രക്കാരും കര്‍ഷകരും ബുദ്ധിമുട്ടിലായി. കോള്‍പടവിന് നടുവിലൂടെയുള്ള ആലപ്പാട് -പള്ളിപ്പുറം റോഡിന്റെ അരികിലാണ് സെപ്റ്റിക് മാലിന്യം ഒഴുക്കിയിരിക്കുന്നത്. പുലര്‍ച്ചെ5മണിയോടെ ആലപ്പാട് ഭാഗത്ത് നിന്ന് വന്ന ടാങ്കര്‍ലോറിയില് നിന്നാണ് മാലിന്യം തള്ളിയതെന്നാണ് കരുതുന്നത്. സിസിടിവി ദൃശ്യങ്ങള് പരിശോധിച്ച് മാലിന്യം തള്ളിയവരെ പിടികൂടാന് അന്തിക്കാട് പോലീസ് നടപടി സ്വീകരിക്കണമെന്ന് നാട്ടുകാര് ആവശ്യപ്പെട്ടു. തൃശൂര് നഗരത്തില് പാട്ടുരായ്ക്കല് ഗിരിജ തിയേറ്ററിന് എതിര്‍വശത്തെ കാനയിലേക്കും സെപ്റ്റിക് മാലിന്യം തള്ളി. തിങ്കളാഴ്ച രാത്രിയിലാണ് സംഭവം. ഒന്നിലധികം ടാങ്കറുകളില് നിന്നുള്ള സെപ്റ്റിക് മാലിന്യമാണ് തള്ളിയിരിക്കുന്നത്. സമീപത്തെ സ്ട്രീറ്റ് ലൈറ്റ് ദിവസങ്ങളായി പ്രകാശിക്കാത്തതും പരിസരത്ത് സി.സി.ടി.വി ക്യാമറകളില്ലാത്തതുമാണ് ഇത്തരം സംഭവങ്ങള് ആവര്‍ത്തിക്കാനിടയാക്കുന്നതെന്നാണ് പ്രദേശവാസികളുടെ ആക്ഷേപം. നഗരസഭ ആരോഗ്യവിഭാഗത്തില് പ്രദേശവാസികളില് ചിലര് പരാതി പറഞ്ഞെങ്കിലും നഗരസഭ വില്‍വ്വട്ടം സോണല് ആരോഗ്യ വിഭാഗമാണ് നടപടിയെടുക്കേണ്ടതെന്നായിരുന്നു മറുപടി. പകര്‍ച്ചവ്യാധികള്‍ക്കിടയാക്കുംവിധം നഗരത്തിലെ ഓടകള് മാലിന്യം നിറഞ്ഞു കിടക്കുനനതിന് പുറമേ സെപ്റ്റിക് മാലിന്യങ്ങളും ഓടകളില് നിറയുന്നതില് ആശങ്കയിലാണ് പ്രദേശവാസികള്.\nഗവ.മെഡിക്കല് കോളജില് ഡിവൈഎഫ്‌ഐയുടെ പൊതിച്ചോര് വിതരണം 1000 ദിവസം പിന്നിട്ടു\nകൊളങ്ങാട്ടുകരയില് മുതിരകൃഷിയില് നൂറുമേനി വിജയംകൊയ്ത് കര്‍ഷകര്\nതൃപ്രയാര്: തളിക്കുളം ഇടശ്ശേരിയില് സ്വകാര്യ ബസില് നിന്ന് തെറിച്ചുവീണ് വിദ്യാര്‍ത്ഥിക്ക് പരിക്കേറ്റു. തളിക്കുളം സി.എസ്.എം സെന്‍ട്രല് സ്‌കൂളിലെ പ്ലസ് വണ് വിദ്യാര്‍ത്ഥി മുഹമ്മദ് ബിന് അബ്ദുള്ളക്കാണ് പരിക്കേറ്റത്. ഇന്നു രാവിലെ ഒമ്പതരയോടെ ഇടശ്ശേരി സെന്ററിന് വടക്കുഭാഗത്ത് ദേശീയ പാതയിലായിരുന്നു സംഭവം. ഇടശ്ശേരി സ്റ്റോപ്പ് കഴിഞ്ഞ് പുള്ളങ്ങരയില് ഇറങ്ങാനിരിക്കെ വിദ്യാര്‍ത്ഥി ബസില് നിന്ന് റോഡിലേക്ക് തലയിടിച്ചു വീഴുകയായിരുന്നു. സമീപത്തുണ്ടായിരുന്ന നാട്ടുകാര് ഉടന് തന്നെ ബസ് തടഞ്ഞു. തുടര്‍ന്ന് ആക്ട്‌സ് പ്രവര്‍ത്തകര് പരിക്കേറ്റ വിദ്യാര്‍ത്ഥിയെ അശ്വിനി ആശുപത്രിയില് പ്രവേശിപ്പിച്ചു. സംഭവ സമയത്ത് ബസിന്റെ വാതില് അടച്ചിരുന്നില്ലെന്ന് പറയുന്നു.\n101 തലയുള്ള പാമ്പിന്‍കളം ശ്രദ്ധേയമായി\nഎരുമപ്പെട്ടി: കോട്ടയില് പാമ്പിന് കാവ് ക്ഷേത്രത്തിലെ 101 തലയുള്ള പാമ്പിന് കളം ശ്രദ്ധേയമായി. നാഗക്കളത്തില് കേരള സംസ്ഥാന അവാര്‍ഡ് ജേതാവായ പി.എസ് രാമചന്ദ്രന്റെ നേതൃത്വത്തിലാണ് പാമ്പിന്‍കളം നടന്നത്. നൂറ്റിയൊന്ന് നാഗപടത്തോട് കൂടിയുള്ള അപൂര്‍വ്വ കളമെഴുത്തും നൂറ്റിയൊന്ന് താലവും വാദ്യഘോഷത്തോടു കൂടിയുള്ള നാഗക്കളവും കാണികളെ വിസ്മയിപ്പിച്ചു.1952 ലാണ് മുണ്ടത്തിക്കോട് തുണ്ടത്തില് നിന്ന് നാഗദൈവങ്ങളെ ആവാഹിച്ച് കോട്ടയില് കുട്ടംകുളത്ത് പ്രതിഷ്ഠ നടത്തിയത്. 65 വര്‍ഷങ്ങളായി പുള്ളുവന് പി.എസ് രാമചന്ദ്രന് കര്‍മ്മിയായിട്ടുള്ള നാഗക്കളമാണ് ഇവിടെ നടക്കുന്നത് എന്ന പ്രത്യേകതയുമുണ്ട്. കെ.വി.അശോകന്, കെ.കെ അര്‍ജുനന്, കെ.വി.ശ്രീനിവാസന് ,കെ.കെ മണികണ്ഠന് എന്നിവര് നേതൃത്വം നല്‍കി.\nPage7of 6280


എതിരന് കതിരവന്: സദാചാ‍രപ്പോലീസ് ഉണ്ടാകുന്നത്\nസമൂഹത്തിനു മിത്തുകളുണ്ട് ആണിന്റേയും പെണ്ണിന്റേയും സ്ഥാനങ്ങൾക്കും പെരുമാറ്റങ്ങൾക്കും തീർപ്പ് കൽ‌പ്പിക്കാൻ. കാലഘട്ടങ്ങളനുസരിച്ച് അവ മാറി മാറി വരും, ദേശഭേദങ്ങളാലും. മിത്തുകൾ മൂല്യങ്ങൾ സൃഷ്ടിയ്ക്കുന്നു, ആ മൂല്യങ്ങൾക്ക് പിൻ തുണയേകേണ്ടിയവരാണ് കൽ‌പ്പിതരീതിയിൽ പെരുമാറേണ്ട ആണും പെണ്ണും എന്നാണ് സമൂഹവിധി. ഒരു ബൃഹുദ് വ്യവസ്ഥ (super order) വ്യാപനം ചെയ്യുന്ന വിധികൾ ആണ് ഈ മിത്തിന്റെ ആധാരം. ഭരണകൂടം പോലും ഇതിന്റെ പിടിയിൽ അമർന്നെന്നു വരാം. മാറ്റം വരണമെങ്കിൽ സമരം ചെയ്യേണ്ടി വരും-ചരിത്രം പ്രഖ്യാപിക്കുന്നു. ആഗോളീകരണത്തിന്റെ കാലത്ത് ഭരണകൂടം സ്വതന്ത്രവുമല്ല. വ്യക്തിസ്വാതന്ത്ര്യത്തിനു ചട്ടക്കൂടു പണിയുന്നത് ഈ സൂപർ ഓർഡറിന്റെ ഘടകങ്ങളാണ്.. മിത്തുകൾ നിർമ്മിക്കപ്പെടുന്നത് ചരിത്രത്തിൽ നിന്നായതുകൊണ്ട് പുരോഗമനസ്വഭാവം ഏറേ കാണാനിടയില്ല അവയിൽ, പുതിയ മിത്തുകൾ പകരം വയ്ക്കാൻ വരുന്ന വരെ. സദാചാരം അതിലൊന്നാണ്.\nസദാചാരവീക്ഷണനിറഭേദങ്ങൾ ക്ഷണപ്രഭാചഞ്ചലമാണ്. അന്നന്നു കണ്ടതിനെ വാഴ്ത്തുന്നു മാമുനികൾ എന്ന പോലെ പുരുഷത്വം സ്ത്രീത്വം, ലൈംഗികത ഒക്കെ സമൂഹത്തിന്റെ പ്രതീക്ഷയുടെ ഫലപ്രാപ്തിയിലാണ് നിലനിൽക്കുന്നത്. കേരളത്തെ സംബന്ധിച്ച് ആൺ പെൺ വേഴ്ച്ചയുടെ സാമൂഹ്യാംഗീകാരം കാലാനുസൃതമായി മാറ്റപ്പെടുകയാണ്. സ്ത്രീയ്ക്ക് പലപുരുഷന്മാരുമായി സംഗമം യഥേഷ്ടം സാദ്ധ്യമായിരുന്ന മരുമക്കത്തായം മാറിയിട്ട് അധികകാലം ആയിട്ടില്ല. എല്ലാം തികഞ്ഞ ആൺ, എല്ലാം തികഞ്ഞ പെൺ എന്നതിന്റെ നിർവ്വചനങ്ങളും അതതു കാലത്തെ മിത് സൃഷ്ടിക്കലിനൊപ്പം മാറിക്കൊണ്ടിരിക്കയാണ്. ഇത് ബയോളജി പരമായ ലിംഗത്വമായി ബന്ധപ്പെട്ടതല്ല. ഒരു എക്സ് ക്രോമൊസോമും ഒരു വൈ ക്രോമസോമും ഉള്ള, റ്റെസ്റ്റസ്റ്റിറോൺ ധാരാളമുള്ള ആണും രണ്ട് എക്സ് ക്രോമൊസോമുകളുള്ള, ഈസ്റ്റ്രൊജെൻ തുടിയ്ക്കുന്ന പെണ്ണും എന്ന അവിഛിന്നരൂപങ്ങളിൽ നിന്ന് വേറിട്ടതാണിത്.\nപൊതു ഇടങ്ങൾ ആരുടെ?\nസ്ത്രീയുടെ പ്രതിഛായ, സാംസ്കാരിക ഇനം അല്ലെങ്കിൽ വർഗ്ഗം എന്നതൊക്കെ പല സമൂഹങ്ങളിലും മാറിയത് വിപ്ലവങ്ങളിലൂടെത്തന്നെയാണ്. വോട് ചെയ്യാനാവാത്ത, ഒരു ജഡ്ജിയാവാൻ വയ്യാത്ത, ഗവണ്മെന്റിന്റെ ഭാഗമാകാൻ കഴിയത്ത സാംസ്കാരിക വർഗ്ഗമായിരുന്നു സ്ത്രീ. ആരെ കല്യാണം കഴിക്കണമെന്ന് തീരുമാനിക്കാനുള്ള സ്വാതന്ത്ര്യമില്ലാത്തവൾ, അധികം വിദ്യാഭ്യാസം നേടാൻ സാഹചര്യമില്ലാത്തവൾ, അഛനോ ഭർത്താവിനോ മാത്രം ഉടമസ്ഥവാകാശം ഉള്ളവൾ-അവൾക്ക് ഭൌതികമായതും അല്ലാതെയുമുള്ള ഇടങ്ങൾ സൃഷ്ടിയ്ക്കാൻ സമരങ്ങൾ വേണ്ടിവന്നിട്ടുണ്ട്. സമവർത്തിയായ മിത്തുകൾ വ്യക്തിത്വവും സ്വാതന്ത്ര്യവും നിയന്ത്രിക്കുന്നു എന്നതിൽ നിന്നും പുറത്തു കടന്നത് മാറ്റത്തിനു പിന്തുണ നൽകാൻ ഉദാരത കാണിച്ച സാംസ്കാരിക സംവിധാനത്തിനോട് മല്ല് പിടിച്ചുതന്നെയാണ്. പാശ്ചാത്യസമൂഹരീതികളെ അനുകരിച്ചു എന്നത് ഇന്ന് ഒരു കുറ്റമോ കുറവോ ആയി പരിഗണിക്കപ്പെടുന്നില്ല.\nപ്രണയം/ഇടപഴകൽ ഈ സ്വാതന്ത്ര്യവുമായി ബന്ധപ്പെട്ടതാണ്. പൊതു ഇടങ്ങളുടെ പ്രഥമാവകാശം ആണുങ്ങൾക്കാണെന്നാണ് സമൂഹനീതിപ്രഘോഷണങ്ങൾ. പെണ്ണ് ജോലിയെടുത്ത് ഉണ്ടാക്കിയ സമൂഹഘടനകളും ചുറ്റുപാടുകളും ഇന്ന് നിരവധിയാണ്. കനകക്കുന്നിലെ പുൽത്തകിടിയും മറൈൻ ഡ്രൈവ് എന്ന ആധുനിക ഇടവും അവളുടെ വിയർപ്പിന്റേയും കൂടി ഫലമായി ഉരുത്തിരിഞ്ഞു വന്നതാണ്. ടെക്നോളജി കേരളത്തിൽ (മാത്രമല്ല ഇൻഡ്യയിൽ മുഴിവൻ) നിലനിറുത്തുന്നത് പെണ്ണ് രാത്രിയും ജോലി ചെയ്തിട്ടാണ്. ഐ റ്റി മേഖലയിലും മറ്റ് കാൾ സെന്റർ/നെറ്റ് വർക്ക് മേഖലകളിലും അന്തരാഷ്ട്രബന്ധങ്ങൾ വ്യക്തിപരമായാണെങ്കിലും ജോലിയുടെ ഭാഗമായിട്ട് നിർമ്മിക്കുന്നവളാണ് ഭാരതീയ നാരി ഇന്ന്. പ്രാദേശിക മിത്തുകളിൽ നിന്ന് വിടുതൽ നേടിയവളാണ് അവൾ. സാമ്പത്തികഘടനയുടെ അവിഭാജ്യഭാഗമായത് ഈ സ്വാതന്ത്ര്യത്തിനു പുറമേ കിട്ടിയ തുറസ്സാണ്. മറൈൻ ഡ്രൈവിലെ ചാരുബെഞ്ചുകളും കനകക്കുന്നിലെ പുൽത്തകിടികളും അവൾക്കും നേരിട്ട് അവകാശപ്പെട്ടതതാണ്. അവയുടെ ഭൌതികവും ആന്തരികവും ആയ ഇടം അവളുടെ നിർമ്മിതി കൂടിയാണ്. അവിടെ എങ്ങനെ പെരുമാറണമെന്നതിന്റെ മര്യാദാവകാശങ്ങൾ തീരുമാനിക്കുന്നതിൽ അവളുടെ പങ്ക് അവഗണിക്കാനാവുന്നതല്ല..\nസിനിമാ സ്ക്രീനിൽ നിന്ന് ജനമദ്ധ്യത്തിലേക്ക്\nകനകക്കുന്ന് വളപ്പിലാണ് പലപ്പോഴും പോലീസ് കമിതാക്കളെ സദാചാരച്ചൂരൽ വീശി ആർഷഭാരതസംസ്കാരത്തൊഴുത്തിലേക്ക് പായിക്കുന്നത്. അധികം ദൂരെയല്ലാതെ സ്ഥിതിചെയ്യുന്ന മ്യൂസിയം പാർക്ക് പ്രസിദ്ധമാണ്, സിനിമാ ഷൂടിങ്ങിനു. ഒരു വൈരുദ്ധ്യമെന്നപോലെ പല ഭാഷകളിലേയും സിനിമകളിലെ നായികാനായകന്മാർ കാമുകീ കാമുകർ ആയി ആടിപ്പാടി നടന്ന് കൈകോർത്ത് കെട്ടിപ്പിടിച്ച് പ്രണയം വെളിവാക്കാറുള്ള സ്ഥലം. പക്ഷേ ഒരിക്കലും സ്ക്രീനിൽ നിന്ന് ഇറങ്ങാൻ അവരെ സമ്മതിച്ചിട്ടില്ല, പ്രണയ്ചേഷ്ടകൾക്ക് അനിയന്ത്രിതസാഹചര്യമുള്ളവർ പൊതുസമൂഹത്തിലെ ഉദ്യാനങ്ങളിൽ വന്നു കയറാൻ മതാനുസാരിയായ നിയന്ത്രണമുള്ള സമൂഹം അനുവദിച്ചില്ല.. കോവളത്ത് അറബിക്കടലൊരു മണവാളൻ പാടി നടക്കാനും കുമരകം കായലിലെ വള്ളത്തിൽ ഇവളെന്റെ മുറപ്പെണ്ണ് എന്ന് പ്രഖ്യാപിക്കാനും അവസരം കിട്ടുന്നത് വെള്ളിത്തിരയിലെ വിഭ്രമശരീരങ്ങൾക്ക് മാത്രം. ‘പ്രേമം’ സിനിമ കണ്ട് പ്രണയത്തിന്റെ ഉദാത്തതയെ വാഴ്ത്താം, പക്ഷേ പുറത്ത് ഒരു റെസ്റ്റൊറന്റിൽ ജോർജ്ജിനേയും മലരിനേയും ഒരുമിച്ച് കണ്ടാൽ തല്ലിപ്പിരിക്കുകയാണ് വേണ്ടത് എന്നാണ്. ഈ കെട്ടുപാടിൽ നിന്നും പുറത്തിറങ്ങാൻ മോഹിക്കാത്ത ചെറുപ്പക്കാരില്ല. ഒരേ ഒരു അവസരം കല്യാണ വീഡിയോ എടുക്കുമ്പോഴാണ്. പരസ്യമായി കൈ കോർത്ത് പിടിയ്ക്കാൻ ആലിംഗനബദ്ധരാകാൻ, മരം ചുറ്റി ഓടാൻ ഒരു ദിവസത്തേയ്ക്ക് സ്വാതന്ത്രം നൽകപ്പെടുകയാണ് നവ വധൂവരന്മാർക്ക്. കല്യാണ വീഡിയോകളിലെ ‘സിനിമാ അനുകരണം’ എന്ന് പുഛിച്ചു തള്ളപ്പെടുന്ന രംഗങ്ങളുടെ പശ്ചാത്തലം ഇതാണ്, അവ സർവ്വസമ്മതിയാർജ്ജിക്കാൻ ഈ സ്വാതന്ത്ര്യമാണ് കാരണം. പൊതുസ്ഥലത്ത് പെണ്ണിനെ കോരിയെടുക്കാൻ അവസരം കൊടുക്കുന്നത് അധീശരൂപത്തിന്റെ പ്രതിനിധിയായ ക്യാമെറക്കാരനാണ്. പക്ഷേ ഈ ക്യാമെറാമാൻ അദൃശ്യനായെങ്കിൽ പോലീസിനും സദാചാരപ്പോലീസിനും പണിയായി. കാരണം ‘ഞങ്ങൾ സ്റ്റാർട്-ആക് ഷൻ പറയുമ്പോൾ മാത്രം നിങ്ങൾ കൈ കോർത്താൽ മതി, ഞങ്ങൾ ‘കട്ട്’ പറയുമ്പോൾ വേർപെടുക‘ എന്നു നിർദ്ദേശിക്കുന്ന സമൂഹ നിയമത്തിനു മുൻപിൽ ആണ് നവദമ്പതികൾക്ക് പെരുമാറേണ്ടത്. ക്യാമെറയുടെ മുൻപിൽ നിന്ന് ഓടിമാറി സ്വാതന്ത്ര്യം പ്രഖ്യാപിച്ചവരെ തെരഞ്ഞു പിടിച്ച് തല്ലുകയാണ് സമൂഹ അധികാരി എന്ന ക്യാമെറാമാൻ പിന്നീട്. വെറും മണിക്കൂറുകളുടെ സ്വാതന്ത്രമേയുള്ളു ഇവർക്ക്. രണ്ടു ദിവസം കഴിഞ്ഞ് ബീച്ചിലോ പാർക്കിലോ ഇവർ ഒരുമിച്ചിരുന്നാൽ പോലീസ് തന്നെ വിവാഹസർടിഫിക്കേറ്റ് ചോദിക്കുന്ന സ്ഥിതിവിശേഷമാണ്. മിത്തുകളിൽ നിന്ന് പുറത്തുകടന്ന ആധുനിക സമൂഹങ്ങളിൽ ഒരിക്കലും നിലനിന്നിരുന്നില്ല ഈ സ്ഥിതിവിശേഷം. “കുടുംബത്തിൽ പിറന്നവർ”ഉം ഈ കല്യാണ വീഡിയൊ രംഗചിത്രീകരണത്തിൽ ഭാഗഭാക്കാകുന്നുണ്ട്, അത് തെളിയിക്കുന്നത് തുറസ്സായ ഇടങ്ങളിൽ പ്രണയികൾ ഒന്നിച്ചിരിക്കേണ്ടതാണ് എന്ന വസ്തുതയ്ക്ക് അംഗീകാരം കിട്ടുന്നുണ്ടെന്നാണ്.\nഈ സ്വാതന്ത്ര്യം ലൈംഗികതാനിബദ്ധമാണെന്ന വൻ തെറ്റിദ്ധാരണയാണ് ഉളവായിട്ടുള്ളത്. പൊതുസ്ഥലത്തെ ചുംബനം ഒരു വെല്ലുവിളിയും പ്രസ്താവനയും കാഹളവും കൂടിച്ചേർന്നതാണ്. ലോകനീതിയെ പ്രാദേശികമായി വ്യാഖ്യാനിക്കാനുള്ള തത്രപ്പാടിന്റെ നിദർശനം ആണത്, കാപട്യത്തിനു നേരേ പിടിച്ച സത്യത്തിന്റെ കണ്ണാടിയുമാണത്. ഉറക്കറയിൽ ചെയ്യേണ്ടത് പരസ്യമായി ചെയ്യാനുള്ള ഒരു ത്വരയും അതിന്റെ പിന്നിലില്ല. മറൈൻ ഡ്രൈവിലെ കുടകൾക്ക് പിന്നിൽ ചുംബിക്കേണ്ടി വരുന്നത് ദയനീയതയാണ് പ്രകടമാക്കുന്നത്. റിബൽ ആകുന്നതിലെ ആത്മസംതൃപ്തിയ്ക്കപ്പുറം, വെല്ലുവിളി ഏറ്റെടുത്തതിന്റെ ചാരിതാർത്ഥ്യത്തിനപ്പുറം, ലൈംഗികസംതൃപ്തി എത്രമാത്രം അത് നേടിക്കൊടുക്കുടുക്കുന്നുണ്ട് എന്നത് സംശയാസ്പദമാണ്. ഉമ്മ വയ്ക്കണമെങ്കിൽ കൂടുതൽ മറയുള്ളതും സുരക്ഷിതവുമായ ഇടങ്ങൾ നേടിയെടുക്കാൻ പ്രാപ്തരല്ല അവർ എന്ന് നിരീക്ഷിക്കുന്നത് പടു വിഢിത്തമാണുതാനും. വ്യക്തിസ്വാതന്ത്ര്യം എന്നത് ചെറുപ്പക്കാർക്ക് പണ്ടേ കിട്ടാക്കനിയും വിപ്ലവങ്ങളിൽക്കൂടെ നേടിയെടുക്കേണ്ടതും ആയിരുന്നു എന്നത് ചരിത്രം മലർക്കേ തുറന്നു പിടിച്ചിട്ടുള്ള വസ്തുതയാണ്. ആ സമരഫണ്ടിലേക്ക് ഒരു നാലണ എറിയുകയാണ് മറൈൻ ഡ്രൈവിലെ കുടയ്ക്കു പിന്നിലുള്ളവർ.\nസദാചാരഗുണ്ടകൾക്കോ സദാചാര പോലീസിനോ സദാചാരം സംരക്ഷിക്കാനുള്ള ത്വര തീരെയില്ല എന്നതാണ് വിരോധാഭാസം. തീവ്രസദാചാരലംഘനമായ ബാലപീഡനങ്ങളിൽ ഇടപെടാൻ സദാചാരപോലീസ്സിനു മാത്രമല്ല യഥാർത്ഥ പോലീസിനു പോലും താൽ‌പ്പര്യമില്ല. സ്കൂളുകളിൽ ഇതിനെ നേരിടാൻ സംവിധാനങ്ങളില്ല. മറ്റ് ഗാർഹികപീഡനങ്ങളും സദാചാരസംരക്ഷകരെ അലോസരപ്പെടുത്തുന്നതല്ല. ബാലപീഡനങ്ങളെക്കുറിച്ച് അറിവുണ്ടെങ്കിലും ആ വീടുകളിൽ കയറിച്ചെല്ലാൻ ഇവരാരും ധൈര്യപ്പെടുന്നില്ല. സദാചാരം ആകപ്പാടെ കുഴപ്പത്തിലായി എന്ന വ്യാജകാഹളം പൊതുബോധത്തെ പിടിച്ച് ഉലച്ചിരിക്കയാണ്. പെൺകുട്ടികളെ ചങ്ങലയ്ക്ക്കിട്ട് പൂട്ടണമെന്ന് വിശ്വസിച്ചു തുടങ്ങിയിരിക്കുന്നു ഇതിൽ വിറങ്ങലിച്ചു പോയ മാതാപിതാക്കൾ. ഈ അങ്കലാപ്പ് പ്രഖ്യാപിക്കുന്ന “മുന്തിരിവള്ളികൾ തളിർക്കുമ്പോൾ” എന്നമാതിരി സിനിമകൾ ചരിത്രപരമായി വീക്ഷിക്കേണ്ടതാണ്. ഹൈസ്കൂളിൽ പഠിയ്ക്കുന്ന ഒരു പെൺകുട്ടിയെ സഹപാഠി ആൺകുട്ടിയോടൊപ്പം വീട്ടിൽ കണ്ടു എന്നതിനു അവളെ ആത്മഹത്യയിലേക്ക് നയിക്കുകയാണ് സദാചാരവാദികൾ ചെയ്തത്. കോഴിക്കോടടുത്ത് ഒരു സ്ത്രീയുടെ വീട്ടിൽ രാത്രിയിൽ എത്തിയ ഒരാളെ തല്ലിക്കൊല്ലുകയാണുണ്ടായത്. Consenting adults ആണെങ്കിലും അവർക്ക് മരണം വിധിക്കാൻ തങ്ങൾ പ്രാപ്തരാണെന്നും അവർക്ക് മരണമാണ് ശിക്ഷ എന്നതും സദാചാരപ്പോലീസ് തീരുമാനിക്കുകയാണ്. കൊലപാതകം മേന്മയേറിയതാണെന്ന് തെളിയിക്കപ്പെടുകയാണിവിടെ, അത് സദാചാരധ്വംസനമാകുന്നില്ല. ഇത് ലൈംഗികതയുടെ പ്രശ്നമല്ല, തങ്ങൾക്കപ്പുറം സ്വാതന്ത്ര്യം എന്ന മാനസികമാത്സര്യത്തിന്റേയോ ആത്മസംഘർഷത്തിന്റേയോ പ്രശ്നമാണ്. പൊതു ഇടങ്ങളിൽ ആര് എന്ത് ചെയ്യണം എന്നത് ഈ കപടകാവൽമാലാഖമാരുടെ തീരുമാനം ആവണം എന്ന് വാശി പിടിയ്ക്കുന്നത് അധികാരവും നിയന്ത്രണവും വിട്ടു പോകുന്നതിലെ ഭീതികൊണ്ട് മാത്രമാണ്..\nമതാൽമ്മകമായ സംഘങ്ങൾക്കാണ് വ്യക്തിസ്വാതന്ത്ര്യത്തെ ഏറെ പേടി. “സേന” കൾ ധാരാളമുണ്ട് നമുക്ക്. പേരു സൂചിപ്പിക്കുനതു പോലെ ധ്വംസനത്തിനിറങ്ങിയവരാണിവർ. കൾട് രീതികൾ സ്വായത്തമാക്കിയ ഇൻഡ്യൻ രാഷ്ട്രീയ പാർടികളും ഇതോട് ചേരുന്ന സ്വഭാവവിശേഷങ്ങൾ പേറുന്നുണ്ട്. നിർവ്വഹണസംഹിതകൾ മെനഞ്ഞെടുത്തിരിക്കുന്നത് മതാൽമ്മകനിയന്ത്രണസ്വഭാവത്തോടെ ആണ്. ഇടതായാലും വലത് ആയാലും വ്യക്തി അപ്രധാനം, പാർടി പ്രധാനം. വ്യക്തിക്ക് നിർമ്മലതയും പരിപാവനത്വവും പുണ്യശീലതയും കൽ‌പ്പിച്ചുകൊടുക്കുന്നത് ദൈവം എന്ന ശക്തിയ്ക്ക് വെല്ല്ലുവിളിയാണ്. അതുകൊണ്ട് വ്യക്തി സ്വതന്ത്രനാകുന്നത് മതത്തെ താറുമാറാക്കും. വികലമായിത്തീർന്ന രാഷ്ട്രീയപരതയേയും അതേ കാരണത്താൽ അസ്വസ്ഥമാക്കും. സ്റ്റേറ്റ് അല്ലെങ്കിൽ ഭരണകൂടം പാവനമാണെന്നും അതിനെ ചോദ്യം ചെയ്യുന്നത് പാപമാണെന്നുമാണ് തൽക്കാലയുക്തി. സ്റ്റേറ്റിനു ചെറുത്തുനിൽക്കാൻ ഏറ്റവും ശക്തി കുറഞ്ഞ പ്രണയിതാകളെ ഇരകളാക്കുകയാണ് എളുപ്പം. ഇന്ന് ഇൻഡ്യയിലെ ഒരു രാഷ്ട്രീയ പാർടിയും –ഇടതുപക്ഷം ഉൾപ്പടെ- ലൈംഗികതയേയും അതിലെ വ്യക്തിസ്വാതന്ത്ര്യത്തേയും അംഗീകരിക്കാൻ തയാറാവുകയില്ല. ശ്രേണീബദ്ധമായ കെട്ടിപ്പടുക്കലിനെ തകർത്തുകളയും അത്. സെക്സ് എന്നതിനെ നിരാകരിക്കുകയാണ് എളുപ്പം. സ്ത്രീലൈംഗിതകയെക്കുറിച്ചുള്ള പരിചിന്തനങ്ങൾ പ്രത്യേകിച്ചും തീണ്ടാപ്പാടകലെയാണ് രാഷ്ട്രീയപ്പാർടികൾക്ക്. ഒളിവിലെ ഓർമ്മകളിൽ നിന്ന് ശേഖരിച്ചെടുത്ത കഥകൾ നാടകങ്ങളും സിനിമകളും ആയി ദൃശ്യപ്പെടുത്തിയ തോപ്പിൽ ഭാ‍സി പാർടിപ്രവർത്തകരുടെ പ്രണയം ദൃശ്യവൽക്കരിച്ചത് മടിയില്ലാതെയാണ്. അനുഭങ്ങൾ പാളിച്ചകളിൽ ഒളിവിൽ താമസിക്കന്ന ചെല്ലപ്പനു ഒരു പ്രണയിനിയെ (തകഴിയുടെ മൂലകഥയിൽ ഇല്ലാത്തത്) സമ്മാനിച്ചാണ് തോപ്പിൽ ഭാസി വസ്തുനിഷ്ഠതയ്ക്ക് ആക്കാം കൂടിയത്. ഇത് നിരാകരിക്കാനാണ് താൽ‌പ്പര്യങ്ങൾ. ഈ സത്യം വിളിച്ചോതിയ സക്കറിയയ്ക്ക് തല്ലു കിട്ടിയതു തന്നെ മിച്ചം. മുറിക്കുള്ളിൽ ചെയ്യേണ്ടത് തെരുവിൽ ചെയ്താൽ ജനങ്ങളെതിർക്കും എന്ന് പിണറായി വിജയനും ‘പരസ്യമായി എല്ലാം ചെയ്യാമെന്ന നിലയിലേക്ക് കാര്യങ്ങൾ പോകുന്നു‘ എന്ന് കോടിയേരി ബാലകൃഷ്ണനും പ്രസ്താവിക്കേണ്ടി വന്നത് മാറുന്ന സമൂഹനീതിയെ ഭീതിയോടെ നോക്കിക്കാണുന്നു എന്നതുകൊണ്ടാണ്. മറൈൻ ഡ്രൈവിൽ കമിതാക്കളെ ശിവസേനക്കാർ തല്ലിയപ്പോൾ പോലീസ് നോക്കി നിന്നതും യൂണിവേഴ്സിറ്റി കാമ്പസ്സിൽ പെൺകുട്ടികൾടൊപ്പം നിന്ന യുവാവിനെ തല്ലിച്ചതച്ചതും ഈ വീക്ഷണത്തിന്റെ പ്രത്യക്ഷങ്ങളാണ്. ആ ചൂരൽ ഭരണകൂടത്തിന്റെ കയ്യിൽ നിന്നും എത്തിയതാണെന്ന സത്യം ഭീതിദമാണ്.\nഉദാരതയും വിശാലമനസ്കതയും അടിസ്ഥാനമാക്കീയ രാഷ്ട്രസംവിധാനവും നീതിനിർവ്വഹണ വ്യവസ്ഥയും കെട്ടിപ്പടുത്തിരിക്കുന്നത് ഒരോ വ്യക്തിയ്ക്കും പവിത്രവും ദിവ്യവുമായ ഉൾക്കാമ്പ് ഉണ്ടെന്നും അത് അവിഭാജ്യവുംവും അവ്യയവും ആണെന്നുമുള്ള തീവ്രസങ്കൽ‌പ്പത്തിലാണ്. ഇതാണ് ധാർമ്മികതയുടേയും നീതിശാസ്ത്രപരതയുടേയും രാഷ്ട്രീയപരതയുടെയും ഉറവിടം എന്നാണ് മൌലിക സങ്കൽ‌പ്പം. ഈ മാനവതാവാദം (humanism) പോലും ഇന്ന് ശാസ്ത്രത്തിന്റെ അതിവേഗജൈത്രയാത്രയാൽ വെല്ലുവിളിക്കപ്പെടുകയാണ്. ഈച്ചയും പൂച്ചയും ചിമ്പാൻസിയും പോലെ മറ്റൊരു ജീവി മാത്രമാണ് മനുഷ്യൻ എന്നാണ് ബയോളജി തെളിയിക്കുന്നത്. ഇവയിലെല്ലാറ്റിലും സ്വഭാവങ്ങൾ ന്യൂറോൺ ബന്ധങ്ങളും ഹോർമോണുകളും ജീനുകളും തീരുമാനിക്കുന്നതാണ്, ആത്മാവിന്റെ സ്വാതന്ത്ര്യം എന്നൊന്ന് പ്രത്യേകിച്ച് ഇല്ലായത്രെ. എങ്കിലും വിശ്വമാനവൻ എന്ന സങ്കൽ‌പ്പത്തിനു ആക്കം കൂടി വരികയാണ്, ഭരണകൂടങ്ങൾക്ക് തന്നെ ആഗോളമാനദണ്ഡങ്ങളേയും ആദർശങ്ങളേയും മാനിക്കാനും സംരൂപിയാക്കാനും സമ്മർദ്ദങ്ങൾ ഏറി വരികയാണ്. സാമ്പത്തിക നീക്കങ്ങളും സ്വഭാവവും, പരിസ്ഥിതിനയങ്ങൾ, നീതിനിർവ്വഹണം ഇവയൊക്കെ കടന്നുകയറുകയാണ്, ഇവയെ അനുനയിച്ചുകൊണ്ടുമാത്രം ഭരണതന്ത്രങ്ങൾ രൂപീകരിക്കപ്പെടുകയുമാണ്. പൊതുവായ ഒരു സംസ്കാരത്തിലേക്ക് അതിവേഗം സഞ്ചരിക്കുന്ന ഒരു ലോകമാണ് മുന്നിലുള്ളത്. വ്യക്തിസ്വാതന്ത്ര്യം മുൻതൂക്കമാക്കുന്ന സമൂഹനീതിയാണ് ഇതിന്റെ അടിസ്ഥാനം. അമിതാസക്തി ആധാരമാക്കുന്ന (cultish) മതാൽമ്മകതയോ രാഷ്ട്രീയ അവബോധങ്ങളോ ശ്രേണീബദ്ധവും വ്യക്തിവിരുദ്ധവും ആണ്. ഈ ശക്തികൾക്ക് പൊരുതേണ്ടി വരുന്നത് നിൽക്കക്കള്ളി ഇല്ലാതാവുന്നതുകൊണ്ടാണ്. ആഴത്തിൽ പതിഞ്ഞ വിശ്വാസങ്ങളും മിത്തുകളും സമൂഹനീതി നിർമ്മിയ്ക്കുന്ന ഇൻഡ്യയെ സംബന്ധിച്ച് ഈ വെല്ലുവിളി ഏറ്റെടുക്കുക എന്നത് അതിനോട് കലഹിച്ചുകൊണ്ടാണ്. മതമൌലികവാദികൾ, അത് പരമ്പരാഗത മതങ്ങളോ രാഷ്ട്രീയമതങ്ങളൊ ആവട്ടെ, പൊരുതിത്തോൽക്കേണ്ട പശ്ചാത്തലം തന്നത്താനെ നിർമ്മിച്ചെടുക്കുകയാണ്.\nമിത്തുകൾ നിർമ്മിക്കപ്പെടുന്നത് ചരിത്രത്തിൽ നിന്നായതുകൊണ്ട് പുരോഗമനസ്വഭാവം ഏറേ കാണാനിടയില്ല അവയിൽ, പുതിയ മിത്തുകൾ പകരം വയ്ക്കാൻ വരുന്ന വരെ. സദാചാരം അതിലൊന്നാണ്.\nThursday, November 7, 2019 at 5:58:00 PM GMT+5:30


ഭൂമാത ബ്രിഗേഡ് നേതാവ് തൃപ്‌തി ദേശായി എന്ന ആക്റ്റിവിസ്റ്റ് എന്തു വിലകൊടുത്തും ശബരിമല ചവിട്ടുമെന്ന് പ്രതിജ്ഞയെടുത്ത് കേരളത്തിലെത്തിയത് ഭക്തികൊണ്ടല്ല്, മറിച്ച് കലാപം സൃഷ്ടിച്ച് ശബരിമലയില് കയറിയ ആദ്യത്തെ യുവതി എന്ന ഖ്യാതി നേടാനാണെന്ന് കഴിഞ്ഞ സീസണില് അവരും സംഘവും തെളിയിച്ചതാണ്. സംഘര്‍ഷമുണ്ടാക്കിയല്ല ഏതെങ്കിലും ആരാധനാലയങ്ങളില് ദര്‍ശനം നടത്തേണ്ടത്.\nകഴിഞ്ഞ വര്‍ഷം ശബരിമലയില് സൃഷ്ടിച്ച സംഘര്‍ഷവും തുടര്‍ന്നുണ്ടായ സംഭവ വികാസങ്ങളും സര്‍ക്കാരിന്റെ ഒത്താശയോടെയായിരുന്നു എന്നതില് സംശയമില്ല. അന്ന് ശബരിമല കയറാന് വന്ന വനിതകളുടെ ഉദ്ദേശം എന്താണെന്നും വ്യക്തമായതാണ്. ഇത്തവണയും അത് ആവര്‍ത്തിക്കാനാണ് നീക്കമെങ്കില് അത് വലിയ പ്രത്യാഘാതമാണ് ഉണ്ടാക്കുക. ഇക്കാര്യം തിരിച്ചറിഞ്ഞ് കര്‍ശന നടപടി സ്വീകരിക്കാന് ഭരണകൂടവും തയ്യാറാകണം. ഭക്തിയല്ല, മാധ്യമങ്ങളിലൂടെയുള്ള പ്രശസ്തിയാണ് ഈ ആക്ടിവിസ്റ്റുകളെല്ലാം ലക്ഷ്യമിടുന്നത്. ഇന്ന് തൃപ്തിയും ബിന്ദു അമ്മിണിയും വന്നപ്പോലെ നാളെ ഇനി മറ്റു പലരും വരാനും സാധ്യതയുണ്ട്. രഹന ഫാത്തിമ പോലും ശബരിമല ദര്‍ശനത്തിനായാണ് തയ്യാറെടുത്തിരിക്കുന്നത്.. ഇവരെല്ലാം കൂടി ശ്രമിക്കുന്നത് നാട്ടില് സംഘര്‍ഷം വിതക്കുന്നതിനാണ്.\nഎന്തുകൊണ്ടാണ് ഇവര് സുപ്രീം കോടതിയുടെ അന്തിമ വിധിവരെ കാത്തു നില്‍ക്കാതിരിക്കുന്നതെന്നതും പരിശോധിക്കേണ്ട കാര്യം തന്നെയാണ്. മഹാരാഷ്ട്രയില് നിന്ന് ഒരു ദേശീയ മാധ്യമത്തിന്റെ റിപ്പോര്‍ട്ടറും തൃപ്തി ദേശായിയെ അനുഗമിച്ചിരുന്നു എന്ന് കേള്‍ക്കുന്നു. മഹാരാഷ്ട്രയില് നിന്നും മാധ്യമ പ്രതിനിധിയെ ഒപ്പം കൂട്ടി വന്നത് തന്നെ സംഭവം വിവാദമാക്കാനും പബ്ലിസിറ്റിയും ലക്ഷ്യമിട്ടാണ്. അക്കാര്യം എന്തായാലും വ്യക്തമായിക്കഴിഞ്ഞിട്ടുണ്ട്.\nപ്രതിഷേധം കടുത്തതോടെ ദര്‍ശനം സാധ്യമാകാത്തവര് നാളെ വേഷം മാറി വരാനുള്ള സാധ്യതയും ഏറെയാണ്. ഇവിടെയാണ് ഭക്തജനങ്ങളും ജാഗ്രത പാലിക്കേണ്ടത്. സുപ്രീം കോടതി വിധിയില് സര്‍ക്കാറിന് വല്ല വ്യക്തത കുറവുമുണ്ടെങ്കില് അതിനും ഉടന് പരിഹാരം തേടേണ്ടതുണ്ട്. ഇക്കാര്യത്തില് നടപടികള് വേഗത്തിലാക്കുകയാണ് വേണ്ടത്. ശബരിമലയില് ദിനവും ഭക്ത ജനത്തിരക്ക് കൂടി വരുന്ന സാഹചര്യത്തില് സമാധാനാന്തരീക്ഷം ഉറപ്പു വരുത്തേണ്ടത് സര്‍ക്കാറിന്റെ കൂടി ആവശ്യമാണ്.\nപുണ്യ പൂങ്കാവനത്തെ സംഘര്‍ഷ ഭൂമിയാക്കാന് ആര് തന്നെ ശ്രമിച്ചാലും സര്‍ക്കാര് അതിനെ ഗൗരവമായി തന്നെ കാണേണ്ടതുണ്ട്. ഒരു വിഭാഗം ശബരിമലയെ ഒരു സെന്‍സിറ്റീവ് ഏരിയ ആക്കി മാറ്റിയിരിക്കുകയാണ്. പരമോന്നത കോടതി തന്നെ വിഷയം പുതിയ ബഞ്ചിലേക്ക് വിട്ടത് മുഖവിലക്കെടുക്കാതെ എത്തുന്നവരെ സഹായിക്കേണ്ട ബാധ്യത സര്‍ക്കാറിനുമില്ല.\nനൂറ്റാണ്ടുകളുടെ പഴക്കമുള്ള ആചാരമാണ് ശബരിമലയില് യുവതികള് കയറരുതെന്നതാണ് വിശ്വസിക്കുന്നത്. നൈഷ്ഠിക ബ്രഹ്മചാരിയായ പ്രതിഷ്ഠ ആയതിനാലാണ് ഇത്തരമൊരു നിയന്ത്രണമുള്ളതത്രേ. കോടിക്കണക്കിന് വരുന്ന ഹൈന്ദവ സ്ത്രീകള് സ്വമേധയാ പാലിക്കുന്ന ഈ ആചാരത്തെ തകര്‍ക്കാനാണ് ഏതാനും ചിലര് ഇപ്പോഴും ശ്രമിച്ച് കൊണ്ടിരിക്കുന്നത്.


ശ്രീധരന് പിള്ളയെ വെട്ടിലാക്കി തരൂരിന്റെ ബന്ധുക്കള്; 'ഞങ്ങള് പണ്ടേ ബിജെപിക്കാര്; അംഗത്വ വിതരണ ചടങ്ങ് എന്തിനെന്നറിയില്ല' - ഇ വാർത്ത | evartha\nശ്രീധരന് പിള്ളയെ വെട്ടിലാക്കി തരൂരിന്റെ ബന്ധുക്കള്; ‘ഞങ്ങള് പണ്ടേ ബിജെപിക്കാര്; അംഗത്വ വിതരണ ചടങ്ങ് എന്തിനെന്നറിയില്ല’\nശശി തരൂരിന്റെ ബന്ധുക്കള് ബിജെപിയിലെത്തിയെന്ന് കൊട്ടിഘോഷിച്ച ബിജെപി നേതാക്കള് നാണംകെട്ടു. തങ്ങള് പണ്ടെ ബിജെപി അനുഭാവികളാണെന്നും ഇപ്പോള് ഇങ്ങനെയൊരു ചടങ്ങ് എന്തിനാണെന്ന് അറിയില്ലെന്നും ശശി തരൂരിന്റെ ചെറിയമ്മ ശോഭന പറഞ്ഞു. ചടങ്ങ് എന്തിന് വേണ്ടിയാണ് സംഘടിപ്പിച്ചതെന്ന് പറയേണ്ടത് സംഘാടകരാണെന്നും അതേപ്പറ്റി സംഘാടകരോട് തന്നെ ചോദിക്കണമെന്നും ശോഭന ശശികുമാര് പ്രതികരിച്ചു.\nകര്‍മ്മസമിതി അംഗമായ പദ്മജയാണ് തങ്ങളെ ഈ വേദിയിലെത്തിച്ചതെന്നും തരൂരിന്റെ ബന്ധുക്കള് പറയുന്നു. അതേക്കുറിച്ച് പ്രതികരിക്കാനാകട്ടെ അവര് തയ്യാറായതുമില്ല. ലോക്‌സഭാ തെരഞ്ഞെടുപ്പിന് മുന്നോടിയായി ശശി തരുരിന്റെ ഉറ്റ ബന്ധുക്കളായ പത്ത് പേര് ബിജെപിയില് ചേരുന്നു എന്നായിരുന്നു ബിജെപിയുടെ അവകാശ വാദം.\nകൊച്ചിയിലെ സ്വകാര്യ ഹോട്ടലില് വച്ച് നടന്ന ചടങ്ങിലേക്ക് ഇവരെ ക്ഷണിച്ച് അംഗത്വ വിതരണം നടത്തുകയും ചെയ്തു. വിവരം മാധ്യമങ്ങളെയും നേരത്തെ തന്നെ വിളിച്ചറിയിച്ചിരുന്നു. ശശി തരൂരിന്റെ അമ്മയുടെ അനിയത്തി ശോഭന, ഭര്‍ത്താവ് ശശികുമാര് എന്നിവരടക്കമുള്ള പത്ത് പേരെയാണ് ബിജെപി ചടങ്ങിനെത്തിച്ചത്.\nഅംഗത്വം വാങ്ങിയ കുടുംബാംഗങ്ങള് ഫോട്ടോ സെഷനുമായി സഹകരിക്കാനോ മാധ്യമങ്ങളോട് പ്രതികരിക്കാനോ തയ്യാറാകാതെ എളുപ്പം വേദി വിടുകയായിരുന്നു. പിന്നീട് സമീപിച്ചപ്പോഴാണ് ബിജെപിക്കാര് തന്നെയായിരുന്നു തങ്ങളെന്നും എന്തിനാണ് അംഗത്വ വിതരണ ചടങ്ങ് ഇപ്പോള് നടത്തിയത് എന്ന് അറിയില്ലെന്നും ബന്ധുക്കള് പ്രതികരിച്ചത്.


anil akkara mla's mother Lilly Antony open letter to yechury\n'അടാട്ടെ പഴയ സഖാക്കളോട് ചോദിച്ചാല് അറിയാം', 'സാത്താന്റെ സന്തതി' അധിക്ഷേപത്തില് യെച്ചൂരിക്ക് അനില് അക്കരയുടെ അമ്മയുടെ കത്ത്\nSep 4, 2020, 12:56 PM\n07:16, 04 Sep 2020\nഅനില് അക്കര എംഎല്‍എയെ സിപിഐഎം സംസ്ഥാന സെക്രട്ടറിയേറ്റ് അംഗം ബേബി ജോണ് സാത്താന്റെ സന്തതിയെന്ന് വിളിച്ചതില് ദു:ഖവും പ്രതിഷേധവു അറിയിച്ച് അനില് അക്കരയുടെ അമ്മ. സിപിഐഎം ജനറല് സെക്രട്ടറി സീതാറാം യെച്ചൂരിക്ക് അയച്ച തുറന്ന കത്തിലാണ് നേരും നെറിയുമുള്ള രാഷ്ട്രീയപ്രവര്‍ത്തകര്‍ക്ക് ചേര്‍ന്നതല്ല ഈ വിളിയെന്ന് ലില്ലി ആന്റണി എഴുതുന്നത്. അമ്മ എന്ന നിലയില് കേള്‍ക്കാന് ആഗ്രഹിക്കാത്ത പദപ്രയോഗമാണ് ബേബി ജോണ് നടത്തിയതെന്നും ലില്ലി ആന്റണി.\nLast updated 07:26, 04 Sep 2020\nലില്ലി ആന്റണിയുടെ തുറന്ന കത്ത്\n07:26, 04 Sep 2020\nതാങ്കളുടെ പാര്‍ട്ടിക്കാര് എങ്ങിനെയൊക്കെ അടിച്ചമര്‍ത്താന് നോക്കിയാലും ഇതുവരെയുള്ള പൊതുപ്രവര്‍ത്തനശൈലി എന്റെ മകന് തുടരും. അതിനെ ഇല്ലാതാക്കാന് താങ്കളുടെ പാര്‍ട്ടിയുടെ നേതാക്കളെല്ലാവരും ചേര്‍ന്ന് അപഖ്യാതി പറഞ്ഞുനടന്നാലും കഴിയില്ല. മര്യാദയുടെ പാഠങ്ങള് പഠിപ്പിക്കാന് ഇനിയെങ്കിലും അങ്ങ് തയ്യാറാകണമെന്ന് മാത്രമേ എനിക്ക് പറയാനുള്ളൂ. അല്ലെങ്കില് ഇത്തരത്തില് ഒരുപാട് അമ്മമാര്‍ക്ക് ദു: ഖിക്കേണ്ടി വരും. സ്ത്രീകളെ ബഹുമാനിക്കുന്ന അങ്ങയുടെ പാര്‍ട്ടി ചെയ്യേണ്ടത് അതാണ്\nAnil Akkara MLAsitaram yechooryLilly Antony


കൊറോണയെ ‘ചൈനീസ് വൈറസ്’ എന്ന് പരാമര്‍ശിച്ച് അമേരിക്ക ; അമേരിക്കയും ചൈനയും തര്‍ക്കം തുടരുന്നു – Tip of India News\nകൊറോണയെ ‘ചൈനീസ് വൈറസ്’ എന്ന് പരാമര്‍ശിച്ച് അമേരിക്ക ; അമേരിക്കയും ചൈനയും തര്‍ക്കം തുടരുന്നു\nന്യൂയോര്‍ക്ക് : കൊറോണാ വൈറസ് വ്യാപിക്കുന്ന സാഹചര്യത്തില് അമേരിക്കന് സൈനികരാണ് കൊറോണാ വൈറസിനെ പുറത്തുവിട്ടതെന്ന ചൈനയുടെ ആരോപണത്തെ ന്യായീകരിച്ച് ഡൊണാള്‍ഡ് ട്രംപ് വീണ്ടും ആരോപണത്തിന് തുടക്കമിട്ടിരിക്കുകയാണ്. കൊറോണയെ ‘ചൈനീസ് വൈറസ്’ എന്നായിരുന്നു ട്രംപ് വിശേഷിപ്പിച്ചത്.\nരാജ്യത്തെ ജനങ്ങളെ താന് ഏറെ സ്നേഹിക്കുന്നു. എന്നാല് അമേരിക്കന് സൈനികരാണ് വൈറസിന് കാരണമെന്നാണ് ചൈന പറയുന്നത്. അത് ഒരിക്കലും സംഭവിച്ചതോ സംഭവിക്കാനിരിക്കുന്നതോ ആയ കാര്യമല്ല. വൈറസ് വന്നത് ചൈനയില് നിന്നു തന്നെയാണ്. തന്റെ ആരോപണം വംശീയതയേയോ ലക്ഷ്യമിട്ടല്ല എന്നും ട്രംപ് പറഞ്ഞിട്ടുണ്ട്. അമേരിക്കന് സൈനികരാണ് വൈറസ് കൊണ്ടുവന്നതെന്ന ചൈനയുടെ പ്രചരണം ശുദ്ധ പൊള്ളത്തരമാണ്. ഇത് ചൈനയില് നിന്നു തന്നെ വന്നതാണ് അതുകൊണ്ട് ഞാന് അതിനെ ‘ചൈനാ വൈറസ്’ എന്നു വിളിക്കുന്നെന്ന് ട്രംപ് വ്യക്തമാക്കി.\nഎന്നാല് വൈറസ് വുഹാനില് നിന്നും പൊട്ടിപ്പുറപ്പെട്ടതല്ല. അത് അമേരിക്കന് സൈന്യം വിതച്ചതാണെന്ന് നേരത്തേ ചൈന ആരോപിച്ചിരുന്നു. ചൈനീസ് സാമൂഹ്യമാധ്യമങ്ങള് വഴി ഇതിന് വ്യാപക പ്രചാരണം ചൈനീസ് സര്‍ക്കാര് നടത്തുകയും ചെയ്തു. അതേസമയം കൊറോണ ആദ്യം റിപ്പോര്‍ട്ട് ചെയ്തത് ചൈനയിലെ വുഹാനിലായിരുന്നു. അതേസമയം അതിര്‍ത്തികളോ വംശീയതയോ തൊലിയുടെ നിറമോ ബാങ്ക് ബാലന്‍സോ നോക്കാതെയാണ് വൈറസ് പടര്‍ന്നു പിടിക്കുന്നത്. ഈ സാഹചര്യത്തില് പ്രസ്താവനകള് ഏറെ ശ്രദ്ധയോടെ വേണം നടത്താനെന്നും ഈ സാഹചര്യത്തില് ഒരുമയാണ് പ്രധാനം. എല്ലാവരും ഒരുമിച്ച് മുന്നേറേണ്ട സമയമാണെന്നും ലോകാരോഗ്യ സംഘടനയുടെ ആരോഗ്യ അത്യാഹിത പരിപാടിയുടെ എക്സിക്യുട്ടീവ് ഡയറക്ടര് മൈക്ക് റയാന് വ്യക്തമാക്കി.\nകൊവിഡ് 19 : സിബിഎസ്ഇ 10, 12 ക്ലാസുകളിലെ പരീക്ഷകള് മാറ്റിവച്ചു


പ്രവാചക ശബ്‌ദം - പാലക്കാട് രൂപത ചാന്‍സലറില് നിന്നും മെത്രാനിലേക്ക്\nപാലക്കാട് രൂപതയുടെ ചാൻസലർ, സെമിനാരിക്കാരുടെയും സമർപ്പിതരുടെയും പ്രത്യേക ഉത്തരവാദിത്തമുള്ള സിഞ്ചെലൂസ് എന്നി നിലകളിൽ പ്രവർത്തിച്ചുവരുകയായിരിന്ന ഫാ. പീറ്റർ കൊച്ചുപുരയ്ക്കലിനെ തേടിയെത്തിയത് പുതിയ ദൌത്യം. 1974-ൽ സ്ഥാപിതമായ പാലക്കാട് രൂപതയുടെ പ്രഥമ സഹായമെത്രാനായാണ് അദ്ദേഹം അഭിഷിക്തനാകുന്നത്. 1964 ൽ പാലാ രൂപതയിലെ മരങ്ങോലിയിലാണ് ജനിച്ചത്. ഹൈസ്കൂൾ വിദ്യാഭ്യാസത്തിനു ശേഷം വൈദിക പരിശീലനത്തിനായി പാലക്കാട് രൂപത മൈനർ സെമിനാരിയിൽ ചേർന്നു.\nആലുവ പൊന്തിഫിക്കൽ സെമിനാരിയിൽ നിന്ന് വൈദിക പരിശീലനം പൂർത്തിയാക്കിയ അദ്ദേഹം മാർ ജോസഫ് പള്ളിക്കാപറമ്പിൽ പിതാവിൽ നിന്ന് വൈദിക പട്ടം സ്വീകരിച്ചു. പൗരോഹിത്യ സ്വീകരണത്തിനു ശേഷം രൂപതയിലെ വിവിധ ഇടവകകളിലും സ്ഥാപനങ്ങളിലും അദ്ദേഹം ശുശ്രൂഷ ചെയ്തു. റോമിലെ ഓറിയന്റൽ ഇൻസ്റ്റിറ്റ്യൂട്ടിൽ നിന്ന് സഭാ നിയമത്തിൽ അദ്ദേഹം ഡോക്ടറേറ്റ് നേടി.\nഉപരിപഠനത്തിനു ശേഷം വിവിധ ഇടവകകളിൽ വികാരിയായും രൂപതാ മൈനർ സെമിനാരി റെക്ടറായും ജുഡീഷ്യൽ വികാരിയായും സേവനം ചെയ്തു. നിലവിൽ ഫാ. പീറ്റർ കൊച്ചുപുരയ്ക്കൽ രൂപതാ ചാൻസലർ, സെമിനാരിക്കാരുടെയും സമർപ്പിതരുടെയും പ്രത്യേക ഉത്തരവാദിത്തമുള്ള സിഞ്ചെലൂസ് എന്നി നിലകളിൽ പ്രവർത്തിച്ചുവരുമ്പോഴാണ് രൂപതയുടെ സഹായമെത്രാനായി നിമിതനാകുന്നത്.\nസഭാ നിയമപണ്ഡിതൻ പ്രഭാഷകൻ എന്നീ നിലകളിൽ അറിയപ്പെടുന്ന നിയുക്ത മെത്രാൻ ഇംഗ്ലീഷിനു പുറമേ ഇറ്റാലിയൻ ജർമ്മൻ എന്നീ ഭാഷകളും അനായാസം കൈകാര്യം ചെയ്യുന്ന വ്യക്തി കൂടിയാണ്. പുതിയ മെത്രാന്റെ സ്ഥാനാരോഹണ തീയതി പിന്നീട് പ്രഖ്യാപിക്കും.


ഒളിമ്പിക്‌സ് മെഡല് നേട്ടത്തിന് പിന്നാലെ മതാപിതാക്കളുടെ സ്വപ്‌നം സഫലമാക്കി നീരജ് ചോപ്ര - Newsdrops\nഒളിമ്പിക്‌സ് മെഡല് നേട്ടത്തിന് പിന്നാലെ മതാപിതാക്കളുടെ സ്വപ്‌നം സഫലമാക്കി നീരജ് ചോപ്ര\nവിമാനത്തില് യാത്ര ചെയ്യുകയെന്ന മാതാപിതാക്കളുടെ സ്വപ്‌നം സഫലമാക്കി ഇന്ത്യയുടെ ഒളിമ്പിക്‌സ് സ്വര്‍ണമെഡല് ജേതാവ് നീരജ് ചോപ്ര. നീരജിൻെറ സ്‌പോര്‍ട്‌സ് ഏജന്റായ ജെഎസ്ഡബ്ലു ആണ് പരിപാടി ഒരുക്കിയത്.\nനീരജ് ചോപ്ര രക്ഷിതാക്കൾക്കൊപ്പം\nമാതാപിതാക്കളുമായി ആദ്യ വിമാനയാത്ര നടത്തി നീരജ് ചോപ്രപരിശീലകനും ഒളിമ്പ്യന് ബോക്‌സര് സതീഷ് കുമാറും നീരജിനൊപ്പംടോക്യോ ഒളിമ്പിക്‌സില് നീരജ് ജാവലിന് ത്രോയില് സ്വര്‍ണം നേടി\nന്യൂഡല്‍ഹി: അത്‌ലറ്റിക്‌സില് ഒരു ഒളിമ്പിക്‌സ് മെഡലെന്ന ഇന്ത്യയുടെ പതിറ്റാണ്ടുകളായുള്ള സ്വപ്‌നം സ്വര്‍ണ നേട്ടത്തിലൂടെ സഫലമാക്കിയ താരമാണ് നീരജ് ചോപ്ര. ടോക്യോ ഒളിമ്പിക്‌സ് ജാവലിന് ത്രോയില് സ്വര്‍ണം നേടിയതോടെ ലോകമെങ്ങും പ്രശസ്ത നേടിയ നീരജ് വിമാനത്തില് യാത്ര ചെയ്യുകയെന്ന മാതാപിതാക്കളുടെ ഏറെക്കാലത്തെ ഒരു ആഗ്രഹം സഫലമാക്കിയിരിക്കുകയാണ്.\nതന്റെ ചെറിയൊരു സ്വപ്‌നം സഫലമാക്കിയെന്നും മാതാപിതാക്കളെ വിമാനത്തില് യാത്ര ചെയ്യിപ്പിച്ചുവെന്നും നീരജ് ചിത്രമുള്‍പ്പെടെ ട്വീറ്റ് ചെയ്യുകയും ചെയ്തു. നീരജിന്റെ കായിക ജീവിതത്തില് ഏറെ പ്രചോദനമേകിയവരാണ് ഇരുവരും. ഒളിമ്പിക്‌സ് മെഡലെന്ന തന്റെ സ്വപ്‌നനേട്ടത്തിന് പിന്നാലെ രക്ഷിതാക്കളുമായി വിമാനത്തില് യാത്ര ചെയ്ത് നീരജ് അവരെ തന്നോട് ചേര്‍ത്തുപിടിക്കുകയും ചെയ്തു. നീരജിന്റെ മാതാപിതാക്കളായ സതീഷ് കുമാര്, സരോജ ദേവി എന്നിവര്‍ക്കൊപ്പം പരിശീലകന് ക്ലൗസ് ബാര്‍ട്ടോണിറ്റ്‌സ്, ഒളിമ്പ്യന് ബോക്‌സര് സതീഷ് കുമാര് എന്നിവരുമുണ്ടായിരുന്നു. നീരജിന്റെ സ്‌പോര്‍ട്‌സ് ഏജന്റായ ജെഎസ്ഡബ്ലു ആണ് പരിപാടി ഒരുക്കിയത്.\nആര്‍മിയില് ഉദ്യോഗസ്ഥനാണ് നീരജ്. രജ്പുത്താന റൈഫിള്‍സില് നീരജിനെ അയക്കണമെന്ന് രക്ഷിതാക്കളോട് ഉദ്യോഗസ്ഥര് അറിയിച്ചിരുന്നു. 2016ലാണ് നീരജിന്റെ കായിക കുതിപ്പ് കണ്ടറിഞ്ഞ് രജപുത്താന റൈഫിള്‍സ് ഉദ്യോസ്ഥര് വീട്ടിലെത്തുന്നത്. അന്ന് 80 മീറ്ററോളമാണ് നീരജ് ജാവലിന് എറിഞ്ഞിരുന്നത്. ഏറെ പ്രയത്‌നത്തിനുശേഷമാണ് മാതാപിതാക്കളെ സമ്മതിപ്പിച്ച് നീരജിനെ ആര്‍മിയിലെത്തിച്ചതെന് മുന് ലെഫ്റ്റ്. ജനറല് അഭയ് കൃഷ്ണ പറഞ്ഞു.\nനീരജ് രജ്പുത്താനയില് ചേര്‍ന്നശേഷം ബ്രിഗേഡിയറായിരുന്ന ആദിഷ് യാദവിനൊപ്പം കായിക പരിശീലനും മറ്റും നീരജിന്റെ വീട്ടില് ഒരുദിവസം മുഴവന് ചെലവഴിക്കുകയും കായിക താരമായി വളര്‍ന്നുവരാന് നീരജിന് എല്ലാ പിന്തുണയും നല്‍കിയ മാതാപിതാക്കളെ അഭിനന്ദിക്കുകയും ചെയ്തു. അതിനു മുന്‍പും ഒട്ടേറെ കായിക താരങ്ങള്‍ക്ക് രജപുത്താന റൈഫിള്‍സ് പിന്തുണയുമായി രംഗത്തെത്തിയിട്ടുണ്ട്.\nക്രിസ്റ്റ്യാനോ റൊണാൾഡോ മാഞ്ചസ്റ്റര് യുണൈറ്റഡിനായി ഇന്ന് കളിക്കും\nWeb Title : olympic gold medallist neeraj chopra takes parents on their first flight


Arundhati Devi ഏഴരശ്ശനി Actress\nArundhati Devi ശനി ഏഴര ശനിയുടെ റിപ്പോർട്ട്\nപേര് Arundhati Devi\nജനന തിയതി 29 :4: 1924 ജനന സമയം 12 :0: 0\nഇത് ഏഴര ശനിയുടെ അപഹാര കാലഘട്ടത്തിന്റെ തുടക്കമാണ്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി 12 -ആം ഭാവത്തിൽ സ്ഥിതിചെയ്യുന്നു.അതുകൊണ്ട് തന്നെ ഈ കാലഘട്ടത്തിൽ സാമ്പത്തികനഷ്ടം, ശത്രുദോഷം, ലക്ഷ്യമില്ലാത്ത യാത്ര, തർക്കം, ദാരിദ്രം എന്നിവ കാണുന്നു. ഈ കാലഘട്ടത്തിൽ Arundhati Devi ശത്രുക്കളിൽ നിന്നും പ്രശ്നങ്ങൾ നേരിടേണ്ടിവരും. Arundhati Devi സഹപ്രവർത്തകരിൽ നിന്നും ജോലി സ്ഥലത്ത് പ്രശ്നങ്ങൾ അനുഭവിക്കേണ്ടതായിവരും. എന്നാൽ ഇത് ജോലിസ്ഥലത്തുള്ള സഹപ്രവർത്തകരിൽ നിന്നും മാത്രമല്ല അടുത്ത കൂട്ടുകാരിൽനിന്നും ഇതേ അനുഭവം പ്രതീക്ഷിക്കാം. ഇത് സമ്മർദ്ദത്തിനും, അസ്വസ്ഥതക്കും വഴിവെക്കും. Arundhati Devi കരുതലോടെ സാമ്പത്തിക കാര്യങ്ങളിൽ ഇടപെട്ടില്ലെങ്കിൽ അത് വലിയ സാമ്പത്തിക നഷ്ടത്തിന് വഴിവച്ചേക്കാം. ഈ കാലയളവിൽ ദീർഘദൂര യാത്രകൾ ഫലപ്രദമാകില്ല. ശനിയുടെ കാലതാമസവും, വിദ്വേഷ സ്വഭാവവും കാരണം ഫലം കാണാൻ വൈകുമെങ്കിലും Arundhati Devi ഫലം കാണുന്നതുവരെ തീർച്ചയായും ക്ഷമയോടെ കാത്തിരിക്കേണ്ടിവരും . ഈ കാലഘട്ടത്തെ ഒരു പഠനകാലയളവായി കണക്കാക്കുക, എല്ലാം ശരിയായ രീതിയിൽ വരുക തന്നെ ചെയ്യും. എന്നിരുന്നാലും ഈ കാലഘട്ടത്തിൽ വ്യാപാരസംബദ്ധമായ നിർണായക തീരുമാനം എടുക്കാതിരിക്കുന്നതാണ് നല്ലത്.\nഏഴര ശനിയുടെ ഏറ്റവും ഉയർന്ന ഘട്ടമാണ് ഇത്. അതുകൊണ്ട് തന്നെ ഈ ഘട്ടം ബുദ്ധിമുട്ടുള്ള ഒന്നാണ്. ഈ കാലഘട്ടത്തിൽ സ്വഭാവദൂഷ്യം,ബന്ധങ്ങളിൽ പ്രശ്നങ്ങൾ ഉണ്ടാവുക, മാനസിക പിരിമുറുക്കവും, വിഷമവും ഉണ്ടാവും . വിജയം നേടിയെടുക്കാൻ വളരെ ബുദ്ധിമുട്ടുള്ള കാലയളവായിരിക്കും ഇത്. കാരണം ഈ കാലഘട്ടത്തിൽ എത്രത്തോളം കഠിനാധ്വാനം ചെയ്താലും അത് നിഷ്ഫലമാകും. Arundhati Devi രോഗപ്രതിരോധ ശക്തി അത്രത്തോളം തൃപ്തകരമായിരിക്കില്ല. Arundhati Devi നല്ല രീതിയിൽ വ്യായാമങ്ങൾ ചെയ്യുകയും ആരോഗ്യത്തിന് പ്രാധാന്യം കൊടുക്കുകയും വേണം അല്ലാത്തപക്ഷം ആരോഗ്യപരമായി ഒരുപാട് പ്രശ്നങ്ങൾ നേരിടേണ്ടിവരും. Arundhati Devi വിഷാദരോഗം, അജ്ഞാത ഭയം എന്നിവ നേരിടേണ്ടിവരാം. Arundhati Devi ചിന്തയിലും, പ്രവൃത്തിയിലും, തീരുമാനമെടുക്കുന്നതിലും ഒരു അവ്യക്തത ഉണ്ടായിരിക്കും. ആത്‌മീയമായ പ്രവൃത്തിയിലൂടെയും, അടിസ്ഥാന ദാനധര്മങ്ങളും ഈ കാലഘട്ടത്തിൽ നിന്നും ഒരുപരിധി വരെ പ്രശ്നങ്ങളില്ലാതെ പുറത്തുവരുന്നതിന് സഹായിക്കും.\nഏഴര ശനിയുടെ അപഹാരത്തിന്റെ ക്രമീകരണ കാലഘട്ടമാണ് ഇത്. ഈ കാലഘട്ടത്തിൽ ശനി ചന്ദ്രനിൽ നിന്ന് മാറി രണ്ടാം ഭാവത്തിൽ കുടികൊള്ളുന്നു,അത് സാമ്പത്തിക, ആഭ്യന്തര ബുദ്ധിമുട്ടുകളെ സൂചിപ്പിക്കുന്നു. ഏഴര ശനിയുടെ മറ്റു രണ്ടുഘട്ടങ്ങളെക്കാൾ ചെറിയ ആശ്വാസം ഈ കാലയളവിൽ ലഭിക്കും.എങ്കിലും സാമ്പത്തിക ഞെരുക്കവും, ചില തെറ്റിധാരണയും ഈ കാലയളവിൽ കാണുന്നു. ചിലവുകൾ കൂടാൻ സാധ്യതയുന്ടെ അതുകൊണ്ട് തന്നെ ചില നിയന്ത്രണങ്ങൾ ആവശ്യമാണ്. പെട്ടന്നുള്ള സാമ്പത്തിക നഷ്ടം, മോഷണഭയം എന്നിവയ്ക്ക് സാധ്യതയുണ്ട്. Arundhati Devi കാര്യങ്ങൾ ചെയ്യുമ്പോൾ ആശങ്ക കാണുമെങ്കിലും അത് ഉത്സാഹത്തോടെ ചെയ്യേണ്ടതാണ്. Arundhati Devi കുടുംബത്തിനും, സ്വന്തം കാര്യങ്ങൾക്കും പ്രത്യേകം ശ്രദ്ധചെലുത്തേണ്ടത് ആവശ്യമാണ് അല്ലാത്തപക്ഷം പിന്നീട് അത് വലിയ പ്രശ്നങ്ങൾക്കു വഴിവെക്കും. വിദ്യാർഥികൾക്ക് വിജയം കൈവരിക്കാൻ നല്ല കഠിനാധ്വാനം ആവശ്യമാണ്, എങ്കിലും ഫലം വളരെ സാവധാനവും വൈകിയും മാത്രമേ കിട്ടാൻ സാധ്യതയുള്ളൂ. ഈ കാലയളവ് അപകടത്തെ സൂചിപ്പിക്കുന്നത് കൊണ്ടുതന്നെ Arundhati Devi വണ്ടിഓടിക്കുമ്പോൾ പ്രത്യേക ശ്രദ്ധ ആവശ്യമാണ്. മദ്യം, മത്സ്യ മാംസാദികൾ വര്ജിക്കുക എന്നിവ ചെയ്യുന്നത് വഴി ശനിയെ തൃപ്തിപ്പെടുത്താൻ കഴിയും. Arundhati Devi സാമ്പത്തിക, ആഭ്യന്തര കാര്യങ്ങളിൽ ബുദ്ധിപൂർവമായ ഇടപെടൽ ഈ കാലഘട്ടത്തിൽ നിന്ന് പുറത്തുവരുവാൻ ആവശ്യമാണ് .\nArundhati Devi മൻഗ്ലിക് / മംഗല്യ ദോഷം റിപ്പോർട്ടുകളും\nArundhati Devi ദശ ഫലം റിപ്പോർട്ട്